މިނިވަންދުވަހުގެ މުނާސަބަތުގައި ރައީސުލްޖުމްހޫރިއްޔާގެ ދެކަނބަލުން ރަސްމީ ޙަފްލާ ބާއްވައިފި - MV Times\nމިނިވަންދުވަހުގެ މުނާސަބަތުގައި ރައީސުލްޖުމްހޫރިއްޔާގެ ދެކަނބަލުން ރަސްމީ ޙަފްލާ ބާއްވައިފި\n0 July 26th, 2012 - 2:40 AM\nމިނިވަންދުވަހުގެ މުނާސަބަތުގައި، ރައީސުލްޖުމްހޫރިއްޔާ ޑޮކްޓަރ މުޙަންމަދު ވަޙީދާއި، އެމަނިކުފާނުގެ އަނބިކަނބަލުން އަލްފާޟިލާ އިލްހާމް ޙުސައިން ބޭއްވެވި ރަސްމީ ޙަފްލާ، މިރޭ ޤައުމީ ދާރުލްއާޘާރުގައި ބާއްވަވައިފިއެވެ.\nމި ޙަފްލާއަށް ރައީސުލްޖުމްހޫރިއްޔާގެ ދެކަނބަލުން ވަޑައިގަތުމުން، ދިވެހިރާއްޖޭގެ ޤައުމީ ދިފާޢީ ބާރުގެ ބޭންޑުގައި ޤައުމީ ސަލާމް ކުޅުނެވެ. ޤައުމީ ސަލާމް ނިމުމުން، ޙާޒިރުވެވަޑައިގެން ތިއްބެވި ބޭފުޅުންނާ މުޚާޠަބު ކުރައްވައި، މަރްޙަބާ ވިދާޅުވުމުގެ ގޮތުން، ރައީސުލްޖުމްހޫރިއްޔާ ދެއްކެވި ވާހަކަފުޅުގައި، މިނިވަން ދުވަހުގެ އިޚްލާޞްތެރި ތަހުނިޔާއާއި މުބާރަކްބާދީ، ރާއްޖޭގެ ރައްޔިތުންނަށް ފޮނުއްވިއެވެ. ރައީސުލްޖުމްހޫރިއްޔާގެ ވާހަކަފުޅުގައި، ރާއްޖެއަށް ލިބިފައިވާ މިނިވަންކަމާއި ތަރައްޤީއަކީ، ރާއްޖޭގެ ރައްޔިތުން ޤައުމަށްޓަކައި ކުރައްވާފައިވާ ގިނަގުނަ މަސައްކަތްތަކާއި، ވެވަޑައިގެންފައިވާ މަތިވެރި ޤުރްބާނީ ކަމުގައި ވިދާޅުވެ، ރާއްޖޭގެ ރައްޔިތުންނަށް އެމަނިކުފާނު ޝުކުރު އަދާކުރެއްވިއެވެ.\nރާއްޖެއަކީ ޒަމާނުއްސުރެ އަމާން ޞުލްޙަވެރި ޤައުމެއް ކަމަށް ވިދާޅުވެ، ރާއްޖެއަށް މިއަދު އައިސްފައިވާ ބަދަލުތަކުގެ މައްޗަށް ރައީސުލްޖުމްހޫރިއްޔާ ބައްލަވާލެއްވިއެވެ. މިރޮނގުން ވާހަކަފުޅު ދައްކަވަމުން، ޒަމާން މިއޮތީ ބަދަލުވެފައި ކަމަށާއި، އަޅުގަނޑުމެންވެސް މިތިބީ ބަދަލުވެފައި ކަމަށް އެމަނިކުފާނު ވިދާޅުވިއެވެ. މިރޮނގުން ވާހަކަފުޅު ދައްކަވަމުން، އަޅުގަނޑުމެންގެ މެދުގައި އޮންނަންވީ އެއްބައިވަންތަކަމާއި އެކުވެރިކަމުގެ މައްޗަށް ބައްލަވާލައްވައި، އަޅުގަނޑުމެން އެކަކު އަނެކަކާ އަޅާލަން އެބަޖެހޭ ކަމަށް ވިދާޅުވިއެވެ. އަދި އެއްބަޔަކު ދައްކާ ވާހަކަ، އަނެއް ބަޔަކު އަޑުއަހައި، އަމިއްލަ މަޞްލަޙަތަށްވުރެ ޤައުމުގެ މަޞްލަޙަތު އިސްކުރުމަށް ރައީސުލްޖުމްހޫރިއްޔާ އެދިވަޑައިގެންނެވިއެވެ.\nމި ހަފްލާއަށް ވަޑައިގެންނެވި ބޭފުޅުންނާ ރައީސުލްޖުމްހޫރިއްޔާގެ ދެކަނބަލުން ބައްދަލުކުރައްވައި، މިނިވަންދުވަހުގެ ތަހުނިޔާ ވިދާޅުވިއެވެ. އަދި އެބޭފުޅުންވެސް ރައީސުލްޖުމްހޫރިއްޔާގެ ދެކަނބަލުންނަށާއި، ދިވެހި ރައްޔިތުންނަށް، މިނިވަންދުވަހުގެ ހެޔޮއެދުންތައް ފޮނުއްވިއެވެ.\nމި ޙަފްލާގައި ނައިބު ރައީސާއި، ރައްޔިތުންގެ މަޖިލީހުގެ ރައީސާއި، އުއްތަމަ ފަނޑިޔާރާއި، ވަޒީރުންނާއި، ރައްޔިތުންގެ މަޖިލީހުގެ މެންބަރުންނާއި، ދައުލަތަށް ގިނަދުވަހު ޚިދްމަތް ކުރެއްވި ޢިއްޒަތްތެރިންނާއި، ސްޓޭޓް މިނިސްޓަރުން ބައިވެރިވެވަޑައިގެންނެވިއެވެ. އަދި ބޭރު ޤައުމުތަކުން ރާއްޖެއަށް ކަނޑައަޅުއްވާފައިވާ ސަފީރުންނާއި، މިނިވަންދުވަހުގެ ރަސްމިއްޔާތުތަކުގައި ބައިވެރިވެވަޑައިގަތުމަށް ރާއްޖެއިން ބޭރުން ވަޑައިގެންނެވި ޢިއްޒަތްތެރިންނާއި، މިނިސްޓަރުންގެ ނައިބުންނާއި، މިނިވަން މުއައްސަސާތަކުގެ އިސްބޭފުޅުންނާއި، ސިޔާސީ ޕާޓީތަކުގެ އިސްބޭފުޅުންނާއި، ސަރުކާރު ބައިވެރިވާ ވިޔަފާރި ކުންފުނިތަކުގެ އިސްބޭފުޅުންނާއި، ރާއްޖޭގެ މުހިންމު ޞިނާޢަތްތަކުގެ އިސްބޭފުޅުންވެސް މި ޙަފްލާގައި ބައިވެރިވެވަޑައިގެންނެވިއެވެ.


ތިޔަ ލޯބީގެ ހައްޤުގައި (3) – Esfiya\nމިއަދުން ފެށިގެން އޭނާގެ މަންޒިލް ބަދަލުވެއްޖެއެވެ. އާއުއްމީދު ތަކަކާއި އެއްކޮށް އައު ދިރިއުޅުމެއް ފަށައިގަންނަށް މިއުޝީން ބޭނުންވެއެވެ. މިއީ އެކަމަށްޓަކައި އެޅުނު ފުރަތަމަ ފިޔަވަޅެވެ. ދެން އޮތީ ފަސްއެނބުރި ބެލުމެއްނެތި ކުރިއަށް ދިއުމެވެ. އޭނާގެ ދިރިއުޅުމުގައި ދެން ކަންތައްވެގެން ދާނެގޮތެއް ޚުދު އޭނާއަކަށްވެސް ނޭނގެއެވެ. އެހެނަސް ހެވެވެ. ﷲ އަށް ވަކީލުކޮށްލުމަށްފަހު މިއައު ދިރިއުޅުމާ އޭނާ ކުރިމަތިލާނީއެވެ. ކަންތައް ވާގޮތެއް އެއިރުން އެނގިދާނެތާއެވެ.\nއިރުގެ ރަންދޯދި މޫނަށް އެޅުމާއެކު ދެފަހަރަކު އެސްފިޔަތައް ތަޅުވައިލުމަށްފަހު މިއުޝީން ލޯހުޅުވައިލިއެވެ. އޭރު މާލެއަށް ލެފެނީއެވެ. މިއީ އޭނަ މާލެއަށް އައި ފުރަތަމަ ފަހަރުކަމުން ކޮންމެވެސް ވަރަކަށް ހިތްނުތަނަވަސްވަމުން ދިޔައެވެ.\nމާލެއަށް ފޭބުމަށްފަހު ވަށައިގެން މިއުޝީން ފަރާތް ފަރާތް ބަލައިލިއެވެ. ވަށައިގެން ފެންނަމުންދިޔަ އުސްއިމާރާތްތަކުން ހިތަށް ބިރުވެރިކަން ވަންނަމުންދިޔައެވެ. ކާރޫ ބާރޫ ގިނަ، މީހުން ތަކުން ތޮއްޖެހިފައި އޮތް މަގުމަތި ފެނުމުން ބޮލަށް އުނދަގޫވާން ފެށިއެވެ. ރަށްފުށުގައި އުޅުނު ހިތްގައިމު ދިރިއުޅުން މަތިން ހަނދާންވިއެވެ. އިޒާނާ އަންނާށޭ ބުނުމުން އިޒާނާގެ ފަހަތުން މިއުޝީން ހިނގައިގަތީ މަގުގެ އެއްކައިރިއަށް މަޑުކޮށްފައި އޮތް ޓެކްސީއަށް އެރުމަށެވެ.\nލަގެޖްތައް ކާރުގެ ޑިކީއަށް އެރުވުމުގައި ޓެކްސީ ޑްރައިވަރ އެހީވެދިނެވެ. ޓެކްސީއަށް އަރައި ހަމަޖެހިލައިފައި ދާންވީ މަންޒިލްގެ ނަން އިޒާނާ ބުނެލިއެވެ.\nމ.ރޯޝަނީގޭ ކުރިމައްޗަށް ޓެކްސީ މަޑުކޮށްލުމާއެކު އިޒާނާގެ ފަހަތުން މިއުޝީނާއި ފާތުންވެސް ފޭބިއެވެ. ލަގެޖްތައް ހިފައިގެން 10 ބުރީގެ އެއުސްއިމާރާތަށް ވަނުމަށްފަހު އިޒާނާ ލިފްޓަށް އެރިއެވެ. ވާނުވާ ނޭނގިފައިހުރި މިއުޝީންވެސް ލިފްޓް ތެރޭގައި ދެލޯބޮޑުކޮށްލައިގެން ހުއްޓެވެ.5ވަނަ ބުރިއަށް ލިފްޓް މަޑުކޮށްލުމާއެކު އެމީހުން ލިފްޓްއިން ފައިބައިގެން ގޮސް އެޕާރޓްމަންޓެއްގެ ދޮރު ހުޅުވައިލިއެވެ.\nތަނަވަސް ބޮޑު ސިޓިން ރޫމެކެވެ. ފާރުތަކުގައިވަނީ މަޑު ނޫކުލައެއް ލައިފައެވެ. ދެފަރާތް ހޯދަމުންދިޔަ މިއުޝީނަށް ގޮވައިލުމަށްފަހު އަތުގެ އިޝާރާތުން އައުމަށް އިޒާނާ ބުނެލިއެވެ. އޭރު އޭނާ ހުރީ ކޮޓަރިއެއްގެ ދޮރު ހުޅުވައިގެން އެކޮޓަރިއަށް ބަލަހައްޓައިގެންނެވެ.\n“މިއު. މިއީ މިއުގެ ކޮޓަރި އެނގޭ.” ހިނިތުންވެލަމުން އޭނާގެ ގާތަށް އައިސް ހުއްޓުނު މިއުޝީންގެ މޫނަށް ބަލައިލަމުން އިޒާނާ ބުނެލިއެވެ. މިއުޝީން އެބޮޑު ކޮޓަރިއަށް ނަޒަރު ހިންގައިލިއެވެ. ނަމަވެސް ހިތަށްއެރި އެއްޗަކުން ހިނދުކޮޅެއްކުރިން އެމޫނުމަތީގައިވި ހިނިތުންވުން ވަގުތުން ފިލައިގެން ދިޔައެވެ.\n“ކިހިނެއްވީ؟ ކަމުނުދަނީތަ؟” މިއުޝީނަށް ވީގޮތްފެނި އިޒާނާ އަހައިލިއެވެ. ވަގުތުން މިއުޝީން ދެކޮޅަށް ބޯހޫރުވައިލީ ނޫނެކޭ ބުނުމުގެ ގޮތުންނެވެ. ތުންފަތުގައި ދަތްއަޅައިލަމުން މިއުޝީން އިޒާނާގެ މޫނަށް ބަލައިލިއެވެ.\n“އަހަރެންނަކަށް ނޭނގެ އިޒާ ތިކޮށްދޭ ކަންކަމަށް ޝުކުރުވެރި ވާނެގޮތެއްވެސް.” ބުނާނެ އެއްޗެއް ނޭނގި ދެއަތް ދެއަތާމޮޑެން އިރުކޮޅަކު ހުރުމަށްފަހު ކަރުނަވީ ދެލޮލުން އިޒާނާއާ ދިމާއަށް މިއުޝީން ބަލައިލިއެވެ. އެއްޗެކޭ ބުނަން އަނގަ ހުޅުވައިލި އިޒާނާ ހުއްޓުނީ ފާތުން މިއުޝީނަށް ގޮވައިލުމުންނެވެ.\n“އެކޮއި. ތިއީވެސް ހަމަ ދައްތަގެ ދަރިއެއްފަދަ ކުއްޖެއް. އިޒާނާއެކޭ މިއުޝީނެކޭ ދައްތައަށް ވާނީ ހަމަ އެއްވަރު. ދައްތަ މިއީ ހަރީރާފަދަ ނުބައި އަންހެނެއްނޫން. ހެޔޮކަމެއް ކޮށްދެނީ އޭގެ ބަދަލުގަ އެއްވެސް އެއްޗެއް ބޭނުންވެގެނެއް ނޫން. ދައްތަ ދޭން އޮތީ ހަމަ އެންމެ ނަސޭހަތެއް. ވެދިޔަތަން ހަނދާން ނައްތައިލައިފައި އަލުން އައު ފެށުމަކުން ފަށަންވީ. ﷲ އިރާދަކުރެއްވިއްޔާ ދެރަގޮތެއް ނުވާނެ. ދެން ދޭ ފެންވަރައިލާ ތާޒާވެލަން. ދައްތަ އޭރަށް ސައި ހަދާނަން.” މިއުޝީންގެ ބޮލުގައި ލޯތްބާއެކު ފިރުމައިލަމުން ފާތުން އެހެން ބުނެލުމުން ލޮލުން އޮހޮރެމުންދިޔަ ކަރުނަތައް ފުހެލުމަށްފަހު މިއުޝީން ބޯޖަހައިލިއެވެ.\nކޮޓަރީ ދޮރުމަތީގައި އޮތް ދަބަސް ނަގަމުން މިއުޝީން އެތެރެއަށް ވަނެވެ. ހަމަޖެހިލަމުން އެނދުގައި އިނށީދެލީ ވަރުބަލި ފިލުވައިލުމަށްފަހު ފެންވަރައިލަން ދިއުމުގެ ނިޔަތުގައެވެ. ކުޑައިރުކޮޅަކު އެހެން އިނުމަށްފަހު ގޮސް ދަބަސް ނަގައި އޭގައި ހުރި އޭނާގެ އަންނައުނުތަކާއި ރީތިވާ ސާމާނުތައްނަގައި ތަރުތީބުން އެއެއްޗެއް ހުންނަންވީތަނެއްގައި އެއެއްޗެއް އަތުރަމުން ދިޔައެވެ. ދަބަހުގެ އެންމެ އަޑީގައި އޮތް ހަރީރާގެ ފޮޓޯގަނޑު ފެނުމާއެކު މިއުޝީންގެ ދެލޯ ވަގުތުން ފެންކަޅިވެގެން ދިޔައެވެ. ހަރީރާ މަތިން ހަނދާންވިއެވެ. އޭނާ ކިތަންމެ ނުބައިކޮށް މިއުޝީނާމެދުގައި ކަންތައްކުރިނަމަވެސް މިއުޝީން އިންތިހާއަށް ހަރީރާދެކެ ލޯބިވެއެވެ. އެލޯތްބަށް އެހިތްއެދި ރޮއެވެ. ކޮންމެވެސް އެއްދުވަހަކުން ހަރީރާއަށް ވިސްނި މިއުޝީނަށް އޭނާގެ ލޯތްބާއި އޯގާތެރިކަން ދޭނެ ކަމަށް މިއުޝީން އުއްމީދުކުރެއެވެ. ފޮޓޯގަނޑު ގެންގޮސް އަލަމާރީގެ އެންމެ ބިތްދޮށުގައި ބާވައިލުމަށްފަހު ތުވާލި ހިފައިގެން ފާޚާނާއާ ދިމާއަށް މިއުޝީން ހިނގައިގަތީ ފެންވަރައި ތާޒާވެލުމަށެވެ.\nހެނދުނުއެރިއިރާއެކު މިއުޝީންގެ ޚަބަރެއް ނުވެގެން ހަރީރާ ގޮސް އެކޮޓަރީގެ ދޮރު ހުޅުވައިލިއެވެ. ހުސްކޮށްއޮތް ކޮޓަރި ފެނުމުން މިއުޝީން އަތިރިމައްޗަށް ދިޔައީކަމަށް ހީކޮށް އޭނާ ގޮސް ޖޯލީގައި ޖައްސައިލިއެވެ.\nހެނދުނު7ޖަހައިބޮޑުވެގެން ދިޔައިރުވެސް މިއުޝީންގެ ޚަބަރެއް ނުވުމުން ރުޅިއައިސްފައި ކުދިކިޔަމުން ހަރީރާ ރަށުތެރެއަށް މިއުޝީން ހޯދަން ނުކުތެވެ. އަތިރިމަތީގައި ނެތުމުން ދެން ގޮސްފާނެހެން ހީވާ ހުރިހައިތަނެއް ބެލިއެވެ. އެއްތަނަކުވެސް ނެތެވެ.\nއައި ގަދަ ރުޅިމަތީގައި ދުންޖަހައިފައި ހަރީރާ އައިސް މިއުޝީންގެ ކޮޓަރިއަށް ވަނެވެ. ފާޚާނާގައިވެސް ނެތެވެ. ދެން މިއުޝީންދާނީ ވަކި ކޮންތާކަށްބާވައެވެ؟ އެއްލިކަޅިއަކުން ހުސްކޮށްހުރި ޑްރެސިންގް ޓޭބަލްމަތިފެނި ހަރީރާގެ ނިތަށް ނޫއަރައިގެން ދިޔައެވެ.\nއަވަސް އަވަހަށް ގޮސް އަލަމާރި ހުޅުވައިލައިފައި ބަލައިލިއިރު ކަމަކުދާކަށް ނެތެވެ. މިއުޝީންގެ އެއްވެސް ހެދުމެއް އަލްމާރިއަކު ނެތެވެ. އެހިސާބުން މިއުޝީން އޭނާއަށް ވަގަށް ފިލީކަން ހަރީރާއަށް އެނގުނެވެ. އަތުގެކޮޅަށް އަލަމާރީގެ ދޮރު ޖަހައިލުމަށްފަހު އެކޮޓަރިން ނުކުމެ ޖޯލިފަތީގައި ޖައްސައިލައިގެން އޮތީ މިއުޝީންގެ އެހިތްވަރާއިމެދު ހައިރާންވެފައެވެ.\nހަރީރާގެ ހުރިހައި ޕްލޭނެއް ފެނަށްވެގެން ދިޔައީއެވެ. ދެން ހަސަން މަނިކަށް ދައްކާނީވެސް ކޮންމޫނެއްހެއްޔެވެ؟ އެހައިވަރުން ލިބެން އުޅޭ ފައިސާކޮޅުގެ ދަހިވެތިކަމުގައި މިއުޝީންގެ ކައިވެނި ހަސަން މަނިކާއި ހަމަޖެެއްސުމުން އެކުއްޖާގަނޑު އެފިލީވިއްޔާއެވެ. ހަރީރާއަށް ދަތްކުނޑި ވިކައިލެވުނެވެ.\n“އޭބަލަ ކޮންހައިވަރެއްތަ މޫނުމައްޗަށް ތިޖައްސަނީ؟” އެގޭތެރެއަށް ވަދެގެންއައި ހަސަން މަނިކަށް ހަރީރާގެ މޫނުމައްޗަށް ޖައްސަމުންދިޔަ ވައްތަރުފެނި ހެވިފައި ދިމާކޮށްލިއެވެ.\n“ކޮބާތަ އެމަންޖެ. މިއަދު ކުނިކަހަންވެސް ނުނިކުންނަ ދުވަހެއްތަ؟ ފާރައަށްހުރެހުރެވެސް ނުނުކުތީމަ އެންމެ ފަހުން ކެތްނުވެގެން މިއައީ އެމަންޖެ ދެކިލައިފައި ދާން. ނިކަން ގޮވާބަލަ.” ގޭތެރެއަށް ނަޒަރު ހިންގަމުންދިޔަ ހަސަން މަނިކު ހުއްޓައިނުލާ ވާހަކަދައްކަމުން ދިޔައެވެ. ނަމަވެސް އޭނާގެ އެއްވެސް ވާހަކައަކަށް ޖަވާބެެއްނުދީ ހަރީރާ އޮތީ ފުންވިސްނުމަކަށް ގެއްލިފައެވެ. ހަރީރާގެ ފަރާތުން ޖަވާބެއްނައުމުން ކެތްމަދުވެފައިހުރި ހަސަން މަނިކު އޭނާ ގާތުގައި އިނށީދެލުމަށްފަހު ފައިގައި މަޑުމަޑުން ކޮށްޓައިލިއެވެ. ސިހިފައި ހަރީރާ ހަސަން މަނިކުގެ މޫނަށް ބަލައިލިއެވެ.\n“ބަލަ ކިހިނެއްވެފަތަ ހަރީ ތިއޮންނަނީ؟ ކޮބާހޭ އެމަންޖެ؟” ނިތްއަރުވައިލަމުން ހަސަން މަނިކު އެހެން އަހައިލުމުން ހަރީރާގެ މޫނު މައްޗަށް ފޫހިކަން ވެރިވެގެން ދިޔައެވެ.\n“ނޭނގެ އަހަރެންނަކަށް. ކާންދިން އަތުގައި ދަތްއަޅައިފައި ފިލައިގެން ގޮސްފި.” ރުޅިވެރި ރާގަކަށް ހަރީރާ އެހެން ބުނުމާއެކު ފުންމައިގެން ހަސަން މަނިކު އިންތަނުން ތެދުވިއެވެ.\n“ކީކޭ؟ ފިލީއޭ؟ ދެން އަހަރެންނޯ. މާދަން އަދި ކައިވެނި ހަމަޖެހިފަ އޮށްވަ. ދެން ކިހިނެއް ހަދަނީ؟ އެހެނޭ ވާނީ ހަރީވެސް އެމަންޖެއަށް މާބޮޑަށްވިއްޔަ މިނިވަންކަން ދީފަ އޮންނަނީ.” ހިތްހަމަނުޖެހުނުވަރުން ހަސަން މަނިކުގެ ރުޅިގަނޑު އަމާޒުވީ ހަރީރާއަށެވެ. އޭނާގެ ވާހަކަ ހުރިގޮތުން ހަރީރާ ގާތަށްވެސް ރުޅި އައެވެ.\n“ކަލެއަށް ކީއްތަ؟ އެއީ އަހަރެންގެ ދަރިއެއް. އަހަރެން ބޭނުންގޮތަކަށް އޭނަ ގެންގުޅޭނީ. އެހެންނޫނަސް އޭނަ ފިލައިގެން ދާނީ ވަކިކޮންތާކަށް. ދެތިން ދުވަހެއްފަހުން ކެތްނުވީމަ އެނބުރި އައިސްފާނެ.” އަޑުގެ ކޮޅަށް ހަރީރާ ހަސަން މަނިކާ ދިމާއަށް ހަޅޭލަވައިގަތެވެ.\n“އެހެންތަ. ދެން ނައިސްފިއްޔާއޯ؟ އޭރަށް ކިހިނެއް ހަދަނީ؟” ހަސަން މަނިކުވެސް ހަމައެރާގުގައި ބުނެލިއެވެ. ކައިވެންޏަށް އެއްދުވަހަށްވެފައި ވަނިކޮށް މިއުޝީން ފިލުމުން އޭނާ އިނީ މުޅިން ސަކަރާތްވެފައެވެ. އެހައި ހާލުން އިންނާނެ ޒުވާން ކުއްޖަކު ލިބުމުން، ކައިވެނި ނުކުރެވިގެން އުޅެނިކޮށް އެކުއްޖާވެސް ގެއްލުނީއެވެ.\n“ބުނަން. އަހަރެންނަށް ވަރިހަމަ އޭނަ ދުވަހަކު ނަޔަސް. އަހަރެންނަށް ރަނގަޅީވެސް އެގޮތް. ބަލަ އެމުސީބާތުން ސަލާމަތްވާން ވެގެންނޭ އެވަރަކުން އަހަރެން އޭނަ ކަލެއާ ދެވަން އުޅުނީ. މިހާރު މިއޮތީ ސަލާމަތްވެފައެއްނު. ދެން ކަލޭ އިންނާނެ ކުއްޖެއް އަމިއްލައަށް ހޯދާ އިތުރަށް އަހަރެންގެ ބޯ ނުގޮއްވައި.” ހިތްހަމަނުޖެހިފައި ހަރީރާ އެހެން ބުނުމުން ކަޅިއަޅައިލައިފައި ހަސަން މަނިކު އެގެއިން ނުކުންނަން ހިނގައިގަތެވެ. ތުނބުޅީގައި އަތްކާތަމުން ނުކުތް ހަސަން މަނިކު ހިނގައިގަތީ އޭނާގެ ފިހާރަ ދޮށަށެވެ. އޭރު މުޅިމީހާ ވަނީ ރުޅިއައިސް ރަތްވެފައެވެ. އޭނާއަށް އެވަރު ބޮޑު ލަނޑެއްދޭން މިއުޝީން އެއީ ކާކުހެއްޔެވެ؟ މިވީ ގޮތުން މުޅިރަށަށް ފަޟީހަތް ވާނީ އޭނާއެވެ. ހަސަން މަނިކު ދެފަރާތަށް ބޯހޫރުވައިލިއެވެ.\nއާރޓިފިޝަލް ބީޗްގައިހުރި ޑައިންމޯރ ރެސްޓޯރެންޓަށް ވަދަގެންދިޔަ ނިކްޔަލްއާއި އާކިލްއަށް އެކިމީހުންގެ ނަޒަރުތައް އަމާޒުވަމުން ދިޔައެވެ. ޚާއްސަކޮށް ނިކްޔަލް އަށެވެ. ނަމަވެސް އެއިން ކަމަކަށް އެއްވެސް ސަމާލުކަމެއްނުދީ ނިކްޔަލް ގޮސް އެތަނުން މޭޒެއްގެ ދޮށުގައި ޖައްސައިލިއެވެ.\nރޭގަނޑުގެ ވަގުތުކަމުންނާއި މަހުގެ ފަހުކޮޅުކަމުން އެތަނުގައި މީހުން ހިސާބަކަށް މަދެވެ. ގޮނޑީގައި ހަމަޖެހިލިތަނާ ވެެއިޓަރ އައުމުން ކާންގެންނަންވީ ތަކެއްޗަށް އާކިލް އޯޑަރ ދިނެވެ.\n“އޭތް ބަލާބަލަ އޭނި އަންހެންކުއްޖާ ނިކްއާ ދިމާއަަށް ބަލާވަރެއް. ހިތްކީ ކަންނޭނގެދޯ.” ތަންކޮޅެއް ދުރުގައިހުރި މޭޒެއްގެ ދޮށުގައި އިން އަންހެންކުއްޖަކަށް އިޝާރާތްކޮށްލަމުން އާކިލް ނިކްޔަލްއާއި ދިމާކޮށްލިއެވެ.\n“ކިހިނެއް އެނގެނީ އޭނަ އެބަލަނީ އަހަރެންނާ ދިމާއަށްކަމެއް. ހަމަ އާކްއާއި ދިމާއަށްވެސް ބަލައިފާނު.” ނިކްޔަލްވެސް ދޫދޭކަށް ބޭނުމެއްނުވިއެވެ.\n“ހަހަ. އަހަރެންނަށް ހެވޭ އަހަރެންނާާ ދިމާއަށް ކިތަންމެ ވަރަކަށް ބެލިއަސް. އަހަރެންމީ ނިކްއެއް ނޫނޭ ބިރުން ދުވެ ފިލާކަށް. އެހެންޏަ. މިހާރު އުމުރުން 22 އަހަރުވީ. އަދިވެސް ހުހަށްވިއްޔަ ތިހުރީ. ކޮންއިރަކުންތަ އަހަރެންނަށް ފަހަރިއެއް ހޯދައިދޭނީ؟ މިހާރު މިވާހަކަ ދައްކައި ދައްކައިވެސް އަހަރެންގެ އަނގައަށް ތަދުވެއްޖެ.” ދެފަރާތަށް ބޯހޫރުވައިލަމުން އާކިލް އަނެއްކާވެސް އެވާހަކަ ފެށިއެވެ. އެއީ ނިކްޔަލް އެހައި ގަޔާވައި މައުލޫއެއްނޫންކަން އެނގޭއިރުވެސްއެވެ.\n“އަނެއްކާވެސް ފެށީ ދޯ. ބަލަ އަހަރެން އެކަނިތަ ހުސްކޮށް މިހުރީ؟ އާކްގެވެސް ބައިވެރިއެއް ނެތެއްނު.” ހިނިތުންވެލަމުން ނިކްޔަލް އެހެން ބުނެލުމާއެކު އާކިލް ޕިސްޕިސް ޖަހައިލިއެވެ.\n“އަހަރެން ހިތަށް އަރާ މީނައަށް ވިސްނައި ދޭނީ ކިހިނެއްބާވައޭ. ބަލަ އަހަރެން ކުރިން ދެމީހުނާ ރަށްޓެހިވީމޭ. އެމީހުން އަހަރެންނަށް ދޯކާދީފަ ދިޔައިމަ އަހަރެން ކީއްތަ ކުރާނީ؟” ކޮނޑު އަރުވައިލަމުން އާކިލް ފަރުވާކުޑަގޮތަކަށް އެހެން ބުނެލުމާއެކު ނިކްޔަަލް ގާތަށް އައީ ނުލަފާ ހިންޏެކެވެ. ދެމީހުން ވާހަކައިގައިތިއްބައި ކާތަކެތި ގެނައުމުން ކާން ފެށިއެވެ.\nކަމުންދިޔަ ނިކްޔަލް އެއްލިކަޅިއަކުން ޑައިންމޯރ ތެރެއަށް ވަދެގެން އައި ދެ އަންހެންކުދިން ލޮލުގައި އަޅައިގަތެވެ. އެއްކުއްޖަކު އިސްޖަހައިލައިގެން ހުރިއިރު އޭނާގެ ހިނގުމުގައި ކުޑަ އައިބު ގޮތެއްހުރިކަން ނިކްޔަލްއަށް ފާހަގަވިއެވެ. ޖެހިގެންހުރި ކުއްޖާ ފޯނާ ކުޅެމުން އައިސް އެމީހުންނާ ދާދި ކައިރީގައިހުރި މޭޒެއްގެ ދޮށުގައި އިނށީނުމުން އެއަންހެން ކުއްޖާވެސް އެކުއްޖާގެ ފަހަތުން އައިސް އެތަނުން ގޮނޑިއެއްގައި އިނށީނެވެ.\n“އޭތް. ކޯޗަކަށްތަ މާވަރަކަށް ތިބަލަނީ؟” ވާހަކަ ދައްކައި ދައްކައިވެސް ނިކްޔަލްގެ ފަރާތުން ޖަވާބެއް ނުލިބުމުން އޭނާގެ އަތުގައި ޖަހައިލަމުން އާކިލް އަހައިލިއެވެ.\n“އޭނ. ކީކޭ؟” ނިކްޔަލް އަކަށް އާކިލް ދެއްކިވާހަކައެއް މާކަ ރަނގަޅަކަށް ފަހުމެއް ނުވިއެވެ. “ސާބަހޭ. ކިހިނެއްވެފަތަ ތިއިނީ؟ އަހަރެން މިކިޔަނީ މާދަމާގެ މީޓިންގްއަށް ޕްރެޒެންޓޭޝަން ތައްޔާރުވެއްޖެހޭ؟” ޕާޕަރުކޮޅެއް އަނގައަށްލަމުން އާކިލް އޭނާގެ ސުވާލު ތަކުރާރު ކޮށްލިއެވެ.\n“ހޫމް. ތިކަން އޮތީ ނިމިފަ.” ފާޑަކަށް ނިކްޔަލްގެ މޫނަށް ބަލަމުންދިޔަ އާކިލްގެ ސުވާލަށް ޖަވާބު ދިނުމަށްފަހު އަނެއްކާވެސް ނިކްޔަލް އެދެއަންހެންކުދިން ތިބި މޭޒަށް ނަޒަރުހިންގައިލިއެވެ.\nކަޅުކުލައިގެ ނަމްބަރު އައިނެއް އަޅައިފައިހުރި އަންހެންކުއްޖާގެ މޫނުމަތިން ފާޅުވަމުންދިޔަ މައުސޫމްކަންފެނި އެހިތަށް ގޮތްތަކެއް ވެއްޖެކަން ހަމަ ކަށަވަރެވެ. އެކުއްޖާގެ ބުޅި އިސްތަށިގަނޑު މައްޗަށް ނަގައި އައްސައިލެވިފާއިރު އެދޮން ކަނދުރާގެ ބޮޑު ބައެއް ފާޅުވަމުން ދިޔައެވެ. އެތަނުގައިވާ ފަނޑު އަލިކަމުގެ ތެރެއިން އެއޮމާން ރީތި ކަނދުރާ ވިދަމުންދިޔަ މަންޒަރުފެނި ނިކްޔަލްގެ ހިތް މޮޔަވަމުން ދިޔައެވެ. މިއީ ކޮން އިހުސާސުތަކެއް ހެއްޔެވެ؟ އެނުދަންނަ ކުއްޖާ އޭނާއަށް އެޖައްސަނީ ކޮން ޖާދޫއެއް ހެއްޔެވެ؟ އެއޮމާން ކަނދުރާގައި ފިރުމައިލަން އެހިތް ބޭގަރާރުވަމުން މިދަނީ ކީއްވެހެއްޔެވެ؟ ހައްތަހައިވެސް ޖަވާބު ނޭނގޭ ސުވާލުތަކެކެވެ. ނިކްޔަލްގެ ތުންފަތް މައްޗަށް ފަނޑު ހިނިތުންވުމެއް ވެރިވިއެވެ.\n“އޭތް. ޕިސްޕިސް. އަޅެ އަހަރެންނަށް މިވާހަކަދެއްކެނީ ޖިންނިއަކާތަ؟ މިހާރު ބިރުގަންނަންވެސް ފަށައިފި.” ލޯއަޅައިލަމުން އާކިލް ނިކްޔަލްގެ އަތުގައި ބޮނޑިއެއް އަޅައިލިއެވެ. ސިހިފައި ނިކްޔަލް އާކިލްގެ މޫނަށް ބަލައިލިއެވެ.\n“ހަމަބިމަށް އާދެވިއްޖެ ދޯ. ހިނގާ ދާން. ކައި ނިމުނީމަވެސް ތިއިންނަނީ ދާހިތްނުވެފަތަ؟ މިތަންމާ ރީތީ ދޯ.” އާކިލް ނިކްޔަލްއާ ދިމާކޮށްލިއެވެ. ހިނިއައިސްފައި ނިކްޔަލްވެސް އާކިލްގެ ގައިގައި ޖަހައިލަމުން އިންތަނުން ތެދުވެ ނުކުތުމަށް ހިނގައިގަތެވެ. އަދި އެއްފަހަރު އެއަންހެންކުއްޖާގެ މޫނަށް ބަލައިލަމުން އިސްތަށިގަނޑުގައި އަތްހިންގައިލައިފައި ހުވަފެނީ ގޮތަކަށް ނިކްޔަލް ހިނިތުންވެލިއެވެ.\nޑައިންމޯރގެ މޭޒު ދޮށުގައި ސަބްމެރިން ކާންތިބި އިޒާނާއާއި މިއުޝީން ދިޔައީ ފޯރިއާއެކު އެކިއެކި ވާހަކަ ދައްކަމުންނެވެ.\n“މިއު ދެން އިތުރަށް ކިޔަވާކަށް ގަސްތެއްނުކުރަންތަ؟” ބޯންގެނައި ޗޮކްލެޓް މިލްކްޝޭކް ތަށިން އެތިފޮތެއް ބޮއިލަމުން އިޒާނާ އަހައިލިއެވެ. “ނޫން. ބޭނުން އިތުރަށް ކިޔަވަން. އެކަމަކު ފުރަތަމަ ބޭނުމީ ވަޒީފާއަަކަށް ދާން. އެއަށްފަހު ދެން އިތުރަށް ކިޔަވާނީ.” މިއުޝީން އޭނާ ބޭނުންވާގޮތް ހާމަކޮށްލިއެވެ. އިޒާނާވެސް އެކަމާ އެއްބަސްވަމުން ބޯޖަހައިލިއެވެ.\n“ކޮންއެއްޗެއް މިއު ކިޔަވަން ބޭނުންވަނީ؟” މިއުޝީންގެ ހިނިތުންވެފައިވާ މޫނު ފެނުމުން އިޒާނާގެ ހިތަށް ބަޔާންނުކުރެވޭފަދަ ހަމަޖެހުމެއް ލިބިގެންދިޔައެވެ. އޭނާގެ އެކުވެރިޔާ އަބަދުވެސް ހިނިތުންވެފައި ހުރުމަށް އޭނާ ނުހަނު އެދެއެވެ.\n“އަހަރެން ބޭނުންވަނީ ފެޝަން ޑިޒައިނަރ އަކަށް ވާން.” ހުވަފެނީ ގޮތަކަށް ހިނިތުންވެލަމުން މިއުޝީން އެހެން ބުނުމުން އިޒާނާވެސް ބޯޖަހައިލީ އެއީ ވަރަށް ރަނގަޅު ކަމެކޭ ބުނަމުންނެވެ. އަދި މިއުޝީނަށް އެކަންވާނޭ ބުނެ ހިތްވަރުދިނެވެ.\n“ސޯ އަދި މިއު ބޭނުންވަނީ ވަޒީފާއަށް ދާން ދޯ. އަހަރެން މިއުއަށް ރަނގަޅު ތަނަކުން ވަޒީފާއެއް ހޯދައިދޭނަން އެނގޭ. މިރޭ ވާނެ ދޯ އެކަމާ އުޅެން.” އިޒާނާގެ ވާހަކަތަކުން ނުތަނަވަސްވެފައިވާ މިއުޝީންގެ ހިތަށް ހަމަޖެހުން ލިބުނެވެ. އޭނާގެ ހުވަފެންތައްވެސް ﷲ ގެ އިރާދަފުޅުން ފުރިހަމަވާން އުޅެނީއޭ ހިތަށް އަރައި އުފާވިއެވެ.\nHey all my readers.. Salaam.. So here is the third part of this story.. Hope u guys will enjoy this part too.. Do let me knw the mistakes ingey.. Haveanice day.. Luv u all❤??\nThanks nau avahah up kohdhinyma. V v v v v v reethi\nWlcm n thanks dear\nYay.. miadhuga first. Adhi kiyaavx nulan. Ekm ingey reethi vaanekan nau darling???\nAwwn.. Thanks awa darling..❤?\nalhe vrh reethi .,maashallah\nThanks unaal.. ❤\nVvvvv furihama vaahaka eh…\nWowww loabi ingey.. Dhen kon irakun aneh part?? Love u nau..\nThanks mee.. In sha allah soon❤\nwowww. vvvvv furihama,. love it.. ..waiting . love u nau 🙂\nThanks dear.. Love u too❤\nv v reethi.next part up kohdheynii kon irakun\nThanks dear.. In sha allah soon\nv reethi mi part ves… waiting for next one… nikyal aa miushyn gulhu nyma v salhi vaane… 😀 loves <3\nThanks shudha.. Lets see dhw vaagotheh.. Loves dear❤\nvarah reethi mi pary ves..waiting ingey nau..mihaaru mi vaahaka ah varah inthuxaaru kurevey hama..when next parr? avahah up kohdhehchey nau.\nThanks dear.. Yes in sha allah soon..\nJust awsome love it ? waiting for the nxt part\nVvv reethi ..??\nWoww v obi\nThanks rsh.. In sha allah soon\nNau bunii 21 inn feshigenn neyy up vaanee…ekamu maa kurinn up kurann thii feshee?…any way story varah reethi…❤…waiting next part….keep going?\nHehe.. Ya dhw xim.. Aslu plan kuri hisaabah liyevunyma up kuran feshy.. N kameh nethi ehb innanvyma edhuvaskolhu maa bodah bored vy.. Ehnve up kuran feshy.. Hehe.. Anyways thanks xim..?\nVv loabi story eh ..waiting for next part ??\nHmm …. Vvv rEetHi……\nVarah reethi mi part ves waiting for the next part??\nV reethi mi part ves love the story\nMi partves v reethi love\nThe story& u\nAwwn.. Thanks any.. Love u too\nMasha Allah..? mi part ves vvvvvvvvvvvvv reethi..? ekamu thankolheh kuree.? Next part dhigu kohdhehcheyy.?? Mihaaru varah curious vejje..?? Waiting waiting..♥♥♥♥♥♥\nThanks dear.. Yes in sha allah.. Loves❤?\nWow wow nau, haadha haavaa ryhchey mibaives.. Nau ge story thah aslahves v v rythi igey.. Anehka ehaa baraabarah eba up kohdhey.. Dhen nau ge story thakah varah support kuran.. Nau v molhu.. Masha Allah.. Luv u nau\nAwwnn.. Thanks alot ainth.. Luv u too..❤❤\nStry vvvvv reethi…\nWaiting4next part…upload soon ingey dear….\nThanks n yes dear.. Hehe\nVarah reethi mi Bai ves.. 🙂\nVvvv reethi mibai vx…whn nxt prt??\nThanks yaloo.. In sha allah tmrw\nAdhivex kiyaa hiyvey ????\nNau u are fantastic?? when next part\nstory heevanyy rangalhu vaane henn?..keep going?\nއިންތިހާއަށް އާދޭސް 10…


1000 dhuvahun 1000 lava record koh record fothah\n1000 ދުވަހުން 1000 ލަވަ ރެކޯޑްކޮށް ދުނިޔޭގެ ރެކޯޑް ފޮތަށް\nޑުބާއީގައި ދިރއުޅޭ އިންޑިޔާ އަންހެނަކު 1000 ދުވަސްތެރޭ 1،000 ލަވަ ކިޔައި ރެކޯޑް ކޮށްގެން ދުނިޔޭގެ ރެކޯޑް ފޮތުން ޖާގަ ހޯދައިފި އެވެ. މި ހުރިހާ ލަވައެއް ލިޔެ ކޮމްޕޯސްކޮށް އަދި ކިޔާފައިވަނީ ވެސް ޚުދް މި އަންހެންމީހާ އެވެ.\nސްވަޕްނާ އަބްރަހަމް، 48، އަށް ގޯލްޑަން ބުކް އޮފް ވޯލްޑް ރެކޯޑްސްގެ ހަތަރު އެވޯޑެއް ލިބިފައި ވެއެވެ. މިއީ އޭޕްރީލް 8، 2017 އިން ޖެނުއަރީ 2، 2020 އަށް އޭނާ ކުރި މަސައްކަތުން ހެދުނު ރެކޯޑުތަކެވެ.\nމިހާރު ސްވަޕްނާ ތައްޔާރުވަނީ "ޑިޖިޓަލް އަލްބަމެއްގައި އެންމެ ގިނަ ލަވަ" އިގެ ބައިން ގިނިސް ބުކްސް އޮފް ވޯލްޑް ރެކޯޑްސް އަށް ހުށަހެޅުމަށެވެ.\nޑުބާއީގެ މެނޭޖްމަންޓް ކޮންސަލްޓިން ފާމް އެއްގައި މަސައްކަތްކުރާ ސްވަޕްނާ ބޭނުންވަނީ 1000 ދުވަސް ތެރޭ 1000 ލަވަ ކިއުމުގެ ރެކޯޑާއެކު އޭނާގެ އެތައް އަހަރެއްވީ ލަވަ ކެރިއަރަށް ނިމުން ގެންނާށެވެ.\nސްވަޕްނާގެ ޔޫޓިއުބު ޗެނަލުން މި 1000 ލަވަ ބަލާލެވެން މިހާރުވެސް އެބަހުއްޓެވެ. ސްވަޕްނާ ބުނި ގޮތުގައި އޭނާ މިއުޒިކްގެ ދުނިޔޭގައި ޕްރޮފެޝަނަލް މަސައްކަތްތަކެއް ކުރާތާ 24 އަހަރު ވެއްޖެ އެވެ. އަދި މިހާތަނަށް 22 އަލްބަމް އޭނާ ޕަބްލިޝް ކޮށްފައި ވެއެވެ.\n"އަހަރެންނަށް އަދިވެސް އާޓިސްޓެއް އަދި މިއުޒީޝަނެއްގެ ހައިސިއްޔަތުން ހިތްހަމަޖެހުމެއް ނުލިބޭ. އެއީ ކީއްވެ ކަމެއް ނޭނގެ. އެހެންވެ މިއުޒިކްގެ މަސައްކަތް މުޅިން ހުއްޓާލާ އެކަމާ ދުރަށް ދާން ގަސްތުކުރީ. ހަމަ އެ ވިސްނުން އައުމާއެކު ހިތަށް އެރި މިއުޒިކަށް އަލްވަދާއު ކިޔާނީ ވަރަށް އުނދަގޫ ކޮންމެވެސް ކަމެއް ކޮށްފައޭ. އެހެންވެ 1000 ދުވަސް ވަންދެން ދުވާލަކު ލަވައެއް ރެކޯޑްކުރަން ނިންމީ،" ގަލްފް ނިއުސް އަށް ދީފައިވާ އިންޓަވިއު އެއްގައި ސްވަޕްނާ ބުނެފައި ވެއެވެ.


ސަމާލުވޭ! މޫސުން ގޯސްވެ ބޮޑު ބަޔަކަށް ޔެލޯ އެލާޓް ނެރެފި!\nގުގުރުމާއެކު ހުއްޓުމެއް ނެތި ވާރޭ ވެހޭނެ ކަމުގެ އިންޒާރާއެކު ރާއްޖޭގެ ބޮޑު ބަޔަކަށް ޔެލޯ އެލާޓް ނެރެފިއެވެ. މޫސުމާބެހޭ ޤައުމީ އިދާރާ (މެޓް އޮފީހުން) ޔެލޯ އެލާޓް މެރެފައިވަނީ މާލެ ސިޓީ އަށާއި އއ. އަތޮޅަށެވެ. ޔެލޯ އެލާޓް ނެރެފައިވަނީ މެންދުރު 13:45 އިން ފެށިގެން ހަވީރު 16:45 އަށެވެ.\nޔެލޯ އެލާޓް ނެރެފައިވާއިރު ރައްކާތެރިވުމުގެ ގޮތުން އެޅިދާނެ ބައެއް ފިޔަވަޅުތަކަކީ: · ދަތުރަށް ފެށުމުގެ ކުރިން މޫސުމާއިވެހެ އެންމެ ފަހުގެ މައުލޫމާތު ހޯދާ، އުޅަނދުގައި މުއާސަލާތީ ވަސީލަތްތައް ހަމަކުރުން. · ކޮޅިގަނޑުގައި އަންނަ ގަދަ ވަޔަށް ސަމާކުވެ، ޚާއްސަކޮށް ދެރަކޮށް ހެދިފައި ހުންނަ އިމާރާތްތަކާއި ގެދޮރުގައި ހުންނަ ފުރާޅު ފަަދަ ތަންތަނުގެ ރައްކާތެރިކަން ބެލެހެއްޓުން · ބޯކޮށް ވާރޭވެހި ފެންބޮޑުވެދާނެ ފަދަ ހާލަތްތަކަށް ތައްޔާރުވުން. ގެއަށް ފެންވަދެފާނެ ކަމުގައިވާނަމަ ގޭ ބޭރުގައި ވެލިބަސްތާފަދަ ތަކެތި ޖައްސައިގެން ގެއަށް ފެން ނުވަންނާނެ ފިޔަވަޅުތައް އެޅުން.\n· ފެންޖެހި ހަލާކުވާނެ ފަދަ މުދަލާއި ތަކެތި ފެނުގެ އަސަރު ނުފޯރާނެފަދަ ތަންތަނަށް ބަދަލުކުރުން. · އަލަށް އިމާރާތް ކުރަން ފަށާފައިވާ ތަންތަނުގެ ރައްކާތެރިކަން ބެލެހެއްޓުން. · މޫސުމާއި ގުޅޭ ގޮތުން ޚަބަރު ފަތުރާ ވަސީލަތްތައް މެދުވެރިކޮށް ސަރުކާރުން ފޯރުކޮށްދޭ މައުލޫމާތަށް ރައްޔިތުން ސަމާލުވުން.\nވިއްސާރައާއި ގުޅިގެން މާލެ ސިޓީ ތައްޔާރީ ޙާލަތަކަށް\nނަގޫރޯޅި އެރުމާ ގުޅިގެން، ބޭނުން ނުކުރެވޭ ވަރަށް ފޮނަދޫގެ ހަ ގެއަކަށްވަނީ ގެއްލުންވެފަ: ޑިޒާސްޓާ\nމުޅި ރާއްޖެއަށް ވައިޓް އެލާރޓް ނެރެފި\nބ. އަތޮޅާއި ލ. އަތޮޅާއި ދެމެދުގެ ރަށްތަކަށް ވައިޓް އެލާރޓް ނެރެފި\nރާއްޖެއަށް ވާރޭ ނުވެހި ފެނަށް ޖެހުމަކީ ދައުލަތުގެ ވެރިން ކަންބޮޑުވާ ކަމަކަށް ނުވި!\nއިސްތިސްޤާ ނަމާދުކޮށް ދުޢާކުރަމުން ދަނިކޮށް މާލެއަށް ވާރޭ ފޮދެއް ވެހިއްޖެ


"Bigg Boss 14" ge episode thah kureh nuvaane | Mihaaru\n30 ސެޕްޓެމްބަރ 2020 - 08:20\nއަންނަ މަހުގެ ތިން ވަނަ ދުވަހުގެ ރޭ ކަލާޒް ޗެނެލުން ފަށާ ރިއަލިޓީ ޝޯ "ބިގް ބޮސް" ސީޒަން 14ގެ އެޕިސޯޑްތައް މި ފަހަރު ގެނެސްދޭނީ ބައި ގަޑިއިރަށް ކަމަށް ބުނާ ވާހަކަ ކަލާޒް އިން ދޮގުކޮށްފި އެވެ.\nމިދިޔަ މަހު ބައެއް މީޑިއާތަކުން ރިޕޯޓްކޮށްފައިވާ ގޮތުގައި ކުރީގެ ސީޒަންތަކުގެ އެޕިސޯޑްތައް ގަޑިއެއްހާ އިރަށް ގެނެސްދިން ނަމަވެސް މި ފަހަރުގެ ސީޒަނުގެ އެޕިސޯޑެއްގެ ދިގުމިނަކީ 30 މިނިޓެވެ. ނަމަވެސް މިކަން ދޮގުކޮށް ކަލާޒްގެ ތަރުޖަމާނު މީޑިއާތަކަށް ބުނީ ކުރީގެ ސީޒަންތަކާ އެއްގޮތަށް ސީޒަން 14 ގެ އެޕިސޯޑްތައް ވެސް 60 މިނިޓަށް ގެނެސްދޭނެ ކަމަށެވެ.\nނަމަވެސް ގަޑިތަކަށް ކޮންމެވެސް ވަރެއްގެ ބަދަލެއް ވަނީ ގެނެސްފަ އެވެ. އެގޮތުން ހަފުތާގެ ހުރިހާ ރެއެއްގައި ގެނެސްދޭ ޝޯގައި ހޯމަ ދުވަހުގެ ރެއިން ހުކުރު ދުވަހުގެ ރެއަށް ކުރިއަށް ގެންދާ އެޕިސޯޑްތައް ދައްކާނީ ރާއްޖެ ގަޑިން 10:00 ގަ އެވެ. އަދި ޝޯ ހޯސްޓްކުރާ ސަލްމާން ޚާނާ އެކު ހޮނިހިރާއި އާދީއްތަ ދުވަހުގެ ރޭ ގެނެސްދޭ "ވީކެންޑް ކާ ވާރު" ގެ އެޕިސޯޑްތައް ގެނެސްދޭނީ ރާއްޖެ ގަޑިން 8:30 ގަ އެވެ.\n"ބިގް ބޮސް 14" ފެށުމުގެ އެންމެ ފަހުގެ ތައްޔާރީތައް، ނިމި ދެން އޮތީ އަންނަ މަހުގެ3ވަނަ ދުވަހުގެ ރޭ ވަރަށް ކުލަގަދަކޮށް ޝޯ ޕްރިމިއާކުރުމެވެ. ޝޯގެ ޕްރޮމޯތައް ވެސް ކަލާޒް އިން އަންނަނީ ދައްކަމުންނެވެ.\nމި ފަހަރު ސީޒަނުން ފެންނާނެކަން ކަށަވަރުކޮށްފައިވާ ހަމައެކަނި ފަންނާނަކީ މަޝްހޫރު ލަވަކިޔުންތެރިޔާ ކުމާރު ސާނޫގެ ދަރިފުޅު ޖާން ކުމާރު ސާނޫ އެވެ. އެކަމަކު ޔަގީންވާ ކަމަކީ އިންޑިއާގެ ޓީވީ އިންޑަސްޓްރީގެ މަޝްހޫރު ސެލެބްރިޓީންތަކެއް ޝޯއިން ފެންނާނެ ކަމެވެ. އެ ބައިވެރިން މިހާރު ތިބީ ބިގް ބޮސްގެ ގެއަށް ވަނުމުގެ ކުރިން ފުރިހަމަކުރަން ޖެހޭ 14 ދުވަހުގެ ކަރަންޓީނުގެ ފަހު މަރުހަލާގަ އެވެ.\n"Bigg Boss 14" ge episodethah kuruvaane\nބިގް ބޮސް 14: ސާރާގެ ދަތުރު ވަރަށް ކުރު\n"ބިގް ބޮސް 14" ފެށުން މިރޭ


ހެނދުނުގެ ނާސްތާ – ރ އަތޮޅުން ފުރަމަތަ ފަށާނީ ރަސްމާދޫ ސްކޫލުގަ – Ungoofaaru\nބަނޑޭރިގަނޑު/ޙަބަރު/ހެނދުނުގެ ނާސްތާ – ރ އަތޮޅުން ފުރަމަތަ ފަށާނީ ރަސްމާދޫ ސްކޫލުގަ\nހެނދުނުގެ ނާސްތާ – ރ އަތޮޅުން ފުރަމަތަ ފަށާނީ ރަސްމާދޫ ސްކޫލުގަ\n0 636 1 މިނެޓުން ކިޔާލެވޭ\nރަސްމާދޫ ސްކޫލް / ފޮޓޯ މީސް މީޑިއާ\nދިރާސީ އާ އަހަރާއެކު ހެނދުނުގެ ނާސްތާ ދޭން ފަށާނެ ކަމަށާއި ނަމަވެސް ފުރަތަމަ އެކަން ފަށާނީ 25 ސްކޫލުގައި ކަމަށް އެޑިއުކޭޝަން މިނިސްޓަރު ޑރ. އާއިޝަތު އަލީ މިއަދު ވިދާޅުވެއްޖެ އެވެ. އެޑިއުކޭޝަން މިނިސްޓްރީގައި ބޭއްވި ނޫސްވެރިންގެ ބައްދަލުވުމުގައި މިނިސްޓަރު ވިދާޅުވީ ދަރިވަރުންގެ އާބާދީއަށް ބެލުމަށްފަހު މާލެ ސަރަހައްދުން ފަސް ސްކޫލަކާއި އަތޮޅުތެރެއިން 20 ސްކޫލެއްގައި ނާސްތާ ދޭން ފެށުމަށް ހަމަޖައްސާފައިވާ ކަމަށެވެ. އަދި ޔުނިސެފްގެ އެހީއާއެކު ނާސްތާގެ ގޮތުގައި ދޭނެ 10 މެނޫއެއް ތައްޔާރުކޮށްފައިވާ ކަމަށް ވެސް ވިދާޅުވި އެވެ.\nފުރަތަމަ ފަށާ 25 ސްކޫލު ތެރޭގައި ރ އަތޮޅުން ހިމެނެނީ ރަސްމާދޫ ސްކޫލެވެ.\nމެނޫ 1: ރޮށި، ބިސްގަނޑު ކިރު\nމެނޫ 2: ރޮށި، ފަތު މަސްހުރި، ކިރު\nފުރަތަމަ ފަށާއިރު ކްލާސްރޫމުގެ ތެރޭގައި ނާސްތާގެ ކަންތައް ކުރިއަށް ގެންދިޔަސް ދިގު މުއްދަތަކަށް ބަލާއިރު ސަރުކާރުން ވިސްނާފައިވަނީ ސްކޫލުގައި ދަރިވަރުން ކެވޭނެ ހާއްސަ ތަނެއް ހަމަޖެއްސުމެވެ.\nމިއަދުގެ ބައްދަލުވުމުގައި އެޑިއުކޭޝަންގެ ޕާމަނަންޓް ސެކްރެޓަރީ މުހައްމަދު ސައީދު ވިދާޅުވީ ނާސްތާ 10 މެނޫއެއް ހިމެނިފައި ވިއަސް ކޮންމެ ދުވަހަކު ވެސް ތިން މެނޫއެއް އޮންނާނެ ކަމަށެވެ. އޭގެ ތެރެއިން ދަރިވަރު އިހުތިޔާރުކުރާ އެއްޗެއް ކެއުމުގެ ފުރުސަތު އޮންނާނެ ކަމަށް ވިދާޅުވި އެވެ.


Vaacine jehsevumah Raees Yamin dhekolhu hahdhavaifi\nކޮވިޑް ވެކްސިން ޖެއްސެވުމަށް ރައީސް ޔާމީން ދެކޮޅު ހައްދަވައިފި\nކުރީގެ ރައީސް އަބްދުﷲ އަބްދުލްގައްޔޫމް\nކޮވިޑް 19 އިން ރައްކާތެރިވުމަށް ވެކްސިން ޖެެއްސެވުމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް އިންކާރު ކުރައްވައިފި އެވެ.\nއަވަސް އިން ސުވާލު ކުރެއްވުމުން މޯލްޑިވްސް ކަރެކްޝަނަލް ސާވިސްގެ މީޑިއާ އޮފިޝަލް ވިދާޅުވީ ރައީސް ޔާމީން ބޭނުންފުޅުވެގެން ކޮވިޑް ވެކްސިން ޖެއްސެވުމަށް މިރޭ މާލެ ގެނެވުނު ކަމަށެވެ. ނަމަވެސް މާލެ ގެނައި ފަހުން ވެކްސިން ޖެއްސެވުމަށް ރައީސް ޔާމިން އިންކާރު ކުރެއްވުމާއި ގުޅިގެން މިރޭ އަނބުރާ މާފުށްޓަށް ގެންގޮސްފައިވާ ކަމަށްވެސް ވިދާޅުވި އެވެ.\nއަވަސް އަށް އެނގިފައިވާ ގޮތުގައި މިރޭ 9:45 ހާއިރު ވެކްސިން ޖެއްސެވުމަށް ރައީސް ޔާމީން އޭޑީކޭ އަށް ގެންދެވުނެވެ. އެކަމަކު ހޮސްޕިޓަލްގައި އިންނެވުމަށްފަހު ވެކްސިން ޖެއްސެވުމަށް އެމަނިކުފާނު އިންކާރު ކުރެއްވި ވަކި ސަބަބެއް އަދި އެނގިފައެއް ނުވެ އެވެ.\nކޮވިޑުން ރައްކާތެރިވާން ރާއްޖޭގައި އެންމެ ފުރަތަމަ ޖަހަން ފެށީ އޮކްސްފޯޑް - އެސްޓްރަޒެނަކާގެ ކޮވިޝީލްޑް ވެކްސިނެވެ. އެކަމަކު މިހާރު ޗައިނާގެ ސިނޯފާމްގެ ވެކްސިނާއި ފައިޒާ-ބަޔޯންޓެކް ވެކްސިން ރާއްޖެއަށް ގެނެސް އެ ވެކްސިންގެ ފުރަތަމަ ޑޯޒް ވެސް ދަނީ ޖަހަމުންނެވެ.\nއަވަސް އަށް އެނގިފައިވާ ގޮތުގައި ރައީސް ޔާމީން ބޭނުންވެވަޑައިގަންނަވާ ވެކްސިނެއް އިހްތިޔާރު ކުރެއްވުމަށް ފުރުސަތު ދެއްވި އެވެ.\nމޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުގައި ތިބޭ ގައިދީންނާއި ބަންދުގައި ތިބޭ މީހުންނަށް ކޮވިޑް 19ގެ ވެކްސިންގެ ފުރަތަމަ ޑޯޒް ދޭން ފެށީ މިދިޔަ އާދިއްތަ ދުވަހު އެވެ. މާލެ އަދި ހުޅުމާލެ ޖަލުގައި ތިބޭ ހުރިހާ ގައިދީންނަށް މިޕްރޮގްރާމުގެ ދަށުން މިހާރު ވަނީ ވެކްސިން ދީފަ އެވެ.\nއަދީބު ގެނައީ ކަޅު ފައިސާ ކަމެއް ނޭންގެ\n"ޔާމީނަށް ހަމަލާދޭން ގޮވާލި މީހާއަށް ފިޔަވަޅު އަޅައިދީ"\n"ޔާމީންގެ މައުސޫމްކަން ސާބިތުވާނެ"


މިފެށޭ 2020 ވަނަ އަހަރު، އެސް.އެމް.އީ ބޭންކު މެދުވެރިކޮށް 450 މިލިއަން ރުފިޔާގެ ލޯނު ދޫކުރެވޭނެ- ރައީސުލްޖުމްހޫރިއްޔާ - The President's Office\n21 ނޮވެންބަރު 2019، ރިފަރެންސް: 2019-903\nކުދި އަދި މެދު ފަންތީގެ ވިޔަފާރިތަކުގެ އޮނިގަނޑު ހަރުދަނާކޮށް، އެފަދަ ވިޔަފާރިތަކުގެ ޤާބިލުކަން އިތުރުކުރުމަށް ސަރުކާރުން ކުރަމުން އަންނަ މަސައްކަތުގެ ދަށުން މިފެށޭ 2020 ވަނަ އަހަރުގެ ތެރޭގައި، އެސް.އެމް.އީ ބޭންކު މެދުވެރިކޮށް 450 މިލިއަން ރުފިޔާގެ ލޯނު ދޫކުރުމަށް މިހާރު ބަޖެޓުކޮށްފައިވާކަމަށް ރައީސުލްޖުމްހޫރިއްޔާ އިބްރާހީމް މުހައްމަދު ޞާލިޙް ވިދާޅުވެއްޖެއެވެ. ރައީސުލްޖުމްހޫރިއްޔާ މިހެން ވިދާޅުވީ "ފަންނު އެކްސްޕޯ 2019" ހުޅުވުމުގެ ގޮތުން މިރޭ ބޭއްވި ހަފުލާގައި ވާހަކަފުޅު ދައްކަވަމުންނެވެ.\nފަންނު އެކްސްޕޯ ހުޅުއްވައިދެއްވައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވިދާޅުވީ ކުދި އަދި މެދު ފަންތީގެ ވިޔަފާރިތަކަށް، މި ދޭ އެހީތެރިކަމުގެ ފައިދާ، ރާއްޖޭގެ އިޤްތިޞާދުން ވަރަށް އަވަހަށް ފެންނަން ފަށާނެކަމުގައި ޤަބޫލުކުރައްވާކަމަށެވެ. ރައީސުލްޖުމްހޫރިއްޔާގެ ވާހަކަފުޅުގައި މި އެކްސްޕޯއަކީ ދިވެހިންގެ ފަންނީ ހުނަރުވެރިކަމާއި ކުޅަދާނަ މަސައްކަތްތެރިކަން، ޒަމާނާއެކު ތަރައްޤީވެ ކުރިއަރަމުން އަންނަކަން ސާބިތުކޮށްދޭނެ މައުރަޒެއްކަމުގައި ވިދާޅުވިއެވެ. އަދި ރައީސުލްޖުމްހޫރިއްޔާގެ ވާހަކަފުޅުގައި މި މައުރަޒުން ރަން ވަނަތައް ޙާޞިލްކުރެއްވި ފަރާތްތަކަށް ތަހުނިޔާ އާއި މުބާރަކުބާދީ ވިދާޅުވިއެވެ.\nރައީސުލްޖުމްހޫރިއްޔާ ވިދާޅުވީ މިފަދަ މައުރަޒުތައް ބޭއްވުމުގެ އެންމެ ބޮޑު ބޭނުމަކީ މަސައްކަތްތެރިންނަށް ހިތްވަރުދީ، ދިވެހިންގެ ހުނަރުތައް ދިރުވައި އާލާކުރުމަށް، ވާދަވެރި މާޙައުލެއްގެ ތެރެއިން ފުރުޞަތު ފަހިކޮށްދިނުންކަމުގައެވެ. އަދި ޚާއްޞަކޮށް ކުދި އަދި މެދުފަންތީގެ ވިޔަފާރިކުރާ މީހުންނަށް، ވިޔަފާރީގެ ފުރުޞަތުތައް ފަހިކޮށްދިނުމާއި، މުދާ ގަންނަ ފަރާތްތަކާ ގުޅުވައިދިނުމަކީ، މި އެކްސްޕޯގެ މުހިންމު މަޤްޞަދެއްކަމުގައި ރައީސުލްޖުމްހޫރިއްޔާ ވިދާޅުވިއެވެ.\nރާއްޖޭގައި ހިންގާ ވިޔަފާރިތަކުގެ ގާތްގަނޑަކަށް 93 އިންސައްތައަކީ ކުދި އަދި މެދުފަންތީގެ ވިޔަފާރިތައްކަމުގައި ވީ ނަމަވެސް އެފަދަ ވިޔަފާރިތައް ކުރިއަރުވައި ތަރައްޤީ ކުރުމުގައި ގިނަ ހުރަސްތައް ކުރިމަތިވާކަން ރައީސުލްޖުމްހޫރިއްޔާގެ ވާހަކަފުޅުގައި ފާހަގަކުރެއްވިއެވެ. ސަރުކާރުގެ ފުރަތަމަ 100 ދުވަހުގެ ވަޢުދުތަކުގެ ތެރެއިން، އެސް.އެމް.އީ ބޭންކެއް ޤާއިމުކޮށް، ކުދި އަދި މެދު ފަންތީގެ ވިޔަފާރިތަކަށް މާލީ އެހީތެރިކަން ފޯރުކޮށްދޭން ފެށީ އެފަދަ ވިޔަފާރިތަކަށް ފަހި މާޙައުލެއް ޤާއިމްކޮށްދިނުމުގެ ބޭނުމުގައިކަމަށާއި މިހާތަނަށް އެބޭންކުން އެކި ފަރާތްތަކަށް 233 މިލިއަން ރުފިޔާ ދިނުމަށް، ނިންމައި، ބައެއް ވިޔަފާރިތަކަށް މިހާރު ފައިސާ ޙަވާލު ކޮށްފައިވާކަން އެމަނިކުފާނު ފާހަގަކުރެއްވިއެވެ.\nހުނަރުވެރި ދިވެހި ޒުވާނުންގެ އުފެއްދުންތަކަށް ރަނގަޅު އަގު ހޯދައިދިނުމަކީ ވެސް، މި މަޢުރަޒުގެ މުހިންމު މަޤްޞަދެއްކަން ރައީސުލްޖުމްހޫރިއްޔާގެ ވާހަކަފުޅުގައި ފާހަގަކުރެއްވިއެވެ. އެގޮތުން ގޭގައި ތިބެގެން ހުނަރުވެރި މަސައްކަތްތައްކުރާ ދިވެހި އަންހެނުންގެ އުފެއްދުންތައް ވިއްކޭނެ މަގު ފަހިވެގެންދިއުމަކީ ފަރުދީ ފުދުންތެރިކަން އިތުރުވެ، ޢާއިލާގެ އުފާވެރިކަންވެސް އިތުރުވެގެންދާނެ ކަމެއްކަމުގައި އެމަނިކުފާނު ވިދާޅުވިއެވެ.\nގިނަ ބަޔަކަށް އުފެއްދުންތައް ދެއްކުމަށްޓަކައި މައުރަޒުގައި އުފެއްދުންތައް ބައިވެރިކުރާ އިރު، ދިވެހި އުފެއްދުންތަކުގެ ފެންވަރު މަތިކުރަން ވިސްނުން ގެންގުޅެން ޖެހޭކަން ވެސް އެމަނިކުފާނު ފާހަގަކުރެއްވިއެވެ. އެއީ އުފެއްދުންތަކުގެ އަގުމަތިވުމަށް މުހިންމުކަމެއްކަންވެސް އެމަނިކުފާނު ފާހަގަކުރެއްވިއެވެ.\nމިރޭ ބޭއްވި މި ރަސްމިއްޔާތުގައި "ފަންނު އެކްސްޕޯ 2019" ގެ މުޅި މައުރަޒުގެ5ރަންވަނަ ޙާޞިލުކުރި ފަރާތްތަކަށް ހަނދާނީ ފިލަޔާ އިނާމު ހަވާލުކޮށްދެއްވީ ރައީސުލްޖުމްހޫރިއްޔާއެވެ. އަދި މި ރަސްމިއްޔާތުގައި "ފަންނު އެކްސްޕޯ 2019" ގެ ލަވަ ސީޑީ ރައީސުލްޖުމްހޫރިއްޔާއަށް ވަނީ ވެދުމަށް އަރުވާފައެވެ.\nމި ރަސްމިއްޔާތުގައި މައުރަޒުގައި ހަ ދާއިރާއަކުން 1 ވަނަ ޙާޞިލުކުރި ފަރާތްތަކަށް ހަނދާނީ ފިލާ ހަވާލުކޮށްދެއްވީ ރައީސުލްޖުމްހޫރިއްޔާގެ ނައިބު ފައިޞަލް ނަސީމެވެ.\nފަންނު އެކްސްޕޯއަކީ މިނިސްޓްރީ އޮފް އިކޮނޮމިކް ޑިވެލޮޕްމަންޓުން އިންތިޒާމްކުރައްވައިގެން މި ރެއިން ފެށިގެން މިމަހުގެ 28 ގެ ނިޔަލަށް ދަރުބާރުގެއާއި، ކަލާފާނު ސްކޫލް އަދި ކުޑަކުދިންގެ ބަގީޗާގައި ކުރިޔަށްގެންދާ މައުރަޒެކެވެ.\nމި މަޢުރަޒަކީ ދިވެހިރާއްޖޭގެ އިޤްތިޞާދުގައި ޙިއްޞާކުރާ ސިނާއަތްތަކަށް ބޭނުންވާ ދިވެހި އުފެއްދުންތަކާއި އާ އުފެއްދުންތައް އުފައްދައި ކުރިއަރުވައި އެފަދަ އުފެއްދުންތަކަށް އެކަށީގެންވާ މާކެޓެއް ހޯދައިދީ، ވަޅުޖެހެމުންދާ ދިވެހި އުފެއްދުންތައް ކުރިއެރުވުމަށް ހިތްވަރުދީ، ރާއްޖެއަށް ޒިޔާރަތްކުރާ ފަތުރުވެރިންނަށާއި، އާންމުކޮށް އެންމެންނަށް އެއްތާކުން ދިވެހި އުފެއްދުންތައް ފެންނާނޭ މާހައުލެއް ގާއިމުކޮށްދިނުމަށް ބާއްވާ މަޢުރަޒެކެވެ.


SunOnline: Idhikolhu memberun majileehah haaziruvi kamah haazireen dhahkaifi\nއިދިކޮޅު މެމްބަރުން މަޖިލީހަށް ހާޒިރުވި ކަމަށް ހާޒިރީން ދައްކައިފި\nފާތިމަތު ސައީދު 13 Jun 2018, 13:54\nސަރުކާރާއި އިދިކޮޅު މަޖިލިސް މެމްބަރުން މަޖިލީހަށް ދިއުމަށް ކުރިއަށް ދަނީ-- ސަން ފޮޓޯ: ހުސެއިން ހަސަން\nރައްޔިތުންގެ މަޖިލީހުގެ ނިމި ދިޔަ ދައުރުގައި އިދިކޮޅު ޕާޓީތަކަށް ނިސްބަތްވާ މެމްބަރުން މަޖިލީހުގެ ޖަލްސާތަކަށް ހާޒިރުވި ކަމަށް ހާޒިރީން ދައްކައިފި އެވެ.\nނިމިދިޔަ ދައުރުގެ އެއްވެސް ޖަލްސާއެއްގައި އިދިކޮޅު މެމްބަރުން ބައިވެރިވެފައި ނުވާ އިރު މަޖިލީހަށް އެ މެމްބަރުން ހާޒިރުވެފައިވާ ކަމަށް އިއްޔެ މަޖިލީހުގެ އިދާރާ އިން އާންމު ކުރި ހާޒިރީން މަޖިލީހުގެ ހާޒިރީން ވަނީ ދައްކައިފަ އެވެ.\nނިމިދިޔަ ދައުރުގައި މަޖިލީހުގެ 13 ޖަލްސާއެއް ބާއްވާފައިވާ އިރު އިދިކޮޅު މެމްބަރުން އެއްވެސް ޖަލްސާއެއްގައި ބައިވެރިވެ ވަޑައިގެންފައެއް ނުވެ އެވެ.\nނަމަވެސް ހާޒިރީން ދައްކާ ގޮތުން އިދިކޮޅު މެމްބަރުންގެ ތެރެއިން އެއްވެސް ގޮތަކަށް މަޖިލީހަށް ވަޑައި ނުގަންނަވާ މެމްބަރުންނަކީ މާމިގިލީ ދާއިރާގެ މެމްބަރު ގާސިމް އިބްރާހިމާއި ދިއްގަރު ދާއިރާގެ މެމްބަރު ފާރިސް މައުމޫނާއި ގަލޮޅު ދެކުނު ދާއިރާގެ މެމްބަރު އަހުމަދު މަހުލޫފެވެ.\nއެހެން މެމްބަރުން އެކި ދުވަސް މަތިން މަޖިލީހަށް ހާޒިރުވެފައިވާ ކަމަށް ހާޒިރީން ދައްކަ އެވެ. މައްޗަންގޮޅި އުތުރު ދާއިރާގެ މެމްބަރު މާރިޔާ އަހުމަދު ދީދީ މަޖިލީހަށް ވަޑައިނުގަންނަވާ ކަމަށް އިނީ އެންމެ ދުވަހަކު އެވެ.\nމަޖިލީހަށް ހުރިހާ ދުވަހަކު ހާޒިރުވި މެމްބަރުންގެ ތެރޭގައި ހިމެނެނީ ޕީޕީއެމް އެމްޑީއޭ މެމްބަރުންގެ ތެރެއިން 18 މެމްބަރެކެވެ. ސަތާރަ މެމްބަރަކު ވަނީ އެކި ދުވަހުގެ ޖަލްސާތަކަށް ސަލާމް ފޮނުއްވައިފަ އެވެ. ސަލާމް ފޮނުވާފައިވާ މެމްބަރުންގެ ތެރޭގައި އިދިކޮޅު މެމްބަރުން ވެސް ހިމެނެ އެވެ.\nއޮޑިޓް އޮފީސް އޮޑިޓް ކޮށްދޭނެ ފަރާތެއް ހޯދަނީ


Alah Gai Cycle Dhakkaalan Aamu Kuri Video Ge Sababun Vivek Joorimanaa Kohfi - Vaguthu\n2002 ވަނަ އަހަރު ރާމް ގޯޕާލް ވަރުމާގެ ފިލުމު ''ކޮމްޕެނީ'' އިން ބޮލީވުޑަށް ތަޢާރަފްވި ވިވެކް އޮބްރޯއީ ދާދި ފަހުން، އައު ސައިކަލެއް ގަނެގެން އޭނާގެ އަނބިމީހާއާއި އެކު އެ ސައިކަލް ދުއްވާ ވީޑިއޯއެއް އިންސްޓަގުރާމުގައި ހިއްސާ ކުރުމުން އެ ވީޑިއޯގެ ސަބަބުން ފުލުހުން އޭނާ ޖޫރިމަނާ ކޮށްފިއެވެ.\nމީނޫ ވަރްގަސީ ނަމަކަށް ކިޔާ ސޯޝަލް އެކްޓިވިސްޓެއް ވިވެކްގެ މި ވީޑިއޯ އަލުން ހިއްސާކޮށް މަހަރާޝްތުރާގެ ހޯމް މިނިސްޓަރ އަނިލް ދޭޝްމުކްއާއި ފުލުހުންގެ ފަރާތުން އެދިފައި ވަނީ ވިވެކްއަށް ފިޔަވަޅު އެޅުމަށެވެ.\nމި ވީޑިއޯގައި ވިވެކް ސައިކަލް ދުއްވާފައިވަނީ ހެލްމެޓް ނާޅައެވެ. އެހެންކަމުން ޓްރެފިކް ގަވާއިދުތަކާއި ޚިލާފުވުމުން އެކަމަށް ފިޔަވަޅު އެޅުމަށް ހޯމް މިނިސްޓަރަށާއި ފުލުހުންނަށް ހުށަހެޅި ހުށަހެޅުން ބެލުމަށް ފަހު ފުލުހުން ވަނީ ވިވެކް އަބްރޯއީ ޖޫރިމަނާ ކޮށްފައެވެ.\nވިވެކް އިންސްޓަގުރާމު އެކައުންޓުގައި އޭނާއާއި އޭނާގެ އަންހެނުން ސައިކަލް ދުއްވާ މި ވީޑިއޯ ހިއްސާ ކުރަމުން ބުނެފައިވަނީ ލޯބިވެރިންގެ ދުވަސް ފެށަން މިއީ ކިހައި ރަނގަޅު ގޮތެއް ކަމަށާއި ވިވެކްއާއި އޭނާގެ އަންހެނުންނާއި އެކު ދުއްވާލެވޭ މަޖާ އަދި ހިތްހަމަ ޖެހޭ ދުއްވާލުމެއް ކަމަށެވެ.\n500 އިންޑިޔަން ރުޕީސްއަށް ޖޫރިމަނާ ކުރި ނަމަވެސް ވިވެކްއާއި އޭނާގެ އަންހެނުންނަށް އިތުރު މައްސަލަތަކެއް ވެސް ވަނީ މި ވީޑިއޯގެ ސަބަބުން ކުރިމަތިވެފައެވެ. މި ވީޑިއޯގައި ވިވެކްއާއި އޭނާގެ އަންހެނުން މާސްކު ނާޅާއި ތިބުމުން ކޯވިޑުގެ ގަވާއިދުތަކާއި ޚިލާފުވެފައިވާ ކަމަށް އާއްމު ރައްޔިތުންގެ އިތުރަށް ފުލުހުން ވެސް ވަނީ ފާހަގަ ކޮށްފައެވެ.\nފެބުރުއަރީ 20, 2021 17:15\nއިންޑިޔާގެ ނޫހަކަށް ޚަބަރެއްހަދާ ނުލެވިގެން ބޯގޮވައިގެން ކުރިކަމަކާ ވަރަށް ވައްތަރު


JP ge Raees akah Ali Waheed inthihaabukoffi | Mihaaru\n23 ޖޫން 2018 - 07:47 20 comments\nޖުމްހޫރީ ޕާޓީ (ޖޭޕީ) ގެ ރައީސަކަށް، އެމްޑީޕީގެ ކުރީގެ ޗެއާޕާސަން އަލީ ވަހީދު މިއަދު ފަތިހު އިންތިޚާބުކޮށްފި އެވެ.\nޕެރަޑައިސް އައިލެންޑް ރިސޯޓުގައި މިހާރު ކުރިއަށް ގެންދާ ޖުމްހޫރީ ޕާޓީގެ ތިން ވަނަ ކޮންގްރެސްގައި، މިދިޔަ މޭ މަހުގެ 26 ގައި އެ ޕާޓީއާ ގުޅިވަޑައިގެންނެވި އަލީ ވަހީދު ޖުމްހޫރީ ޕާޓީގެ ރައީސަކަށް ހޮވުނީ ފެންނަ ނުފެންނަ ވޯޓު ކާމިޔާބު ކުރައްވައިގެންނެވެ. އެ މަގާމަށް ވާދަކުރެއްވީ އޭނާ އެކަންޏެވެ.\nޖުމްހޫރީ ޕާޓީ އަށް އަލަށް އިތުރުކޮށް، އިދާރީ ހިންގުމުގެ އެންމެ އިސްވެރިޔާ ކަމަށް ކަނޑައާފައިވާ ރައީސްގެ މަގާމަށް އަލީ ވަހީދު ކުރިމަތި ލެއްވިއިރު އޭނާ އެ މަގާމު ދިނުމަށް ފެންނަ ކަމަށް ވޯޓު ދެއްވީ 154 މީހެކެވެ. ނުފެންނަ ކަމަށް 102 މީހަކު ވޯޓު ދިނެވެ.\nއަލީ ވަހީދު ޖޭޕީގެ ރައީސަކަށް އިންތިޚާބު ކުރިއިރު، އޭނާއާ ދެކޮޅު ކެމްޕެއިންތައް ފޯރިއާ އެކު ވަނީ ކޮށްފަ އެވެ. ނަމަވެސް ޖޭޕީ އުފެއްދި ގާސިމް އިބްރާހިމް ތާއީދު ކުރެއްވީ އަލީ ވަހީދަށެވެ.\nJP ge Raees kan Ali Waheed ah dheyn memberunthakeh dhekolhu hadhanee\nއަލީ ވަހީދާ ދެކޮޅަށް ކެމްޕެއިން ކުރުން--\nކުރީގެ ރައީސް މައުމޫން އަބްދުލްގައްޔޫމް އުފެއްދި ޑީއާރުޕީން ސިޔާސީ ދާއިރާ އަށް ނުކުމެވަޑައިގެންނެވި އަލީ ވަހީދު އެ ޕާޓީގެ ފުރަތަމަ ޑެޕިއުޓީ ލީޑަރުކަން ކުރެއްވިއިރު، ރާއްޖޭގެ އެންމެ ބޮޑު އިދިކޮޅު ޕާޓީ، އެމްޑީޕއާ ފަހުން ގުޅިވަޑައިގެން އެ ޕާޓީގެ ޗެއާޕާސަންކަން ވެސް ކުރެއްވި އެވެ. އަދި ރޭގެ ނަތީޖާއާ އެކު، އޭނާ ގުޅިވަޑައިގެންނެވި ތިން ޕާޓީގެ ވެސް އިސް މަގާމެއް މިވަނީ ލިބިވަޑައިގެންފަ އެވެ.\nޖޭޕީގެ އިންތިޚާބުތަކުގެ ފައިނަލް ނަތީޖަ ކަނޑައެޅުމުގެ ކަންކަން މިއަދު ފަތިހު ކުރަނީ.---ފޮޓޯ: ނިޝާން އަލީ/މިހާރު\nޖުމްހޫރީ ޕާޓީގެ ލީޑަރު ނެތުމުން ދެން ޕާޓީގެ އެންމެ އިސް ބޭފުޅަކީ ހަތަރު ޑެޕިއުޓީ ލީޑަރުންގެ ތެރެއިން ކައުންސިލުން ނިންމާ ބޭފުޅެއް ކަމަށް އެ ޕާޓީގެ ކޮންގްރެސްގައި އިއްޔެ ނިންމާފައިވާއިރު ޑެޕިއުޓީ ލީޑަރުކަމަށް ފަސް ބޭފުޅަކު ކުރިމަތިލެއްވި އެވެ.\nޑެޕިއުޓީ ލީޑަރުންނަށް ކުރިމަތިލެއްވި ބޭފުޅުންގެ އިންތިޚާބުން ނާކާމިޔާބުވީ، މިހާތަނަށް އެ މަގާމުގައި ހުންނެވި، ކުރީގެ މިިނިސްޓަރު އަބްދުﷲ ކަމާލުއްދީނަށެވެ. އޭނާ އަށް ލިބިވަޑައިގަތީ 160 ވޯޓެެވެ.\nޑެޕިއުޓީ ލީޑަރުގެ އިންތިޚާބުގައި އެންމެ ގިނަ ވޯޓު ހޯއްދެވީ ރައީސް އޮފީހުގެ ކުރީގެ މިނިސްޓަރު އަބްދުﷲ އަމީނެވެ. އެއީ 237 ވޯޓެވެ. މިހާރު ވެސް އެމަގާމުގައި ހުންނެވި އަމީން އިބްރާހިމް އިންތިޚާބުވީ 227 ވޯޓާ އެކު. އަދި މިހާރު ވެސް ޑެޕިއުޓީ ލީޑަރަކަށް ހުންނެވި ޑރ. ހުސެއިން ރަޝީދު އަލުން އިންތިޚާބުވީ 224 ވޯޓާ އެކު. ޑެޕިއުޓީ ލީޑަރަކަށް އަލަށް ކުރިމަތިލެއްވި މުހައްމަދު ފަޔާޒް(އެފްއޭ) އެ މަގާމު ކާމިޔާބު ކުރެއްވީ އަބްދުﷲ ކަމާލުއްދީނަށް ވުރެ ހަތް ވޯޓު އިތުރަށް ހޯއްދަވައިގެންނެވެ. އެއީ 167 ވޯޓެވެ.\nޖޭޕީގެ ތިން ވަނަ ކޮންގްރެސްގައި މަގާމުތަކަށް މީހުން އިންތިހާބުކުރަން ވޯޓް ލަނީ-- ފޮޓޯ: ނިޝާން އަލީ/މިހާރު\nޖުމްހޫރީ ޕާޓީ އަށް އަލަށް އުފެއްދި ނައިބު ރައީސްގެ މަގާމު، ކެލާ ދާއިރާގެ ކުރީގެ މެމްބަރު، ޑރ. އަބްދުﷲ މައުސޫމް ކާމިޔާބު ކުރެއްވީ 240 ވޯޓުންނެވެ.\nޖޭޕީގެ ކައުންސިލަށް އިންތިހާބު ކުރި 15 މެމްބަރުންގެ ތެރޭގައި އެ ޕާޓީގެ ވެރިޔާ ގާސިމް އިބްރާހިމްގެ ހަގު އަނބިކަނބަލުން އައިޝަތު ނަހުލާ (އާއިޝާ) ވަނީ 227 ވޯޓުން ކާމިޔާބު ކުރައްވައިފަ އެވެ. އަދި ދާދި ފަހުން، ޖޭޕީއާ ގުޅިވަޑައިގެންނެވި، މަޝްހޫރު ފުޓުބޯޅަ ކުޅުންތެރިޔާ އަހުމަދު އައްސަދު (އަޑުބަރޭ) ވެސް ވަނީ 180 ވޯޓާ އެކު ކައުންސިލްގެ މެމްބަރުކަން ހޯދާފަ އެވެ.\nރޭ 9:00 ގައި ވޯޓްލާން ފެށި ޖޭޕީގެ އިންތިޚާބުގެ ނަތީޖާ އިއުލާން ކުރަން ފަށާފައި ވަނީ މިއަދު ފަތިހު 4:40 ގަ އެވެ.\nޖޭޕީގެ ރައީސް ކަން އަލީ ވަހީދަށް ދޭން ދެކޮޅުހަދަނީ


Maadhama in feshigen helmet alhan thayyarutha?\nބްރިޖު މަތީގައި ދަތުރުކުރަނީ---\n9 މާޗް 20194ކޮމެންޓް\nމާދަމާ އިން ފެށިގެން ހެލްމެޓް އަޅަން ތައްޔާރުތަ؟\nސިނަމާލެ ބްރިޖް އަދި ބުރިޖާއި ގުޅޭ ހައިވޭގައި މާދަމާ އިން ފެށިގެން ދެ ފުރޮޅުލީ ވެހިކަލް ދުއްވާއިރު ހެލްމެޓް އެޅުން ޓްރާންސްޕޯޓު މިނިސްޓްރީން ވަނީ މަޖުބޫރުކޮށްފައެވެ.\nއެކަމާ ގުޅިގެން ގިޔަބަޔަކު ހިތް ހަމަ ނުޖެހުން ފާޅުކުރި ނަމަވެސް އެއީ ރައްޔިތުންގެ ސަލާމަތާ ރައްކާތެރި ކަމަށް ކުރާ ކަމެއް ކަމަށް އެއޮތޯރިޓީން ވަނީ ބުނެފައެވެ.\nބުރިޖާއި، ހައިވޭގައި ދުއްވަން ކަނޑައަޅާފައިވާ ސްޕީޑަކީ 25-50 ކިލޯމީޓަރާ ދެމެދުގެ ބާރުމިނުގައި ކަމަށް ވާއިރު، ރާއްޖޭގައި ހެލްމެޓު އަޅަން މަޖުބޫރުކޮށްފައި ވަނީ އެކްސިޑެންޓުތައް އިތުރުވެ އެތައް ބަޔަކަށް އަނިޔާވެފައިވަނިކޮށެވެ.\nރާއްޖޭގައި ބޭނުން ކުރެވޭނެ ހެލްމެޓްގެ ޝަރުތުތައް ހާމަކޮށްފައިވާއިރު ހެލެމެޓްގައި ހަތް ޝަރުތެއް ހަމަވާން ޖެހެއެވެ.\n1. ބޮލަށް ހެޔޮވަރު ހެލްމެޓަކަށް ވުން\n2. ދަތްދޮޅިދަށުން ހަރުކުރެވޭގޮތަށް ހާއްސަ ކަމަރެއް ހުރުން\n3. ހެލްމެޓާއި އޭގައި ބޭނުންކޮށްފައިވާ ކަމަރުގައި ތޫނު އެއްޗެއް، ތޫނު ތަނެއް ނުވަތަ ޖޮއިންޓެއް ހަރުކޮށްފައި ނުވުން\n4. ޓިންޓެޑް މެޓީރިއަލް ނުވަތަ ކުލަ މެޓީރިއަލް ބޭނުންކޮށްފައިނުވާ ހެލްމެޓަކަށް ވުން\n5. ހެލްމެޓުގެ ސްކުރީނަކީ މޫނުފެންނަ މެޓީރިއަލަކުން ހަދާފައި ހުންނަ ސްކްރީނަކަށް ވުން.\n6. ހެލްމެޓުގެ ކުލައަކީ ލޮލަށް އުނދަގޫ ނުވާފަދަ ކުލައަކަށްވުން\n7. ހެލްމެޓު އެޅުމުން ކާކުކަން ނޭންގޭގޮތަށް މޫނު ނުފޮރުވޭ ހެލްމެޓަކަށް ވުން\nއެގަވާއިދާ ހިލަފަށް ދުއްވާ ފަރާތްތައް ފުރަތަމަ ފަހަރަށް 500 ރުފިޔާ އިން ދެވަނަ ފަހަރު 750 ރުފިޔާއިން އަދި ފަހުން ގަވައިދާ ހިލާފުވާ ކޮންމެ ފަހަރަކު 1000 ރުފިޔާއިން ޖޫރިމަނާ ކުރެވޭނެ ކަމަށް ޓްރާންސްޕޯޓް މިނިސްޓްރީން ވަނީ ބުނެފައެވެ.\nމަގުމަތީގެ ރައްކާތެރިކަމަށް ރައްޔިތުން އަހުލުވެރި ކުރުވުމުގެގޮތުން، މައުލޫމާތު ފޯރުކޮށްދޭ ކެމްޕެއިންއެއް ފަށާއި، 5000 ހެލްމެޓް ހިލޭ ބަހެމަކީ ސަރުކާރުގެ ވައުދެކެވެ. އެގޮތުން މާލެ ސަރަހައްދަށް 3000 ހެލްމެޓު ބަހަން ނިންމާފައިވާއިރު އެއީ 500، ކުޑަކުދިންގެ ހެލްމެޓާ 2500 ބޮޑެތި މީހުންގެ ހެލްމެޓެވެ. އެ ހެލްމެޓުތަކުގެ ތެރެއިން ބޮޑެތި މީހުންނަށް ހާއްސަ ކުރެވުނު 2500 ހެލްމެޓު މިހާރު ވަނީ ބަހައި ނިމިފައެވެ.\nހެލްމެޓް އެޅުން މަޖުބޫރު ކޮށްފައިވަނީ މާދައިމް ފަށައިގެން ނަމަވެސް މިހާރު ވެސް ގިނަ ބަޔަކު ސައިކަލު ދުއްވަމުން ދަނީ ހެލްމެޓު އަޅައިގެންނެވެ.\nޓްރާންސްޕޯޓް އޮތޯރިޓީ މަގުމަތީ ހާދިސާ ސިނަމާލެ ބްރިޖް\nމާލޭ ރިންގު ރޯޑްގައި ހެލްމެޓް އަޅައިގެން ދުއްވާ ގޮތަށް އޮތުމަކީ ވަރަށް ބޮޑު އުދަގޫ ދަތިކަމަށް ވާނެ ރިންގު ރޯޑަށް ނިކުންނަ ގިނަ މަގުތަކަކީ ވަންވެ މީހަކު ހެލްމެޓް ނުލާ އެއިން މަގަކުން އޮޅގެން ނަމަވެސް ގޮސް ރިންގު ރޯޑަށް ނުކުމެއްޖެއްޔާ ކިހިނެއްތޯ ހަދާނީ ؟\nރާއްޖޭގެ އާބާދީ ކުރިޔަށްއޮތް5އަހަރު ތެރޭގައި 1 މިލިޔަނަށް އާބާދީ ބޮޑުކުރަންވީ އާބާދީ ކުޑަކަމުން ރަށްރަށުގެ އިޤުތިސާދީ އިމުރާނީ އިޖުތިމާއީ ސިޔާސީ ހަރަކާތްތަށްވަނީ ހުއްޓި މަޑުޖެހިފައި، ތަރައްޤީ ވެފައިވާ ޤައުމުތަށް ތަރައްޤީ ވެފައިވަނީ އެކަށީގެންވާ ރަގަޅު ބޮޑު އާބާދީގެ ސަބަބުން !\nތައްޔާރެއް ނޫން. ލަސްކޮށްލަ ދެއްވާ. އޯޑަރުކުރި ހެލްމެޓް އަދި ނާދޭ.\nފިޔަވަޅު އެޅުން އޭޕްރީލް މަހަށް ފަސްކުރި ވާހަކަ ވެސް އުޅުން؟ ކިހިނެއް ވާ ކަމެއް؟


“އެސް ސީ އޭ ގެ ޝިކާރަވެރިޔާ 1” – Esfiya\nހިތާމަ ކުރުވާހަކަ ލޯބި February 15, 2020\n“އެސް ސީ އޭ ގެ ޝިކާރަވެރިޔާ 1”\nއަހަންނަށް ހޭލެވުނު އިރު ހުރީ ވަރަށް ލަސްވެފައެވެ. އަވަސް އަވަސް ކޮށްލައިގެން ސްކޫލަށް ދާން ތައްޔާރުވެގެން ގެއިން ނުކުތްއިރު ގަޑި ޖެހެން ވަނީ ފަސް މިނެޓަށް ވެފައެވެ. އަހަރެންގެ ނަލަނަލަ ދަބަސް ކޮނޑުގައި އަޅުވައިލައިގެން ނުހަނު ފަރި އަވަސް ހިނގުމެއްގައި މިސްރާބުޖެހީ ސްކޫލާދިމާލަށެވެ. އެހެނަސް މާދުރަށް ނުދެވެނީސް، ކޮރުގޮތަކަށް ފާރުގައި ހިފަހައްޓައިގެން ހިނގަމުންދިޔަ މީހެއް އަހަރެންގެ ހަލުވި ހިނގުމަށް ހުރަސް އެޅިއެވެ. ދަންނަ މީހެއްހެން ހީވި ހީވުން ޔަޤީން ވެއްޖެއެވެ. އެއީ އަހަރެންގެ އެކުވެރިޔާ މާހިނެވެ.\nއުމުރުން އެންމެ ތިން އަހަރުއްސުރެ އަހަރެން މާހިން ދަންނަމެވެ. އާންއެކެވެ. އަހަންނަށް ވުރެ ރަނގަޅަށް މާހިން ދަންނަ މީހެއް މިދުނިޔޭގައިވެސް ނުހުންނާނެއެވެ. މާހިންގެ މަޑުމައިރިތިކަމާއި ލަދުރަކިހިނިތުންވުންތަކުގެ ރީތިކަން އަނެއްކާވެސް އިޙުސާސްވާން ފަށައިފިއެވެ. ކުޑައިރުއްސުރެ ދެމީހުންއެކީ ކޮށްފައިވާ ބައިވަރު މަޖާކަންތައްތައް އަހަންނަށް ކުލަވާން ފަށައިފިއެވެ.\nމިއީ ކުލަކުރަން ހުންނަންވީ ވަގުތެއްނޫނެވެ. ފަސް ވަރަކަށް އަހަރު ވަންދެން ނުފެނިހުރި މާހިން މިއަދު ފެނުމުން އަހަރެން އުފާވިވަރު އެހެން މީހަކަށް އިޙުސާސްވެސް ނުކޮއްލެވޭނެއެވެ. އަހަރެން ބަލާކަށް ނުހުންނަމެވެ. ކުރިމަތީ ހުރި ބޮޑުދައިތަމެން ގެއިން ބައިސްކަލެއްނަގައިގެން މާހިން ކައިރިއަށް ދިޔައީމެވެ. މާހިންގެ މޫހުމަތިން ފެންނަނީ ކެތްކުރެވޭނެ މަންޒަރެއްނޫނެވެ. މާޔޫސްވެ، ފެންދެމި، ލޯ ވަޅުޖަހައިފައި ހުރި އޭނާގެ މޫނުމަތިން ބަލި ޙާލަތު ރަނގަޅަށްވެސް ދެނެގަނެވޭނެއެވެ. މާހިން ލައިގެން ހުރީ އަހަރެންވެސް ދާ ސްކޫލުގެ ޔުނިފޯމެއްކަމަށްވުމުން އަހަންނަށް މާހިން އަކީ އެ ސްކޫލުގެ ދަރިވަރެއްކަން އިނގުނެވެ. އަދި ފަހަތު މަޑި ފުހެލަމުން އަވަހަށް އަރާށޭ ކިޔައި ދެމީހުންއެކީ ސުކޫލާއި ދިމާލަށް މިސްރާބު ޖެހީމެވެ. މިއީ މާހިން އަހަރެންގެ ފަހަތުގައި، ބައިސްކަލެއްގައި އިންނަ ފުރަތަމަ ފަހަރުކަމަށް ވުމުން އަހަރެން އިނީ ވަރަށް ހިތްއަވަސްވެފައެވެ. ހިތްގަނޑު އަނގަޔަށް އަންނަ ކަހަލައެވެ. މާހިންއަކީ އިސްކޮޅުން ދިގު ވަރަށް ރީތި ވަރަކަށް ހަށިގަނޑު ހުންނަ ކުއްޖެއްކަމަށްވުމުން ކޮންމެވެސް ވަރަކަށް ބައިސްކަލު ދުއްވަން ވަރުބަލި ކަމަކަށް ވިއެވެ. އެހެނެއްކަމަކު ގައިގަ ނެތް ވަރުނެރެގެންވިޔަސް އަވަހަށް ދުއްވާލައިފައި އަހަރެންބެލީ ސުކޫލަށް ދެވޭތޯއެވެ.\nVarah varah reethi💕💕💕💕💕💕maa sha Allah❤❤❤❤❤❤❤❤\nwaiting for the next part 💞💞\nthank you so much. next part will be more interesting than this. hope you’ll like it.\nmi vhk kurin vx kiyunu handhaaneh vey… madharasathuk ifthaah ge emme fahun nerunu faiythoora in kanneyne… anyway, vrh salhi vhk eh ma sha allah ❤\nyes. it isastory written by me which i gave some edits to it before sharing it here,. thank you\n.ދެން އޮތް ބަޔަށް އިންތިޒާރު ކުރަން\nVarah reethi Masha Allah 😘 konirakun next part up kurany\nprobably today. thank you\nCant wait for the next part,❤❤\nNice story anoo😍\nthank you ….. :3\nހަދިޔާ (ފަނަރަވަަނަ ބައި)\nއެހެނިހެން ދީނީ ލޯބި December 18, 2018


vnews - Muassasaathah zinmaadhaaru kurumah majileehun masahkai kohfaeh nuvey: Imthiyaz\nމުއައްސަސާތައް ޒިންމާދާރު ކުރުމަށް މަޖިލީހުން މަސައްކަތްކޮށްފައެއް ނުވޭ: އިމްތިޔާޒު\nއިމްތިޔާޒު ފަހުމީ -- ވީފައިލް ފޮޓޯ\nމިނިވަން މުއައްސަސާތައް ޒިންމާދާރުކުރުވުމުގެ މަސްއޫލިއްޔަތު ރައްޔިތުންގެ މަޖިލީހަށް އަދާކުރެވިފައި ނުވާ ކަމަށް މާފަންނު އުތުރު ދާއިރާގެ އެމްޑީޕީގެ މެމްބަރު އިމްތިޔާޒު ފަހުމީ ވިދާޅުވެއްޖެ އެވެ.\nވީޓީވީން ގެނެސްދޭ ފަސްމަންޒަރު ޕްރޮގްރާމްގައި ވާހަކަދައްކަވަމުން އިމްތިޔާޒު ވިދާޅުވީ ފާއިތުވެދިޔަ ދުވަސްތަކުގައި ރައްޔިތުންގެ ހައްގުތައް ދިފާއުކޮށް، ބައިތުލްމާލު ސަލާމަތްކުރުމުގެ މަސައްކަތްތައް މިނިވަން މުއައްސަސާތަކުން ކޮށްފައި ނުވަނީ ރައްޔިތުންގެ މަޖިލީހަށް އެފަރާތްތައް ޒިންމާދާރު ނުކުރެވިގެން ކަމަށެވެ. އެގޮތަށް ކަންހިނގާފައިވަނީ މަޖިލީހުގެ މެޖޯރިޓީ ލިބުނު ބައެއްގެ ސަބަބުން ކަމަށް އިމްތިޔޒު ވަނީ ފާހަގަކުރައްވާފަ އެވެ. އެގޮތް ބަދަލުކޮށްގެން ނޫނީ މިނިވަން މުއައްސަސާތައް ޒިންމާދާރު ނުކުރެވޭނެ ކަމަށާއި އެމުއައްސަސާތަކަށް މަސައްކަތް ކުރުމުގެ ބާރުވެސް ނުދެވޭނެ ކަމަށް ވިދާޅުވި އެވެ.\nއިމްތިޔާޒު ވިދާޅުވީ މަޖިލީހުގެ މެޖޯރިޓީ މިހާރުގެ ސަރުކާރަށް ލިބިފައިވުމާއެކު ސަރުކާރު ކޯލިޝަންގެ މެމްބަރުން މަސައްކަތް ކުރައްވާނީ ރައްޔިތުންގެ ގެއްލިފައިވާ ހައްގުތައް އަނބުރާ ހޯދައިދިނުމަށް ކަމަށެވެ.\n"އަޅުގަނޑަށް ޔަގީންކަން އެބައޮތް ރައްޔިތުންގެ މަޖިލީހުގައި އަޅުގަނޑުމެންނަށް މިއޮތް މެޖޯރިޓީއާއެކު މަސައްކަތް ކުރާނީ ހަމަ ރައްޔިތުންގެ ހައްގުގައި. ރާއްޖޭގެ ރައްޔިތުންނަށް ބޭނުންވާ ގާނޫނުތަކާއި އަދި މުއައްސަސާތައް ޒިންމާދާރުކުރުމުގެ މަސައްކަތް ރަނގަޅު ގޮތުގައި ދާނެ. މުއައްސަސާތަކަކީ ރައްޔިތުން އިތުބާރުކުރާ ތަންތަން ކަމުގައި ހެދުމުގެ ބުރަ މަސައްކަތްތަކެއް އަޅުގަނޑުމެން ކުރާނެ. އަޅުގަނޑުމެންގެ ސަރުކާރުގެ ލެޖިސްލޭޓިވް އެޖެންޑާއެއް އެބައޮތް. އެ އެޖެންޑާއާ އެއްގޮތަށް މަސައްކަތްތައް ކުރެވިގެން ދާތަން ފެންނާނެ." އިމްތިޔާޒު ވިދާޅުވި އެވެ.\nއިމްތިޔާޒު ވިދާޅުވީ މިއަހަރު އިންތިހާބުކުރާ މަޖިލީހުގަައިވެސް ސަރުކާރުގެ ލެޖިސްލޭޓިވް އެޖެންޑާގެ ދަށުން މުހިންމު މަސައްކަތްތަކެއް ކުރުން އޮންނާނެ ކަމަށެވެ. އެގޮތުން މިނިވަން މުއައްސަސާތަކުގެ މަސައްކަތްތައް ޗެކް އެންޑް ބެލެންސްގެ ނިޒާމެއްގެ ދަށުން ކުރަމުންދާނެ ކަމަށްވެސް ވިދާޅުވި އެވެ. އަދި ސަރުކާރު ކޯލިޝަނަށް މަޖިލީހުގައި ލިބިފައިވާ މެޖޯރިޓީއާ އެކު މިހާރުވެސް މިމަސައްކަތްތައް ކުރަމުންދާ ކަމަށްވެސް އިމްތިޔާޒު ވަނީ ފާހަގަކުރައްވާފަ އެވެ.


މަންދޫބުން ކުރެއްވި މަސައްކަތް 26\nމަންދޫބުން ކުރެއްވި މަސައްކަތް\nޕައުލް އަގިރިފާ ރަސްގެފާނުގެ ކުރިފުޅުމަތީގައި އޭނާގެ އަމިއްލަ ދިފާއުގައި ވާހަކަދެއްކި\n1 ދެން އަގިރިފާ ރަސްގެފާނު ޕައުލް އަށް ވިދާޅުވިއޭ. ”ކަލޭގެ އަމިއްލަ ދިފާއުގައި ކަލޭ ބުނަން ބޭނުން އެއްޗެއް އޮތިއްޔާ ބުނޭ.“ ދެން ޕައުލް އަތްމައްޗަށް ނަގާ މި ފަދައިން ވާހަކަ ދެއްކިއެވެ.\n2 ”އަގިރިފާ ރަސްގެފާނު. އަޅުގަނޑާއި މެދު ބަނީއިސްރާއީލު މީހުން ކުރަމުންދާ ދަޢުވާގެ ދިފާއުގައި މަނިކުފާނުގެ ކުރިފުޅުމަތީ އަޅުގަނޑަށް ވާހަކަދެއްކުމުގެ ފުރުސަތު ލިބުނީތީ އަޅުގަނޑު ވަރަށް އުފާ ކުރަން.3ކެތްތެރިކަމާއިއެކު އަޅުގަނޑު މިބުނާ ވާހަކަކޮޅު އަޑު އައްސަވާލަދެއްވާ. އެހެނީ ތިޔަބޭފުޅާއަކީ ބަނީއިސްރާއީލު މީހުންގެ އާދަކާދަތަކާ އަދި އެމީހުންގެ މެދުގައި ދީނުގެ ގަވާއިދުތަކާ މެދު ކުރެވޭ ބަހުސް ތަކާ ހަމަނުޖެހުންތައް ރަނގަޅަށް ދެނެވަޑައިގެންވާ ބޭފުޅެއް.4ބަނީއިސްރާއީލުގެ އެންމެންނަށް ވެސް އެނގޭނެ ފަދައިން އަޅުގަނޑަކީ ދީނުގެ ކަންތަކާ ބެހޭ ފުރިހަމަ ތަމްރީނު ލިބިގެންވާ މީހަކީން. ފުރަތަމަ އަޅުގަނޑުގެ އަމިއްލަ ރަށުގައި އަދި އޭގެ ފަހުން ޖެރޫސަލަމުގައި ވެސް އަޅުގަނޑު ދީނުގެ ގަވާއިދުތަކާ ޤާނޫނުތައް ކިޔެވިން.5އަދި އަޅުގަނޑަކީ ބަނީއިސްރާއީލުގެ އެންމެ ދީނީ ގަވާއިދުތައް ބޮޑު ޖަމާޢަތް ކަމުގައި ވާ ފަރީސީނުގެ ޖަމާޢަތުގެ މީހެއްކަން އަޅުގަނޑު ކުށްވެރި އެކުރާ މީހުންނަށް ވެސް ހަމަ ރަނގަޅަށް އެނގޭނެ.\n6 މިއަދު އަޅުގަނޑާއި މެދު ޝަރީއަތް މި ކުރެވެނީ އެއީ އަޅުގަނޑުމެންގެ ކާބަފައިންނަށް އެތައް ޒަމާނެއްގެ ކުރިން މާތްރަސްކަލާނގެ ކުރެއްވި ވަޢުދުފުޅެއް ފުރިހަމަ ވާނެ ކަމުގައި އުންމީދުކޮށް ގަބޫލު ކުރުމުން.7ބަނީއިސްރާއީލު މީހުންގެ ބާރަ ގަބީލާގެ ދަރިކޮޅުގެ މީހުން ރެއާއި ދުވާލު މާތްރަސްކަލާނގެ ކިބަފުޅަށް އަޅުކަން ކުރަމުން ދަނީ ހަމަ މިބުނި ވަޢުދުފުޅު ފުރިހަމަވެ ނިމޭނެ ދުވަހެއްގެ އުންމީދުގަ. އިއްޒަތްތެރި އަގިރިފާ ރަސްގެފާނު، ނަމަވެސް މިއަދު އަޅުގަނޑު ޝަރީޢަތުގެ ކުރިމައްޗަށް ގެނެވިފައި މި ވަނީ އަޅުގަނޑު ވެސް ހަމަ އެ ވަޢުދުފުޅު ފުރިހަމަ ވުމަށް އުންމީދުކޮށް ގަބޫލު ކުރާތީ.* މިވަޢުދުފުޅަކީ ބަނީއިސްރާއީލު މީސްތަކުން މިނިވަންކޮށް ސަލާމަތް ކުރެއްވުމަށް ދާއޫދުގެފާނުގެ ދަރިކޮޅުން ބޭކަލަކު ފޮނުއްވާނެ ކަމުގެ ވަޢުދުފުޅެވެ. 8 މާތްރަސްކަލާނގެ މަރުވެފައިވާ މީހުން އަލުން ދިރުއްވާ ކަން ގަބޫލު ކުރުން އެއީ އެއްވެސް މީހަކަށް އެހާ އުނދަގޫކަމަކަށް ވާންވީ ކީއްވެ؟9އަޅުގަނޑަކީ ވެސް ނާޒަރަތުގެ އީސާގެފާނު ގަބޫލު ކުރާ މީހުންނާއި އިދިކޮޅަށް ކުރެވެން އޮތިއްޔާ އޮތް ކަމެއް ކުރަން ޖެހޭނެ ކަމުގައި ދުށް މީހެއް.† އީސާގެފާނު އުފަންވީ ބައިތުލަޙަމްގައި ނަމަވެސް އެކަލޭގެފާނަކީ ނަޒަރަތުގެ ވަޒަންވެރިއެކެވެ. 10 އަޅުގަނޑު ވެސް ކަންތައް ކުރީ ހަމަ އެ ފަދައިން. ޖެރޫސަލަމުގެ ބޮޑު އިމާމުން ދެއްވި ހުއްދައަށް އަޅުގަނޑު އީސާގެފާނަށް އީމާންވި އެތައް ބަޔަކު ޖަލަށް ލީން. އަދި އޭގެ ތެރެއިން މީހުންނަށް މަރުގެ އަދަބު ދެވުނު ހިނދު އެކަމަށް ރުހި އަޅުގަނޑު ވެސް ވޯޓުލީން. 11 އަދި ދީނީ މަރުކަޒު ތަކުގައި އޭގެ ތެރެއިން އެތައް ބަޔެއްގެ ގައިގައި ހަންމުށިން ތެޅުމަށް ވެސް އެންގިން. އަދި އެ ގޮތުން އެމީހުން ލައްވާ އީސާގެފާނާއި ދެކޮޅަށް ވާހަކަ ދައްކުވަން އަޅުގަނޑު މަސައްކަތް ކުރީން. އަޅުގަނޑު އެމީހުންނަށް ކުރާ ނަފުރަތުގެ ބޮޑުކަމުން އީސާގެފާނަށް އީމާންވާ މީހުން ހޯދާ އެމީހުންނަށް އަދަބު ދިނުމަށް އެހެން ރަށްރަށަށް ވެސް ދިޔައިން.“\nޕައުލް އޭނާގެ ހިތްބަދަލުވެ ދިންނެވުން ލިބުނުގޮތް ކިޔާދިން\n12 ”އެ ގޮތުން އަޅުގަނޑު އެއްފަހަރަކު ދިމިޝްޤަށް ދިޔައިން. އެ ރަށަށް އަޅުގަނޑު ދިޔައީ އެ ރަށުގައި ވީ އީސާގެފާނަށް އީމާންވެގެން ތިބި މީހުން ހައްޔަރު ކުރުމަށް ބޮޑު އިމާމުން ދެއްވި ހުއްދައިގެ ސިޓީ އެއްވެސް ހިފައިގެން.\n13 އިއްޒަތްތެރި ރަސްގެފާނު. އެ ރަށަށް ދިޔަ މަގުމަތީ އެއްދުވަހަކު މެންދުރު ވަގުތު އުޑުން އައި ވަރަށް ގަދަ އައްޔެއް އަޅުގަނޑު ދުށިން. އެއަލި އިރުގެ އައްޔަށް ވުރެ ވެސް ގަދަވެގެންވި. އެއަލި އަޅުގަނޑުގެ ވަށައިގެން ވިދައިގެން ދިޔަ. އަދި އަޅުގަނޑާއި އެކު ދަތުރު ކުރި އެހެން މީހުންގެ ވަށައިގެން ވެސް އެއަލި ވިދައިގެން ދިޔަ. 14 ވަގުތުން އަޅުގަނޑުމެން އެންމެން ބިންމައްޗަށް ވެއްޓުނު. ދެން ބަނީއިސްރާއީލު މީހުންގެ ބަސް ކަމުގައިވާ ޢިބްރާނީ ބަހުން މި ފަދައިން ބުނެވުނު އަޑު އަޅުގަނޑު އެހީން. ’ޝާއުލް، ޝާއުލް! ކަލޭ ތިމަންކަލޭގެފާނަށް އަނިޔާ ތިޔަ ދެނީ ކީއްވެ ހޭ؟ ތިމަންކަލޭގެފާނާއި ދެކޮޅަށް ތިޔަ ކުރާ ހުރިހާ ކަމަކުން ދެރަޔާ ހިތާމަ ތިލިބެނީ ހަމަ ކަލެއަށް.‘ 15 އެވަގުތު އަޅުގަނޑު އެހިން. ’ސާހިބާ ތިޔައީ ކޮން ބޭކަލެއް ތޯ އޭ؟‘ އޭގެ ޖަވާބުގައި މާތް ސާހިބު ވިދާޅުވި. ’ތިމަންކަލޭގެފާނީ ކަލޭ ތިޔަ އަނިޔާ ދޭ އީސާގެފާނޭ. 16 ތެދުވޭ! ތިމަންކަލޭގެފާނު މިއަދު ކަލޭގެ ކައިރިއަށް މިއައީ ކަލޭ ތިޔައީ ތިމަންކަލޭގެފާނުގެ މަސައްކަތު މީހެއްގެ ގޮތުގައާއި އަދި ތިމަންކަލޭގެފާނާއި މެދު އެހެން މީހުންނަށް އަންގައިދީ ހެކިދޭނެ މީހެއްގެ ގޮތުގައި ކަލޭ ހޮވުމަށޭ. ކަލޭ މީސްތަކުންނަށް ކަލެއަށް މިއަދު މި ފެނުނު ކަންތަކާ އަދި ތިމަންކަލޭގެފާނު ކަލެއަށް ދައްކަވާ އަންގަވާ ކަންތައްތައް މީސްތަކުންނަށް އަންގައި ދޭނޭ. 17 ތިމަންކަލޭގެފާނު ކަލޭ ބަނީއިސްރާއީލު މީހުންނާ އަދި ބަނީއިސްރާއީލު މީހުން ކަމުގައި ނުވާ މީހުންގެ ކިބައިން ވެސް ސަލާމަތް ކުރައްވާނަމޭ. ތިމަންކަލޭގެފާނު ކަލޭ މި ފޮނުވަނީ ބަނީއިސްރާއީލު މީހުން ނޫން މީހުންގެ ގާތަށޭ. 18 ކަލޭ އެބައިމީހުންގެ ލޯތައް ހުޅުވާނޭ. އަދި އެމީހުން އަނދިރިކަމުން އަލިކަމަށް އަދި ޝައިތާނާގެ ބާރުގެ ދަށުން މާތްރަސްކަލާނގެ ބާރުގެދަށަށް އައުމަށް އެހީވެދޭނޭ. އޭރުން އެމީހުންގެ ފާފަތައް ޢަފޫކުރެއްވި ތިމަންކަލޭގެފާނުގެ ބަސްފުޅުތައް ގަބޫލު ކުރުމުގެ ސަބަބުން މާތްރަސްކަލާނގެ ޚާއްސަ މަޤާމެއް ދެއްވާފައި ވާ އެހެން މީހުންގެ ތެރެއިން އެމީހުން ވެސް ހިމެނޭނޭ.‘ “\nޕައުލް އޭނާ ކޮށްފައިވާ މަސައްކަތްތައް ބަޔާންކޮށް ކިޔާދިން\n19 ”އަގިރިފާ ރަސްގެފާނު. އަޅުގަނޑަށް ހޭލާހުއްޓާ ހުވަފެނެއް ފަދައިން މާތްރަސްކަލާނގެ ދައްކަވާ މި އެންގެވި ކަންތައްތަކަކަށް އަޅުގަނޑު ނުކިޔަމަންތެރިއެއް ނުވަން. 20 އަޅުގަނޑު މި ކަންތަކުގެ ޚަބަރު ފުރަތަމަ ދިނީ ދިމިޝްޤުގެ މީހުންނަށް. ދެން އެއަށް ފަހު އަޅުގަނޑު ދިޔައީ ޖެރޫސަލަމަށާ އަދި މުޅި ޖުދެއާ ކަރާގެތެރެއަށާ އަދި ބަނީއިސްރާއީލު މީހުން ނޫން މީހުންގެ ގާތަށް. އަޅުގަނޑު އެމީހުން ގާތުގާ ބުނީ ފާފަކުރުން ހުއްޓާލާ މާތްރަސްކަލާނގެ ކިބަފުޅަށް އެނބުރުމަށް، އަދި އެމީހުން ފާފަކުރުން ހުއްޓާލާ މާތްރަސްކަލާނގެ ކިބަފުޅަށް އެނބުރުނުކަން އެމީހުން ކުރާ ހުރިހާ އަމަލުތަކަކުން ވެސް ދެއްކުމަށް. 21 ބަނީއިސްރާއީލު މީހުން އަޅުގަނޑު ބައިތުލް މަޤްދިސްގައި ވަނިކޮށް ހައްޔަރުކޮށް މަރާލަން އުޅުނީ މި ކަންތައްތަކުގެ ސަބަބުން. 22 ނަމަވެސް މާތްރަސްކަލާނގެ އަޅުގަނޑު ރައްކާތެރިކުރެއްވި. އެންމެ މަތީ މީހުންނަށާ އަދި އެންމެ ދެރަ މީހުންނަށް ވެސް މިޚަބަރު ދިނުމަށްޓަކައި އަޅުގަނޑު ދުނިޔޭގައި ދިރި މިހިރީ އެހެން ކަމުން. އަޅުގަނޑު މީސްތަކުންނަށް އަންގައިދީ ކިޔާދެމުން މި ދަނީ ހަމަ މޫސާގެފާނާއި❖ މޫސާގެފާނު: މޫސާގެފާނަކީ މާތްރަސްކަލާނގެ އައްޔަނު ކުރެއްވި ބަނީއިސްރާއީލުންގެ މުހިންމު ވެރިޔާއެވެ. އެކަލޭފާނަށް މާތްރަސްކަލާނގެ އެންގެވީ މިޞްރުގައި އަޅުވެތިވެފައިވީ ބަނީއިސްރާއީލުގެ އެންމެ ހައި މީސްތަކުން އެ އަޅުވެތިކަމުން ސަލާމަތްކޮށް މިޞްރުން ބޭރަށްގެންދިޔުމަށެވެ. މޫސާގެފާނަކީ މާތްރަސްކަލާނގެ އެންގެވި ޤަވާއިދާއި ގާނޫނުތައް މީސްތަކުންނަށް އަންގަވައިދެއްވި ރަސޫލުބޭކަލެއް ވެސް މެއެވެ. މާތްރަސްކަލާނގެ އެންގެވި އެންމެ ޚާއްސަ ދިހަ އަމުރުފުޅު އެކަލާނގެ މީސްތަކުންނަށް އެންގެވީ މޫސާގެފާނު މެދުވެރި ކުރައްވައެވެ. އަދި އެހެން ރަސޫލުންނާއި ނަބީބޭކަލުން ވެސް އެކަމެއް ވާނެކަމަށް އަންގަވާފައިވާ ކަމަކާ ބެހޭ ގޮތުން. 23 އެއީ މާތްރަސްކަލާނގެ ޚާއްސަ ކުރައްވާ ފޮނުއްވާނެ ފަރާތް ކަމުގައިވާ އަލްމަސީޙުއަށް❖ އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ. އަނިޔާ ލިބިވަޑައިގެން މަރުވާނެ ކަން. އަދި މަރުވުމަށް ފަހު ފުރަތަމަ ދުނިޔެއަށް ވަޑައިގަންނަވާނެ ބޭކަލަކަށް އެކަލޭގެފާނު ވާނެކަން. އަދި މަރުވުމަށް ފަހު އެކަލޭގެފާނު އަލުން ދިރިދުނިޔެއަށް ވަޑައިގެން❖ އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ. ދިންނެވުމުގެ އަލިކަން ބަނީއިސްރާއީލު މީހުންނަށާ އަދި ދުނިޔޭގެ އެންމެންނަށް ހާމަކުރައްވާނެ ކަންވެސްމެ.“\n24 ދެން އެވަގުތު ގަވަރުނަރު ފެސްތުސް ޕައުލް ގެ ވާހަކަ މެދު ކަނޑާލާ ހަޅޭލަވައިގަތެވެ. އޭނާ ބުންޏެވެ. ”ޕައުލް ކަލޭ ތިހިރީ ބުއްދިގޯސްވެފަ. ކަލޭ ކިޔަވާ ކިޔަވާ ގޮސް ތިހިރީ ސިކުނޑި ހަލާކުވެފަ.“ 25 ނަމަވެސް ޕައުލް ޖަވާބުގައި ބުންޏެވެ. ”އިއްޒަތްތެރި ގަވަރުނަރު ފެސްތުސް. އަޅުގަނޑު މިހިރީ މޮޔަވެފައެއް ނޫން. އަޅުގަނޑު މި ދަންނަވަނީ ސާފު ސީދާ ތެދު. 26 އަޅުގަނޑު މި ވާހަކަދައްކަނީ މިނިވަން ކަމާއި އެކު ކެރިހުރެގެން. އެއީ މިހުރިހާ ކަމެއް ވެދިޔަ ކަން އަގިރިފާ ރަސްގެފާނު ވެސް ރަނގަޅަށް ދެނެވަޑައިގެންވާނެ. އެއީ މި ކަންތައްތައް ވެދިޔައީ ސިއްރުން އެއްކަނެއްގައި ފޮރުވިގެންވާ ފަދައަކުން ނޫން. 27 އަގިރިފާ ރަސްގެފާނު. ރަސޫލުންނާއި ނަބީބޭކަލުން ލިޔުއްވި ބަސްފުޅުތައް ތިޔަބޭފުޅާ ގަބޫލު ކުރަން ނޫންތޯ؟ މަނިކުފާނު އެކަން ގަބޫލު ކުރާ ކަން އަޅުގަނޑަށް އެނގޭ.“ 28 އަގިރިފާ ރަސްގެފާނު ވިދާޅުވިއެވެ. ”ތިޔަހާ އަވަހަށް އަހަރެން މަސީޙީންގެ❖ މަސީޙީން: މަސީޙީންނަކީ އީސާގެފާނީ އަލްމަސީޙު ކަމުގައި އަދި ދިންނެވުން ކަމުގައި ގަބޫލުކޮށް އެކަލޭގެފާނުގެ ދިރިއުޅުއްވުން މިސާލަކަށް ބަލާ އެކަލޭގެފާނުގެ ބަސްފުޅާ އެއްގޮތަށް ކަންކުރާ މީހުންނެވެ. އީސާގެފާނު އަންގަވަނީ މާތްރަސްކަލާނގެ ރަސްކަންފުޅު އެއީ ދުނިޔެވީ ރަސްކަމެއް ނޫނެވެ. އެއީ ރޫހާނީ ރަސްކަމެކެވެ. އެހެންކަމުން ސީދާ ލޮލަށް ފެންނަން ހުންނަ ދުނިޔެވީ ޤަވާއިދުތަކުގެ މައްޗަށް ބިނާކުރެވިފައިވާ ދީންތަކާ އެއްގޮތަށް ކަންކޮށް އެގޮތުން ދިންނެވުން ލިބި މާތްރަސްކަލާނގެ ރުއްސެވުން ލިބޭނެކަމަށް ނުދެކުމަށް އީސާގެފާނު ތަކުރާރުކޮށް ވިދާޅުވިއެވެ. މީހަކަށް ހެދިދާނެ ކަމަށް ކަލޭ ހީކުރަންތަ؟“ 29 ޕައުލް ޖަވާބުގައި ދެންނެވިއެވެ. ”ކުޑައިރުކޮޅެއްގަތެރޭ ކަމެއް ނޫނީ ދިގު މުއްދަތަކަށް ފަހު ކަމެއް އަޅުގަނޑަކަށް ނޭނގެ. ނަމަވެސް އަޅުގަނޑުގެ ދުޢާ އަކީ މިތާނގައި މިވާ އެންމެން ވެސް އީސާގެފާނަށް އީމާންވެ އަޅުގަނޑު ފަދައިން ވުން. ނަމަވެސް އެމީހުންގެ ގައިގައި އަޅުގަނޑުގެ ގައިގައި ޖެހިފައި މިވާ ފަދައިން ހިލިހިލާ ޖެހުމަކަށް އަޅުގަނޑެއް ނޭދެން.“\n30 ދެން އަގިރިފާ ރަސްގެފާނާއި ގަވަރުނަރު ފެސްތުސް އާއި ރަސްގެފާނުގެ ކޮއްކޯފުޅު ބެރެނީޒު އާއި އަދި އެތާނގައިވާ އެންމެން އެތަނުން ދިއުމަށް ތެދުވިއެވެ. 31 އެމީހުން ދިއުމުގެ ކުރިން އެމީހުން އެންމެންމެ އެއްބަސްވެ އެކަކު އަނެކަކަށް ބުންޏެވެ. ”މިމީހާ އަކީ ޖަލަށް ލާންވި ނުވަތަ އޭނާއަށް މަރުގެ ޙުކުމް ކުރަންވީ ވަރުގެ އެއްވެސް ކުށެއް ކޮށްފައި ވާ މީހެއް ނޫން.“ 32 އަގިރިފާ ރަސްގެފާނު ގަވަރުނަރު ފެސްތުސްއަށް ވިދާޅުވިއެވެ. ”އޭނާ ކައިސަރުގެ އަރިހަށް އޭނާގެ މައްސަލަ ހުށައެޅުމަށް އެދިފައި ނުވިނަމަ ހަމަ މިއަދު ވެސް އޭނާ މިނިވަން ކުރެވުނީސް.“\n*26:7 މިވަޢުދުފުޅަކީ ބަނީއިސްރާއީލު މީސްތަކުން މިނިވަންކޮށް ސަލާމަތް ކުރެއްވުމަށް ދާއޫދުގެފާނުގެ ދަރިކޮޅުން ބޭކަލަކު ފޮނުއްވާނެ ކަމުގެ ވަޢުދުފުޅެވެ.\n†26:9 އީސާގެފާނު އުފަންވީ ބައިތުލަޙަމްގައި ނަމަވެސް އެކަލޭގެފާނަކީ ނަޒަރަތުގެ ވަޒަންވެރިއެކެވެ.\n❖26:22 މޫސާގެފާނު: މޫސާގެފާނަކީ މާތްރަސްކަލާނގެ އައްޔަނު ކުރެއްވި ބަނީއިސްރާއީލުންގެ މުހިންމު ވެރިޔާއެވެ. އެކަލޭފާނަށް މާތްރަސްކަލާނގެ އެންގެވީ މިޞްރުގައި އަޅުވެތިވެފައިވީ ބަނީއިސްރާއީލުގެ އެންމެ ހައި މީސްތަކުން އެ އަޅުވެތިކަމުން ސަލާމަތްކޮށް މިޞްރުން ބޭރަށްގެންދިޔުމަށެވެ. މޫސާގެފާނަކީ މާތްރަސްކަލާނގެ އެންގެވި ޤަވާއިދާއި ގާނޫނުތައް މީސްތަކުންނަށް އަންގަވައިދެއްވި ރަސޫލުބޭކަލެއް ވެސް މެއެވެ. މާތްރަސްކަލާނގެ އެންގެވި އެންމެ ޚާއްސަ ދިހަ އަމުރުފުޅު އެކަލާނގެ މީސްތަކުންނަށް އެންގެވީ މޫސާގެފާނު މެދުވެރި ކުރައްވައެވެ.\n❖26:23 އަލްމަސީޙު: ހިބްރޫ ބަހުން މިލަފްޒުގެ މާނައަކީ މާތްރަސްކަލާނގެ ކަނޑަ އަޅުއްވާފައިވާ ނޫނީ ޚާއްސަ ކުރައްވާފައިވާ މީހާއެވެ. ގުރީކު ބަހުން އަލްމަސީޙުއަށް ކިޔެނީ ކުރިސްޓޮސް އެވެ. މާތްރަސްކަލާނގެ ދުނިޔެ ފެށުނީއްސުރެން ރަސޫލު ބޭކަލުން މެދުވެރި ކުރައްވާ އެކަލާނގެ އަލްމަސީޙު ފޮނުއްވާނެ ކަމުގައި މީސްތަކުންނަށް އަންގަވަމުން ގެންދެއްވި އެވެ. އެހެން ކަމުން މާތްރަސްކަލާނގެ ކިބަފުޅަށް އީމާންވީ މީސްތަކުން އަލްމަސީޙު ދުނިޔެއަށް ވަޑައިގަތުމުގެ އިންތިޒާރުގައި ތިއްބެވެ. އަލްމަސީޙު އަކީ އެމީހުންގެ ރަށްތައް ރައްކާތެރި ކޮށްދީ އަދާވާތްތެރިންގެ ކިބައިން ސަލާމަތް ކޮށްދޭނެ ބޭކަލެއް ކަމުގައެވެ. އަދި އެ ބޭކަލަކީ ހަމަ އެކަނި ރަސޫލެއް ނޫން ކަމަށެވެ. އެ ބޭކަލަކު ވާނީ ރަސްކަލަކަށް ކަމަށް ވެސް މެއެވެ. މިއީ ބަނީއިސްރާއީލުންނަށް މާތްކަލާނގެ ކުރައްވާފައިވާ ވައުދުފުޅެއް ވީމައެވެ. ރަސޫލު ބޭކަލުން އަންގަވައިފައި ވަނީ އަލްމަސީޙު ވަޑައިގަންނަވާނީ މާތްރަސްކަލާނގެ ރަސްކަންފުޅު ޤާއިމު ކުރެއްވުމަށްޓަކައި ކަމަށެވެ. އެކަލޭގެފާނު މީސްތަކުންގެ ބަލިތަކުން ފަސޭހަކުރައްވާ ފާފަވެރިކަމުން މިންޖުކޮށް ދިންނެވުމަށެވެ. އަދި އަލްމަސީޙުއަށް އަނިޔާ އާއި ވޭން ލިބިވަޑައިގެން އަވަހާރަވާނެ ކަމަށެވެ. ނަމަވެސް ތިން ވަނައަށް ވާ ދުވަހު އެކަލޭގެފާނު އަލުން ދިރި ދުނިޔެއަށް ވަޑައިގަންނަވާނެ ކަމަށެވެ. މީސްތަކުން އަލްމަސީޙު ޤަބޫލުކޮށް އެކަލޭގެފާނުގެ ނަންފުޅުގަނެ ދުޢާކޮށް އެދުމުން މާތްރަސްކަލާނގެ އެމީސްތަކުންގެ ފާފަތައް ފުއްސަވާނެ ކަމަށެވެ. ރަސޫލު ބޭކަލުން އަލްމަސީޙުއާއި މެދު ބަޔާން ކުރެއްވި ހުރިހާ ކަމެއް އީސާގެފާނު މިދުނިޔެއަށް ވަޑައިގަތުމުން އެބޭކަލުން އެވިދާޅުވި ފަދައިން ހިނގާ ދިޔަ އެވެ. އެއީ އީސާގެފާނަކީ އެތައް ޒަމާނަކުންސުރެން އެރަސޫލުބޭކަލުން އެބޭކަލަކާއި މެދު އަންގަވަމުން ގެންދެވި އަލްމަސީޙުއެވެ.\n❖26:23 އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ.\n❖26:28 މަސީޙީން: މަސީޙީންނަކީ އީސާގެފާނީ އަލްމަސީޙު ކަމުގައި އަދި ދިންނެވުން ކަމުގައި ގަބޫލުކޮށް އެކަލޭގެފާނުގެ ދިރިއުޅުއްވުން މިސާލަކަށް ބަލާ އެކަލޭގެފާނުގެ ބަސްފުޅާ އެއްގޮތަށް ކަންކުރާ މީހުންނެވެ. އީސާގެފާނު އަންގަވަނީ މާތްރަސްކަލާނގެ ރަސްކަންފުޅު އެއީ ދުނިޔެވީ ރަސްކަމެއް ނޫނެވެ. އެއީ ރޫހާނީ ރަސްކަމެކެވެ. އެހެންކަމުން ސީދާ ލޮލަށް ފެންނަން ހުންނަ ދުނިޔެވީ ޤަވާއިދުތަކުގެ މައްޗަށް ބިނާކުރެވިފައިވާ ދީންތަކާ އެއްގޮތަށް ކަންކޮށް އެގޮތުން ދިންނެވުން ލިބި މާތްރަސްކަލާނގެ ރުއްސެވުން ލިބޭނެކަމަށް ނުދެކުމަށް އީސާގެފާނު ތަކުރާރުކޮށް ވިދާޅުވިއެވެ.


Mee Messi ge fahu World Cup ah vedhaane!\nމިއީ މެސީގެ ފަހު ވޯލްޑްކަޕަށް ވެދާނެ!\nއިތުރު ވޯލްޑްކަޕެއްގައި ކުޅޭނެތޯ ނިންމަން އެނގޭނީ މިފަހަރު ވޯލްޑްކަޕުގައި އާޖެންޓީނާ ދައްކާ ކުޅުމުގެ މައްޗަށް ބިނާކޮށް ކަމަށް އެ ޓީމުގެ ކެޕްޓަން ލިއޮނަލް މެސީ ބުނެފި އެވެ.\nމި ފަހަރުގެ ވޯލްޑްކަޕަކީ، ބާސެލޯނާގެ ކެޕްޓަންގެ ހަތަރު ވަނަ ވޯލްޑްކަޕެވެ. ގަތަރުގައި 2022 ގައި ބާއްވާ ވޯލްޑްކަޕަށް ދާއިރު މެސީއަށް 34 އަހަރު ވާނެ އެވެ.\nއާޖެންޓިނާގެ ފުޓްބޯޅަ ލެޖެންޑް ޑިއޭގޯ މެރަޑޯނާއާ އަޅާ ކިޔާއިރު މެސީ އަށް، އާޖެންޓީނާގައި އޮތް ޕްރެޝަރުވެސް ބޮޑެވެ. ގައުމީ ޓީމަށް ކާމިޔާބު ހޯދައިދިނުމުގައި މެސީއަށް ކުލަބުގައި ދައްކާ ޖާދޫ ނުދެއްކޭ ކަމަށް ބުނެ ކުރިމަތިވާ ފާޑުކިޔުންތައް ވަރަށް ބޮޑެވެ. އާޖެންޓީނާގެ ފުޓްބޯޅަ އެސޯސިއޭޝަންގެ ޕްރެޝަރު ތަކާ ހެދި 2016 ވަނަ އަހަރު ކޮޕާ އެމެރިކާ މުބާރާތަށް ފަހު އޭނާ ވަނީ ގައުމީ ޓީމަށް ކުޅުން ހުއްޓާލިކަން އިއުލާން ކޮށްފަ އެވެ. ފަހުން ނިންމުން އަނބުރާ ގެނައީ އެވެ.\n"އަހަރެން ކައިރި ވަރަށް ގިނަ ފާރާތްކުން އަހަމުން އެބަދޭ މިއީ އަހަރެންގެ އެންމެ ފަހު ވޯލްޑްކަޕު ހޭ، އަހަންނަކަށް އެކަމެއް ޔަގީނެއް ނޫން،" ދުނިޔޭގެ އެންމެ މޮޅު ކުޅުންތެރިޔާގެ އެވޯޑް ފަސް ފަހަރު ހޯދާފައިވާ މެސީ ބުންޏެވެ.\n"އަހަރެން އެކަމަކާ ނުވިސްނަން، އަހަރެން ހިޔާލަށް ގެންނަނީ އެކަމާ ބެހޭޣޮތުން ގޮތެއް ނިންމާނީ މި އެއް މަސް ދުވަސްތެރޭ ރަޝިއާގައި އަހަރެމެން ކުރާ މަސައްކަތުންނޭ."\nއެންމެ ފަހުން ބޭއްވި ވޯލްޑްކަޕުގެ ތައްޓާ ވަރަށް ކައިރިއަށް އަޖެންޓީނާ އަށް ދެވުނެވެ. ފައިނަލުގައި އެ ޓީމު ބަލިވީ ޖަރުމަން އަތުންނެވެ. މެސީ ބުނީ އެ މުބާރާތުގެ ތަޖުރިބާއިން އާޖެންޓީނާ އަށް ހިތްވަރު ހޯދޭނެ ކަމަށެވެ.\n"އެ މުބާރާތުން ވަރަށް ގިނަ ކަންކަން ދަސްވި، އަހަރެމެން ކުރިއަށް ދާން ޖެހޭނީ މެޗަކަށް ފަހު މެޗަކަށް ސަމާލުކަން ދެމުން، އަހަރެމެން ގެންގުޅެން ޖެހޭނީ އެ ވިސްނުން،" އޭނާ ބުންޏެވެ. "ޖަރުމަނާ ދެކޮޅަށް ކުޅުނު [ފައިނަލް] މެޗުގައި ތައްޓާ ވަރަށް ގާތަށް އަހަރެމެންނަށް ދެވުނު އަހަަންނަށް ހީވަނީ އެ މެޗުން މޮޅުވުން އަހަރެމެންނަށް ހައްގު ހެން، އެހާހިސާބަށް ގޮސް މޮޅު ނުވެވުމަކީ ވަރަށް އުނދަގޫ ކުރިމަތި ކަމެއް."\nމެސީ ވޯލްޑް ކަޕް 2018


Covid Test Ah Hin'gaa Kharadhuge Thafseel ADK In Haamakoffi - vNews.mv\nކޮވިޑް ޓެސްޓް ހެދުމަށް ހިނގާ ޚަރަދުގެ ތަފުސީލު އޭޑީކޭއިން ހާމަކޮށްފި\nޝިފްޒާ މުޞްޠަފާ 04 June 2020, 16:56\nއޭޑީކޭ ހޮސްޕިޓަލުން ކޮވިޑް-19 ގެ ޓެސްޓެއް ހަދައިދެނީ 675 ރުފިޔާއަށް ކަމަށް ސަރުކާރުން ހާމަކުރުމުން އޭޑީކޭއަށް ބޮޑެތި ފާޑުކިޔުންތަކެއް އަމާޒުވެފައި ވަނިކޮށް ކޮވިޑް ޓެސްޓް ހެދުމަށް ދާ ޚަރަދުގެ ތަފުސީލު ހާމަކޮށްފިއެވެ.\nއޭޑީކޭ ހޮސްޕިޓަލް ހިންގާ އޭޑީކޭ ޓްރޭޑް އެންޑް ޝިޕިން ކުންފުނިން ކުރި ޓުވީޓެއްގައި ވަނީ ކޮންމެ ޓެސްޓަކަށް އެވްރެޖްކޮށް ޖުމުލަ 686 ރުފިޔާ އަށްވުރެ ބޮޑު ޚަރަދެއް ހިނގާ ކަމަށެވެ. އެގޮތުން ނޭފަތުން ނުވަތަ ކަރުތެރެއިން ކަފަބުރު ބޭނުންކޮށްގެން ސާމްޕަލް ނެގުމަށް 120 ރުފިޔާ ހޭދަވާއިރު، ޝިފްޓެއްގައި3ލެބް ޓެކްނިޝަނުން ތިބެގެން މަސައްކަތް ކުރުމަށް އެމީހުންގެ ޕީޕީއީއަށް ޖުމުލަ 1950 ރުފިޔާ ހޭދަވާއިރު، 8 ގަޑިއިރުގެ ޝިފްޓެއްގައި ހެދޭނީ ގިނަވެގެން 200 ސާމްޕަލް ކަމަށާއި އެއީ ޕީޕީއީއަށް، ޓެސްޓަކަށް 13 ރުފިޔާ ކަމަށެވެ.\nމާސްކަށް2ރުފިޔާ، ފޭސް ޝީލްޑަށް 1 ރުފިޔާ 60 ލާރި، ސާމްޕަލް ނެގުމާއި ބެހެއްޓުމަށް ބޭނުންކުރާ ޓިއުބާއި ހޮޅިފަދަ ތަކެއްޗަށް 100 ރުފިޔާ، ކޮންމެ ސާމްޕަލެއް ޓެސްޓްކުރުމަށް ބޭނުންކުރާ ރީއެޖެންޓްސް ފަދަ ތަކެއްޗަށް 300 ރުފިޔާ، ދަތުރުފަތުރާއި އެހެނިހެން ޚަރަދުތަކަށް 150 ރުފިޔާ އަރާ ކަމަށް އޭޑީކޭއިން ހާމަކޮށްފައިވާ ތަފުސީލުގައި ވެއެވެ.\nއެހެންކަމުން ޓެސްޓަކަށް 686 ރުފިޔާއަށްވުރެ ބޮޑު ޚަރަދެއް ހިނގާ ކަމަށް ބުނެފައިވާއިރު، މިހާރު ޓެސްޓް ހަދައިދެމުންދަނީ ހިނގާ ޚަރަދަށްވުރެ 11 ރުފިޔާ ކުޑަކޮށެވެ. ޓެސްޓް ހަދައިދެނީ 675 ރުފިޔާއަށެވެ.\nއޭޑީކޭއިން ބުނީ ކޮވިޑް ޓެސްޓް ހެދުމަށް އެ ހޮސްޕިޓަލުން ކަނޑައަޅާފައިވާ އަގަކީ ރާއްޖޭގެ ކޮންމެ ހޮސްޕިޓަލަކަށް ވެސް އެކަން ކުރެވޭނެ އެންމެ ކުޑަ އަގު ކަމަށެވެ. އެ ހޮސްޕިޓަލުގައި ހުރި ޕީސީއާރު މެޝިން ބޭނުންކޮށްގެން ދުވާލަކު 500 ސާމްޕަލް ޓެސްޓް ކުރެވޭނެ ކަމަށް އޭޑީކޭއިން ބުނެއެވެ.\nސަރުކާރުން ބުނީ އަމިއްލަގޮތުން އޭޑީކޭ ހޮސްޕިޓަލަށް ދައްކައިގެން ކޮވިޑް-19 އަށް ޓެސްޓް ހެއްދުމުގެ ފުރުސަތެއް ނޯންނާނެ ކަމަށާއި އޭޑީކޭއިން ޓެސްޓް ކުރާނީ އެޗުޕީއޭ މެދުވެރިވެގެން ނަގާ ސާމްޕަލްތައް ކަމަށެވެ. އަދި ޓެސްޓް ހެދުމަށްފަހު އޭޑީކޭއިން ބިލް ފޮނުވާނީ އައިޖީއެމްއެޗަށް ކަމަށް ވެސް ސަރުކާރުން ބުނެއެވެ.\nއޭޑީކޭ ކޮރޯނާވައިރަސް ރާއްޖެ


ކެމްޕޭން –2– RIKAZStudio\n05/08/2017 05/08/2017 ރަން ގަލަން ކެމްޕޭން\nކުރިއަށް އޮތް ފަސް އަހަރަށް ދިވެހިރާއްޖޭގެ ރައީސަކަށް ހުންނަވާނެ ބޭފުޅަކު ހޮވުމަށްޓަކައި ކެމްޕޭން ކުރިޔަށް ދަނީ އެވެ. މިއީ ތަފާތު ޕާޓީތައް ބައިވެރިވެގެން ރާއްޖޭގައި ބޭއްވޭ އިންތިޚާބެކެވެ. ހަތް ޕާޓީއަކުންނާއި އަމިއްލަ ހަތަރުފަރާތަކުން އެގާރަ ކެންޑިޑޭޓުން މި އިންތިޚާބުގައި ވާދަކުރެއެވެ. މީގެ ކުރީން އެއްނަމަށްވުރެން ގިނަ ނަމަެއް ރައްޔިތުންނާ ހަމައަކަށް ނާދެއެވެ. ވެރިކަމުގައި ހުންނަ ފަރާތަކަށް ތާއދީދު ލިބޭގޮތަށް ހަމަޖެހިފައި އޮންނަ ރައްޔިތުންގެ މަޖިލިސެއްގެ ސިއްރު ވޯޓަކުން ހޮވަމުން ގެންގޮސްފައިވަނީ ރައީސަކަށް ހުންނެވި ބޭފުޅެކެވެ. ރައްޔިތުން ވޯޓުލާން ޖެހެނީ އޭނާ ރައީސަކަށް ހުންނަން ފެންނަ ކަމަށް ނުވަތަ ނުފެންނަ ކަމަށެވެ. އަބަދުވެސް ނަތީޖާއަކީ ރައްޔިތުންނަށް ފެނުމެވެ. އެހެން ކަމުން ރައީސްކަންކޮށްކޮށް ވަރުބަލިވާހައި ދުވަހުވެސް އެކަކަށް ދިވެހިރާއްޖޭގެ ވެރިކަމުގައި ހުރެވެއެވެ. މިއީ 1968 ގައި ދިވެހިރާއްޖެ ދެވަނަފަހަރަކަށް ޖުމުހޫރިއްޔާއެއް އުފައްދައިގެން ސަރުކާރު ހިންގަންފެށިއްސުރެ މިއަދާ ހަމައަށް މިކަން އޮތްގޮތެވެ. މިއީ 2008 އެވެ. މި ސާޅީސް އަހަރުގެ ތެރޭގައި ސިލޯނުގައި ހަ ބޭފުޅުން ރައީސުކަން ކުރައްވައިފި އެވެ. އިންޑިޔާގައި ތޭރަ ބޮޑުވަޒީރަކު ވެރިކަން ކުރައްވައިފި އެވެ. އެމެރިކާގައި އެހުންނެވީ އަށް ވަނަ ރައީސެވެ. ޖަޕާނުގައި އަށާވީސް ބޮޑުވަޒީރުން ވެރިކަން ކުރައްވާފައި ވެއެވެ. މި މުއްދަތުގައި ދިވެހި ޖުމުހޫރިއްޔާއަށް ދިވެހިން ހޮވާފައިވާނީ އެންމެ ދެ ރައީސެކެވެ.\nމިފަހަރު އިންތިޚާބު މިއޮތީ މުޅީން އެހެން ގޮތަކަށެވެ. ރައީސަކަށް ކުރިމަތިލާފަރާތްތަކުގެ ނަންތައް ރައްޔިތުންގެ މަޖްލިހަކަށް ނުދެއެވެ. ދިޔައީ ސީދާ ރައްޔިތުންނާ ހަމައަށެވެ. މިފަހަރު ރައީސްކަމަށް ކުރިމަތިލައިފައިވާ އެގާރަ މީހުންގެ ތެރޭގައި ގިނައީ މީހުން ނުދަންނަ އަދި ދުވަހަކުވެސް ނުވެސް ދެކޭ މީހުންނެވެ. އެންމެނަށް އެނގޭ އޮތީ ދެތިން ނަމެކެވެ. ކެންޑިޑޭޓުން ކުރިމަތިލާފައިވާ ޕާޓީތަކުން މަސައްކަތްކުރަނީ އެ ޕާޓީއަކުން ކުރިމަތިލައިފައިވާ ކެންޑިޑޭޓް އިޝްތިހާރުކުރުމަށެވެ. އެމީހެއްގެ ރަނގަޅުވާހަކައާއި މޮޅުވާހަކަ ދެއްކުމަށެވެ. އެމީހަކަށް ވެރިކަން ލިބިއްޖެނަމަ ރައްޔިތުންނަށް ހޯދައިދޭނެ މަންފާގެ ވާހަކަ ކިޔައިދިނުމަށެވެ. އަމިއްލައަށް ކުރިމަތިލައިފައިވާ ކެންޑިޑޭޓުން ހާމަކުރަމުންދަނީ އެމީހުންގެ މިނިވަންކަމުގެ ވާހަކައެވެ. ޕާޓީއެއްގެ ނުފޫޒެއް އެމީހުންނަކަށް ނުފޯރާނެވާހަކައެވެ. އެމީހުން ބުނަމުންދަނީ އެމީހުންނަކީ ސީދާ ރައްޔިތުންގެ މީހުންކަމަށެވެ. އެހެންކަމުން ރައްޔިތުން ބޭނުންވާ ކަންތައްތައް ކޮށްދިނުމުގައި އެމީހުން ފަހަށްނުޖެހޭނެ ކަމަށެވެ.\nވަސީމު ކުޅުދުއްފުށީގައި މި އުޅެނީ އޭނާގެ ޕާޓީން ކުރިމަތިލައިފައިވާ ކެންޑިޑޭޓު ޢަބުދުއްރަޙުމާނު އިދުރީސަށް ތާއީދު ހޯދުމަށެވެ. ޢަބުދުއްރަޙުމާނު އިދުރީސަކީ ރައްޔިތުންގެ ތެރެއިން ހަގު ޢުމުރުގެ މީހުންގެ ތާއދީދު އޮތް ޒުވާނެކެވެ. އޭނާއަކީ ރާއްޖެއިން ސްކޫލު ނިންމުމަށްފަހު އެމެރިކާއިން ލިބުނު ސްކޮލަރޝިޕެއްގައި ކިޔަވަން ދިޔައިރުވެސް ކޮންމެވެސް ދުވަހަކުން ރާއްޖޭގެ ވެރިކަން ކުރާނަމޭ ހިތުލައިގެން ހުރި މީހެކެވެ. އޭނާ ގަބޫލުކުރާގޮތުގައި އެއީ އޭނާ މަތިވެރިކަމެއް ބޭނުންވެގެންނެއް ނޫނެވެ. އޭނާގެ ގައުމަށް ރަނގަޅު ޚިދުމަތެއް ކުރުމަށެވެ. އެހައިތަނުން ފެށިގެން އޭނާ އައީ ސަތޭކަ ޕަސެންޓް މުސްލިމު ގައުމެއްގެ ވެރިއެއްގައި ހުންނަންވާނެ ސިފަތައް ދަސްކޮށް އެ ސިފަތައް ލިބިގަތުމަށްޓަކައި މަސައްކަތް ކުރަމުންނެވެ. އޭނާ ދެކޭގޮތުގައި އެންމެ ފުރަތަމަ ކަމަކީ އިސްލާމީ އެންމެ ރިވެތި ސިފަތަކުން ސިފަލިބިގަތުމެވެ. ދެން ފުރިހަމަ މާނައިގައި ރައްޔިތުންދެކެ ލޯބި ވުމެވެ. އެހެން ވެއްޖެނަމަ އެމީހުންނަށް ދޮގެއް، މަކަރެއް، ހީލަތެއް ހަދާކަށް ނުކެރޭނެ އެވެ. އެމީހުން ބަނޑަށް ތިބޭނަމަ ތިމާ ބަނޑުފުރާލައިގެން ހުންނާކަށް ހިތަކަށް ކެތެއް ނުކުރެވޭނެ އެވެ. ހުރިހާ ރަނގަޅެއް އެމީހުންނަށް ހޯދައިދެވޭތޯ ކުރެވެން އޮތްހާ މަސައްކަތެއް ކުރަން ބޭނުންވާނެއެވެ.\nނަމަވެސް ދިވެހިންދެކެ ޢަބުދުއްރަޙުމާނު ލޯބިވުމުގެ ސިފަ އޭނާގެ ކިބާގައި އަށަގަންނުވާނީ ކިހިނެއް ހެއްޔެވެ؟ އޭނާއަކީ މާލޭގެ ރަނގަޅު ޢާއިލާއެއްގެ ކުއްޖެކެވެ. ކުޑައިރުއްސުރެން އުޅުނީ މާލޭގަ އެވެ. ސްކޫލުގައި އުޅުނީ އެންމެ މަތިން ފާސްވާ ކުދިން ތިބޭ ކުލާހުގަ އެވެ. އެންމެ މަތިން ފާސްވަނީ އެންމެ އެހީތެރިކަން ލިބޭ ކުދިންނެވެ. މިފަދަ ކުދިންނަކީ ފުދުންތެރި ޢާއިލާތަކުން އަންނަ ކުދީންނެވެ. އޭނާ އުޅުނީ ސްކޫލުގެ ޕްރިފެކްޓުންގެ ތެރޭގަ އެވެ. ޕްރިފެކްޓުންގެ ބޯޑުގެ ރައީސަކީ އޭނާ އެވެ. ސްކޫލުގައި ކިޔެވީ ލަންޑަން ޖީސީއީ އޯ ލެވެލް އާއި އޭ ލެވެލްގެ މުގައްރަރު ތަކެވެ. އެއީ ރާއްޖޭގެ މާހައުލަށް ތައްޔާރުކޮށްފައި އޮތް މުގައްރަރެއް ނޫނެވެ. އެ އެއްޗެތި ކިޔަވައިދިނި ބޭރުގެ ޓީޗަރުންނެވެ. ސްކޫލް ލައިބުރަރީގައި ދިވެހިބަހުން ލިޔެފައިވާ ފޮތްތައް ގިނައެއްކޮށް ނުހުރެއެވެ. ހުއްޓަސް ހުންނަ ހުރިހާ ލިއުމަކީ ސައްހަ ކަމުގައި ސަރުކާރުގެ ތައްގަނޑު ޖެހިގެން ނެރެފައިވާ ލިޔުމެވެ. ޗުއްޓީއެއް ލިބުނަސް ޗުއްޓީ ހޭދަކުރަން ދަނީ އިންޑިޔާ އަށެވެ. ނޫނީ ސިންގަޕޫރަށެވެ. ނޫނީ އިނގިރޭސިވިލާތް ފަދަ ޤައުމަކަށެވެ. އޭނާއަށް ފެންނަނީ މާލޭގެ ބޮޑތެި ބޮޑެތި އުސް ޢިމާރާތްތަކެވެ. ރީތި އޮފީސްތަކެވެ. މަގުތަކުގައި ތޮއްޖެހިފައިވާ ކާރުތަކެވެ. ބޭރުގެ ބޮޑެތި ޝޯރޫމުތަކުގައި ދައްކަން އަތުރާފައި ހުންނަ ގޮތަށް މާލޭގެ ބޮޑެތި މަގުތަކުގެ ކައިރީގައި މުޅިން އައު ސައިކަލްތައް އަތުރާފައި ހުންނަ ތަނެވެ. އޭނާގެ ގެއަށް އައިސްއުޅެނީ މާލޭގެ މެދުފަންތީގެ މީހުންނާއި މަތީ ދަރަޖައިގެ މީހުންނެވެ. އޭނާއަށް އަޑު އިވެމުންދިޔަ ވާހަކަތަކަކީ ރިސޯޓު ތަރައްޤީކުރާ ވާހަކައާއި ޔޫރަޕްގެ ޤައުމުތަކަށާއި ޖަޕާނަށް މަސްބޭރުކުރާ ވާހަކަ އެވެ. ރައްޖެއިން ބޭރުގައި ވިޔަފާރި ހިންގާވަހަކަ އެވެ. ކުންފުނި ކުންފުނީގެ ހިއްސާ ގަނެ ވިއްކާ ވާހަކަ އެވެ. އެވެނި މީހަކު މިވެނި ގޮތަކަށް މުއްސަނދިވި ވާހަކަ އެވެ. ނުވަތަ ބަނގުރޫޓުވީ ވާހަކަ އެވެ. ޢާއްމުކޮށް ދައްކާއުޅެނީ މުއްސަނދިވި ވާހަކަ އެވެ. މުދާ އިތުރުކުރާ ވާޙަކައެވެ. މިސާލު ޖެހުމުގައި ބޭނުންކުރަނީ އެމެރިކާ އާއި އިނގިރޭސިވިލާތް ފަދަގައުމުތަކެވެ. އަތޮޅު އަތޮޅުގެ ވާހަކައެއް، ރާއްޖޭގެ ޢާއްމު ދިރިއުޅުމުގެ ޙާލަތުގެ ވާޙަކައެއް، އަދި އިޖުތިމާޢީ އަދާލަތު އޮތްގޮތުގެ ވާހަކައެއްގެ އަޑު އެންމެ ފަހަރަކުވެސް ނީވެއެވެ. ބުނެ އުޅޭގޮތުގައި މީހާގެ ޝަޚްސިއްޔަތު އުފެދުމުގައި އެމީހަކު ކުޑައިރު އުޅޭ މާހައުލެއްގެ އަސަރު ވަރަށް ބޮޑެވެ. އެހެންކަމަށްވާނަމަ ޢަބުދުއްރަޙުމާނަށް އޭނާގެ މާހައުލު ފޯރުވީ ކޮން އަސަރެއް ހެއްޔެވެ؟\nއެމެރިކާގައި ޢަބުދުއްރަޙުމާނާއެކުގައި އުޅޭ އެހެނިހެން ގައުމުތަކުގެ ކުދިންތަކުގެ ތެރޭގައި އެގައުމުގެ ވެރިޔަކަށް ވުމަށް ބޭނުންވާ އެކަކުވެސް ނެތެވެ. އެމީހުން ބޭނުންވަނީ ޑޮކްޓަރުންނަށާއި އިންޖިނޭރުންނަށާއި ވިޔަފާރި ވެރިންނަށް ވާށެވެ. އެކަމަކު ޢަބުދުއްރަޙުމާނަށް އޭނާގެ ގައުމާބެހޭގޮތުން އެނގޭ ވަރަށްވުރެން ބޮޑަށް އެމީހުންނަށް، އެމީހުންގެ ގައުމާބެހޭގޮތުން އެނގެއެވެ. އެމީހުންގެ އާދަކާދައާއި ސަގާފަތު އެނގެއެވެ. އަދި އެއާ އެއްގޮތަށް އުޅުމަށް ލޯބިކުރެއެވެ. އެމީހުންގެ ގައުމުތަކާ ބެހޭގޮތުން ޢަބުދުއްރަޙުމާނަށް އެނގޭވަރު އޭނާއަށް އެނގުނީ އެމީހުންނާއެކު އުޅެން ފެށުމުންނެވެ. އަމިއްލަ ގައުމާ ބެހޭގޮތުން މަޢުލޫމާތު ނެތްނަމަވެސް އެހެން ގައުމުތަކާ ބެހޭ މަޢުލޫމާތު އެނގެއެވެ. ޢަބުދުއްރަޙުމާނު އަމިއްލަ ނަފުސަށް ލަދުގަތެވެ. މަލާމާތްކުރި އެވެ. ތިމާ އުފެދި ބޮޑުވި ވަޒަން ތިމާއަށް ނޭނގޭތީ އެވެ. އެކަމަކު މިއުޅެނީ އެތަނުގެ ވެރިއަކަށްވާށެވެ.\nދިވެހިރާއްޖެއާ ބެހޭގޮތުން ޢަބުދުއްރަޙުމާނު އުނގެނެންފެށި އެވެ. ރާއްޖެއާ ބެހޭގޮތުން އެތައް އެތައް ލިއުމެއް ލިބެން ހުއްޓެވެ. އިބުނި މަޠާޔާގެ ފޮތް، އެޗްސީޕީ ބެލްގެ މޮނޮގްރާފު، ޕިރާޑް ޑި ލާވެލްގެ ދަތުރުނާމާ އަދި މެލޯނީގެ ޕީޕަލް އޮފްދަ މޯލްޑިވްސް (ދިވެހިރާއްޖޭގެ މީހުން) ކިޔައިފި އެވެ. ކުރީގެ ދިވެހި އާދަކާދަތައް ދަނެގަތުމަށްޓަކައި އަޙުމަދު ކާމިލުދީދީގެ “ރިވާޔަތު މޫސާ ވަޒުލައިޚާ” އާއި “ކަނބުލޮ” އާއި ޙުސައިން ޞަލާޙުއްދީނުގެ “ނުޢުމާނު ވަ މަރިޔަމު” އާއި “ދޮނބީފާނު ވާހަކަ” އެވެ. ބޮޑުފެންވަޅުގޭ ސީދީގެ “ދިއްލީގެ އިބްރާހިމް ދީދީ ގެ ވާހަކަ” އާއި “މާމަކުނުދޫ ބޮޑު އީސަ ވާހަކަ” އާއި އަދި މުޙައްމަދު އިސްމާޢީލު ދީދީގެ ‘ގެއްލުނު ފުރާވަރު” ފަދަ ދިވެހި ވާހަކަތައް ވެސް ކިޔައިފި އެވެ. އަދި ހަމަ އެހެންމެ ދިވެހިރާއްޖެއާ ބެހޭގޮތުން ބޭރުގެ އެކި އެކި ލިޔުންތެރިން ލިޔެފައިވާ މަޒުމޫނުތަކާއި ބަޔާންތައްވެސް ދިރާސާކުރި އެވެ.\nމިފަދަ ލިއުންތައް ކިޔައި ދިރާސާކުރުމުގެ އިތުރުން ލިބޭ ކޮންމެ ޗުއްޓީއެއްގައި ރާއްޖެ އައިސް އެކި އެކި އަތޮޅުތަކަސް ދިޔަ އެވެ. އަތޮޅުތަކުގެ މީހުންނާއެކު މަހަށްގޮސް އެމީހުން ކުރާ މަސައްކަތުގައި ބައިވެރިވެ އެމީހުންގެ ދިރިއުޅުމާއި އުޅުން ދަސްކުރިއެވެ. އަމީހުންގެ ޚިޔާލާތު ހުރިގޮތް އޮޅުންފިލުވިއެވެ. އެމީހުންގެ ޝުޢޫރުތަކާއި އިހުސާސްތަކުގެ ވިންދު އޭނާއަށް އެނގުނެވެ. ދިވެހީންނަކީ ވަރަށް އާދައިގެ ގޮތަކަށް ފެނުނުނަމަވެސް އިޖުތިމާޢީ މުއްސަނދިކަމެއް ލިބިގެންފައިވާ ބައެކެވެ. އެމީހުން އެންމެ އަގުކުރާ ސިފަތަކުގެ ތެރޭގައި އިޖުތިމާޢީ ސިފަތަކާއި ދީނީ ސިފަތައް ހިމެނެއެވެ. އެމީހުންނަކީ އިސްކޮށްތިބޭ މީހުންގެ ބަސް އަހާ ކިޔަމަންތެރި ބައެކެވެ. ސުލްހަވެރި ޚުލްގު ހެޔޮ ބައެކެވެ. އެމީހުންގެ ކިބައިގައި ލިބޭ މިންވަރަށް ޝުކުރުކޮށްގެން ތިބުމުގެ އާދައެއް ހަރުލައިފައި ވެއެވެ. ވެރިކަމުގައި ތިބޭ މީހުންނަކީ އެމީހުންގެ ޚާދިމުންކަމެއް އެމީހުން ނުދަނެއެވެ. އެބައިމީހުން ދެކެނީ އޭގެ އިދިކޮޅަށެވެ. އެބައިމީހުން ދެކެނީ އެމީހުންނަކީ ވެރިންގެ ޚާދިމުންކަމަށެވެ. އެހެންކަމުން ދިވެހިރާއްޖޭގެ ދިގު ތާރީޚުގައި ކަންކަން ހިނަގަމުން އައިސްފައިވަނީ އެގޮތުގެ މަތީންނެވެ.\nޢަބުދުއްރަޙުމާނު ދިވެހިރާއްޖޭގެ ވެރިކަމަށް އަންނަން ބޭނުންވާ ސަބަބު މިހާރު އޭނާއަށް މާބޮޑަށް ސާފުވެއްޖެ އެވެ. އެއްދުހަކު ރަށެއްގެ ގޮނޑުދޮށުގައި އޭނާ އިންއިރު އޭނާއަށް ޚިޔާލުކުރެވުނެވެ.\n‘ރާއްޖޭގެ ޖަޒީރާތައް އުފެދުނީއްސުރެން އެ ޖަޒީރާތަކުގެ ދޮންވެލި ގޮނޑުދޮށްތަކަށް ރާޅުތައް ބީއްސަމުންދަނީ މިނިވަންކަމާއި ސަލާމަތްކަމާއި އެކުގައި. އެ ޖަޒީރާގައި ހެދިފައިވާ ގަސްތަކުގައި އެކި ކަހަލަ ދޫނިތައް ލަވަކިޔާ އުފާކުރަނީ މިނިވަންކަމާއި ހިތްހަމަޖެހުމާ އެކުގައި. ޖައްވުގައި ހުރި ރޯޅިތައްވެސް އެ ގަސްތަކުގައި ފިރުމަމުންދަނީ އެއްވެސް ހުރަހެއްނެތި މިނިވަންކަމާއެކުގައި. އެހެންނަމަވެސް އެ ގުދުރަތީ އަޖައިބެއްފަދަ ރީތި ޖަޒީރާތަކުގައި ދިވެހީން އުޅެމުން އައިސްފައިވަނީ މިނިވަންކަމެއްނެތި. ރާއްޖޭގައި އޮތީ ދިގުދެމިގެން އައިސްފައިވާ ރަސްކަމެއް. ޖުމްހޫރިއްޔަތަކަށް ބަދަލުވިއިރުވެސް ރަސްކަމުގެ އެތައް ސިފައަކާއި އެތައް ކުލައެއް ވަނީ ވާރުތަކޮށްފައި. ޚިޔާލު ފާޅުކުރުމުގެ މިނިވަންކަމެއް ނެތް. ރައްޔިތުންގެ ވެރިކަމާމެދު ރައްޔިތަކަށް ނުރުހުމުގެ ބަހެއް ނުބުނެވޭ. ނުލިޔެވޭ. ރައްޔިތުންގެ ވެރިކަން ހިންގުމަށް ރައްޔިތުން ހޮވާފައިހުރި މީހަކާމެދު ނުރުހޭ އެއްޗެއް ނުބުނެވޭ. ނުލިޔެވޭ. މުޅި ދުނިޔެ ގަބޫލުކުރާ އިންސާނީ ހައްގުތަކެއް ރައްޔިތުންނަށް ލިބިފައެއް ނުވޭ. މިކަންކަމެއް ދިވެހީންގެ ތެރެއިން ގިނަބަޔަކަށް ނުވެސް އެނގޭ. ދިވެހީންވަނީ މިނިވަން މާހައުލެއްގައި އަޅުވެތިވެފައި.’ ޢަބުދުއްރަޙުމާނު ވެރިކަން ބޭނުންވަނީ ދިވެހީންނަކީ މިނިވަން ބަޔަކަށް ހެދުމަށެވެ.\nޔުނިވަރސިޓީގެ މުސްލިމު ޖަމްޢިއްޔާއާ ގުޅިގެން ޢަބުދުއްރަޙުމާނު އިސްލާމީ ހަރަކާތްތައް ހިންގަން ފެއްޓި އެވެ. ޔުނިވަރސިޓީ މިސްކިތުގެ މުދިންކަން ހޯދި އެވެ. އިމާމުވެ ހުކުރު ކުރަން ފެއްޓި އެވެ. ދީނީ ޢިލްމުގެ ތެރެއަށް އޭނާ ވަންނަންފެށީ އެހިސާބުންނެވެ. ދީނީ ޢިލްމަކީ އޭނާގެ ދެވަނަ ދާއިރާ އެވެ. އޭނާގެ މައިގަނޑަކީ ސިޔާސަތެވެ. އޭނާ ޚާއްޞަވީ އިސްލާމީ ޑިމޮކްރެސީގެ ރޮނގުންނެވެ. ޢަބުދުއްރަޙުމާނާ ދިވެހިސަރުކާރާ އެންމެފުރަތަމަ ޖެހުނު މައްސަލައަކީ މިއީ އެވެ. އިންޖިނިއަރިން ހަދަން ގޮސްފައި ޕޮލިޓިކްސް އަށް ބަދަލުކުރުމެވެ. ނަމަވެސް އެކަން ހުއްޓުވޭކަށް ނެތެވެ. އެމެރިކާ ސަރުކާރުން ރާއްޖެއަށް ދިން ސްކޮލަރޝިޕެއްނަމަވެސް ކިޔަވާ ކުއްޖަކަށް އެ ކުއްޖަކު ބޮޑަށް ބޭނުންވާ ރޮނގަކަށް ކޯސް ބަދަލުކުރެވިދާނެ އެވެ. ޢަބުދުއްރަޙުމާނު ސިޔާސީ ރޮނގުން ކިޔަވަމުންދިޔައިރު ޔުނިވަސިޓީގެ ކިޔަވާކުދީންގެ އެސޯސިއޭޝަނުންނެރޭ ނޫހަކަށް ޕޮލިޓިކްސްއާ ބެހޭގޮތުން ކޮލަމެއް ލިޔަން ފަށައިގަތެވެ. އަދި އެތަނުގެ ނޫހަކަށް ދިވެހިރާއްޖެއާ ބެހޭގޮތުން މަޒުމޫނު ލިޔަން ފެއްޓިއެވެ. މިކަންވީ ދިވެހި ސަރުކާރަށް ވަރަށް ދަތިވި ކަމަކަށެވެ. އެހެނީ މީގެ ކުރިއަކުން ކިޔަވަންގޮސްހުރި ކުއްޖަކު ރައްޖެއާ ބެހޭގޮތުން އެފަދަ ފާޑުކިއުމުގެ ލިޔުންތަކެއް ލިޔެފައެއް ނުވެއެވެ. މި ލިޔުންތަކަކީ ގާނޫނީގޮތުން އޭނާ ކުށްވެރިވާފަދަ ލިއުންތަކެކެވެ. ނަމަވެސް އޭނާ އަކީ މާލޭގެ ނުފޫޒުގަދަ މީހެއްގެ ކުއްޖަކަށްވާތީއާއި ކިޔަވާކުއްޖަކަށްވާތީ އޭނާއަށް އެކި ގޮތްގޮތުން އަދި އެކި މީހުންމެދުވެރިކޮށްގެން ނަސޭޙަތް ދިނުމަށްވުރެ އިތުރުކަމެއް ސަރުކާރަކުން ނުކުރެވެއެވެ. ނަމަވެސް ޢަބުދުއްރަޙުމާނުގެ ކިޔެވުމުގެ ދައުރުގެ ފަހުކޮޅުގައި އޭނާއަކީ ނުރައްކާތެރި މީހެއްކަމުގައި ބެލެވިއްޖެއެވެ.\nޢަބުދުއްރަޙުމާނު ސިޔާސީ ޢިލްމުން މާސްޓަރސް ފެންވަރަށް ކިޔަވައިގެން ރާއްޖެ އައީ އޭނާ ކޫށްވެރިވާނެކަން އެނގިހުރެއެވެ. އައިތަނުން ކުށްވެރިވި އެވެ. ޖަލަށްލި އެވެ. ޖަލުގައި ތިން އަހަރު ހޭދަކުރިއެވެ.\nޢަބުދުއްރަޙުމާނު ސިޔާސީ ޢިލްމުން މާސްޓަރސް ފެންވަރަށް ކިޔަވައިގެން ރާއްޖެ އައީ އޭނާ ކުށްވެރިވާނެކަން އެނގިހުރެއެވެ. އައިތަނުން ކުށްވެރިވި އެވެ. ޖަލަށްލި އެވެ. ޖަލުގައި ތިން އަހަރު ހޭދަކުރިއެވެ. ނަމަވެސް އޭނާގޭ އޮތް ރާއްޖޭގެ ވެރިކަން ކުރުމުގެ އަޒުމަކަށް ބަދަލެއް ނާދެއެވެ. އޭނާ ދޫކޮށްލީ ސަރުކާރަށް ފާޑުކިޔައި ނުލިޔުމަށާއި އެގޮތަށް ވާހަކަ ދުނެއްކުމަށް އަމުރުކޮށްފައެވެ. ނަމަވެސް އޭނާ ޖަލުން ދޫކޮށްލިތާ ކުޑަ ދުވަސްކޮޅެއްފަހުން ރާއްޖޭގައި ސިޔާސީ އޮއިވަރެއް ހިނގަން ފަށައިފިއެވެ. ގިނަ ޢަދަދެއްގެ ދިވެހި ދަރިވަރުން ލިބަރަލް ޑިމޮކްރެޓިކް ގައުމުތަކުން މަތީ ތަޢުލީމު ހޯދަމުން ދިއުމުގެ ސަބަބުންނާއި އިންޓަނެޓް ފަދަ މުވާސަލާތީ ވަޞީލަތްތައް ދުނިޔެއަށް ޢާއްމުވެ އެއްބަޔަކު އަނެއްބަޔަކަށް ތަޢާރަފު ވަމުން ދިއުމުގެ ސަބަބުންނެވެ. ދިވެހިރާއްޖޭގައި ޑިމޮކްރެސީއާއި އިންސާނީ ހައްގުތައް އޮތް މިންވަރުގެ ނިކަމެތިކަމުގެ ސަބަބުންނެވެ. ޢަބުދުއްރަޙްމާނު ވަރަށް ފަސޭހައިން މި އޮއިވަރުގައި ޖެހިއްޖެ އެވެ. ސިޔާސީ ޕާޓީ ހެދުމުގެ ފުރުޞަތު ލިބުމުން އޭނާ މޯލްޑިވްސް އެކްޝަން ޕާޓީ (އެމް.އޭ.ޕީ) ގެ ނަމުގައި ސިޔާސީ ޕާޓީއެއް ރަޖިސްޓްރީ ކުރީ އެވެ. ޕާޓީ އުފެދުނީއްސުރެން ޢަބުދުއްރަޙްމާނުގެ ކޮއްކޮ ޖަވާޒާގެ ފިރިމީހާ ޢަލީ ވަސީމަކީ މި ޕާޓީގެ ވަރަށް ޙަރަކާތްތެރި މެންބަރެކެވެ.\nވަސީމު ކުޅުދުއްފުއްޓަށް ދިޔައިރު އިންތިޚާބުގެ ފޯރި އޮތީ ރަށްރަށުގައި ވަރަށް މައްޗަށް ހިފައިފަ އެވެ. ރަށްރަށުގެ ޒުވާނުންވަނީ ތަފާތިު ޕާޓީތަކަށް ބެހިފަ އެވެ. އެމީހެއްގެ ޕާޓީން ކުރިމަތިލައިފައިވާ ކެންޑިޑޭޓަށް ވޯޓުހޯދުމަށްޓަކައި ރެޔާއި ދުވާލު މަސައްކަތްކުރަނީ އެވެ. ޢާއިލާއެއްގެ ތިންބެއިން ތިބިއްޔާ އެ ތިންބެއިންވެސް އެމީހުންގެ މައިންބަފައިންގެ ކައިރީގައި ބުނަނީ ތިން މީހެއްގެ ވާހަކަ އެވެ. ކޮންމެ މީހަކުވެސް އެމީހެއްގެ ކެންޑިޑޭޓަށް ވޯޓު ދޭޏްޖެހޭ ސަބަބާއި އެމީހުންނަށް ވޯޓު ދޭން ނުޖެހޭ ސަބަބު ކިޔައިދެއެވެ. ގޭތެރޭގެ ފާރުތައް ފުރައިލައިފާވަނީ އެމީހުން ތާއިދުކުރާ ކެންޑިޑޭޓުގެ ފޮތޯތަކުންނެވެ. ކޮންމެ ކުއްޖަކުވެސް ބޭނުންވަނީ އަނެކަކު ހިއްޕި ވަރަށްވުރެ ގިނަ ފޮޓޯ ހިއްޕާށެވެ. ކޮންމެ ކުއްޖަކުވެސް ބޭނުންވަނީ އޭނާ ތާއިދުކުރާ ކެންޑިޑޭޓުގެ ލަވަ ގޭތެރޭގައި ޖަހާފައި ބަހައްޓާށެވެ. ލައިގެން އުޅެން ބޭނުންވަނީ ކެންޑިޑޭޓުންގެ ފޮތޯ ޖަހައިފައިވާ ޓީ ޝާޓެވެ. އެމީހަކު ތާއިދުކުރާ ނުވަތަ ނުކުރާ މީހުންނާބެހޭގޮތުން ލިޔެފައިވާ ތަކެތި ކޮންޕިއުޓަރުން ނަގައިގެން ގޭ އެންމެނަށް ބަހައެވެ. ގޭތެރޭގައި ގެންގުޅެން ނުކެރޭތަކެތި ހިފައިގެން މަގުމައްޗަށް ގޮސް ބަހައިލައެވެ. މީގެ އިތުރުން ތިމާގެ ކުދިންވެސް އަންނަނީ އެވެ. އަވައްޓެރި ގޭގޭގެ ކުދީންވެސް އަންނަނީ އެވެ. ޕޯސްޓަރުތަކާއި ސީޑީތައް ބެހުމަށެވެ. ލުއިފޮތްތަކާއި ސްޓިކާތައް ދިނުމަށެވެ. މިކުދީން ތާއީދު ކުރާ މީހުން އިޝްތިހާރު ކުރުމަށެވެ. މި ކުދީންނަށް އެކުދީންގެ ބޭނުންތައް އެނގެއެވެ. އެބޭނުންތައް ފަހިކޮށްދޭނެ އަދި ފަހިކޮށްދެވޭނެ މީހާވެސް އެނގެއެވެ. މި ކުދީން ވާހަކަ ދައްކަންވެސް މޮޅެވެ. ކޮންމެ ކުއްޖަކު ވާހަކަ ދައްކައި ނިމޭއިރު އެއީ ތެދުކަމަށް ގަބޫލުކުރެވެއެވެ. ޒުވާނުންތައް ހީވަނީ ފާޑެއްގެ ދެއްވެއް ހިފައިފައިވާހެންނެވެ. ކެއުމެއް، ބުއިމެއް، ނިދުމެއް ނެތެވެ. އެމީހުން ބޭނުންވަނީ އެމީހުން ތާއީދުކުރާ މީހާ ވެރިކަމަށް ގެންނާށެވެ.\nރަށްރަސުގެ ވިޔަފާރިވެރިންނާއި އިސް މީހުންވެސް ދަނީ އެކި ފަރާތްތަކަށް ޖެހެމުންނެވެ. ފެންނަ ފެނުމުގައި ވަކި ގޮތެއް، އަޑިއަޑިން ވަކިގޮތެއް ގެންގުޅެއެވެ. އެމީހުން ތާއީދުކުރާ މީހާ ވެރިކަމަށް ގެންނަން ބޭނުމެވެ. ނަމަވެސް އެއަށްވުރެުރިން މިހާރުވެސް އެއިން ކޮންމެ މީހަކުވެސް ކުރަން ބޭނުންވެފައިވާ ބައިވަރު ކަންތައް އެބަހުއްޓެވެ. ވިޔަފާރި ފަށައިފައިވާ މީހުން ވިޔަފާރި ފުޅާކޮށްލަން ބޭނުމެވެ. ބައެއް މީހުން އަލަށް ވިޔަފާރި ފަށަންވެސް ބޭނުމެވެ. އަނެއް ބަޔަކު އެމީހުން ބަންނަމުންދާ މަސްދޯނިފަހަރުގައި އަޅާނެ އިންޖީނު ވަނީ ބޭނުންވެފަ އެވެ. އިންޖީނުލީ މަސްދޯނި ހުރި މީހުން، ގަނޑުފެން އުފައްދާ މެޝީން ދޯނީގައި ބަހައްޓަން ބޭނުމެވެ. ބައެއް މީހުން އެމީހުންގެ ތިމާގެ މީހުންނަށް ވަޒީފާގެ ކުރިއެރުން ލިބުންވެސް ބޭނުމެވެ. އެމީހުންނަށް ރަށުގެ މީހުންގެ ތާއީދު އޮތްކަން ދެއްކުމުގެ ޙަރަކާތްތައް ހިންގަމުން ގެންދެއެވެ. ޖަމުއިއްޔާތައް ހަދައި ހިންގަމުން ގެންދެއެވެ. މިއިން ކޮންމެ މީހެއްގެ ބޭނުން ފުއްދައިދީފިނަމަ މުޅި ރަސުގެ ވޯޓު އެމީހަކަށް ހޯދައިދީފާނެ ކަމުގެ ނިޝާންތައް ދައްކަމުން ގެންދެއެވެ. މިކަމުގައި ތަޖުރިބާ ލިބިފައިވާ މީހުންނަށް މީގެތެރެއިން ރަނގަޅު ސިގްނަލް ފާހަގަކުރަން ފަސޭހަ ވީނަމަވެސް އަލަށް ކުރިމަތިލާ ފަރާތްތަކަށް މިކަން އެހައި ފަސޭހަކަމަކަށް ނުވެއެވެ. ބައެއް ފަރާތްތަކަށް ބޮޑެތި ލަނޑު ލިބެމުންވެސް ދެއެވެ.\nގިނަ ރަށް ރަށުގެ ޢައްމު ރައްޔިތުންނަށް ކޮންމެ މީހަކު ވެރިކަމަށް އަޔަސް ވަރިހަމަ އެވެ. އެމީހުން ދެކޭގޮތުގައި ވަކިމީހަކު ހުރެގެން އެމީހުންނަށް ވާނެކަމެއް ނޯންނާނެ އެވެ. ހިލޭ ބޭސްކޮށްދޭނަމޭ، ހިލޭ ތަޢުލީމުދޭނަމޭ، ރަށުގައި ތިބެގެން ނުވަތަ އަތޮޅުގައި ތިބެގެން ވަޒީފާ ލިބޭގޮތް ހަދައިދޭނަމޭ، ޑުރަގުގެ ވަބާއިން އަހަރެމެންގެ ދަރީން ސަލާމަތްކޮށްދޭނަމޭ ބުނާނެ އެވެ. ނަމަވެސް ވެރިކަމަށް އައުމުން އެ ހުރިހާކަމެއް ހަނދާންނެތިދާނެ އެވެ. ބޭސްފަރުވާއަށް އަހަރެމެން ޖެހޭނީ ސަލާން ޖަހާށެވެ. ސުކޫލަށް އެ ހޯދަންޖެހޭ ބައިވަރުތައް ނުހޯދިއްޖެނަމަ ދަރިފުޅު ޖެހޭނީ ސްކޫލަށް ނުގޮސް ހުންނާށެވެ. ވަޒީފާ ހޯދަން ޖެހޭނީ މާލެދާށެވެ. އެތަނަށް ގޮސްގެން ހޯދާހާ ލާރިއެއް ޖެހޭނީ ކުއްޔަށް ތިބޭތަނަށް ޚަރަދު ކުރާސެވެ. ޑުރަގު އެތެރެކުރާ މީހުން އެ އެތެރެކޮށް އަހަރެމެންގެ ދަރީން ހަލާކުކުރާނެ އެވެ. މިކަންތައްތައް މިނޫން ގޮތަކަށް ވާނެ ނަމަ މިހާރު އޮތީހީ ވެފެ އެވެ. ވެރިކަން ހޯދުމަށްޓަކައި މިހުރިހާ މަސައްކަތާއި ޚަރަދެއް މި މީހުން މި ކުރަނީ ހަމަގައިމުވެސް މި ވެރިކަމެއްގެ ފައިދާ ބޮޑުކަމުން ނޫންހެއްޔެވެ؟ މިހައިތަށް އަހަރެމެންނަށް ނަގުދުންވެސް ކިހައި ފައިސާއެއް ބަހައިފިހެއްޔެވެ؟ އެތިބަ ބޮޑެތި މީހުންނަށް ލައްކައިން ލައްކައިން ދީފައިވާ ވާހަކަ މީހުން ކިޔައެވެ. މި ދުވަސްކޮޅު ކިތައް ދޯނީގައި އިންޖީނު އަޅައިފިހެއްޔެވެ؟ ކިތައް ވިޔަފާރި ފަށައިފިހެއްޔެވެ؟ ކިތައް ކަންތައް ކޮށްފިހެއްޔެވެ؟ ހަމަ އެމީހުން ދިން ފައިސާއިންނެވެ. އެބުނާގޮތަށް އަހަރެމެންނަށްޓަކައި އެ ފައިސާ ޚަރަދުކުރާނެހެއްޔެވެ؟ ކުރާނެ ނަމަ ކުރިންވެސް އަހަރެމެން ތިބީމެއްނޫންހެއްޔެވެ؟ މިއަށްވުރެން މާ ނިކަމެތިކޮށެވެ. ނަމަވެސް އަހަރެމެނަނކީ ތިބި ބައެއްކަމެއްވެސް އެމީހުން ނުދަނެއެވެ. ވެރިކަމަކީ އަހަރެމެނަށްޓަކައި ކުރާ ކަމެއްނޫނެވެ. އެއީ ވެރިކަން ހިންގާމީހުން، އެމީހުންގެ އަމިއްލަ ބޭނުމަށްޓަކައި ކުރާކަމެކެވެ.\nރަށްރަށުގެ މުސްކުޅިން ތިބެނީ ކަންބޮޑުވެފަ އެވެ. މި ފެންނަނީ ދުވަހަކުވެސް އެމީހުންނަށް ފެނުނުކަންތައްތަކެއް ނޫނެވެ. ރަށުގެ ފާރުތައް ފުރިފައިވަނީ މީސްމީހުންގެ ކުލަ ފޮޓޯތަކުންނެވެ. މީގެ ބައެއް މީހުންނަކީ އެމީހުންގެ މީހުންހެނެއްވެސް ހިއެއް ނުވެއެވެ. ރީތިކަމުންނެވެ. އަޅައިފައި ތިބޭ ހެދުމުގެ ރީތިކަމުންނެވެ. ސިއްޙަތު ރަނގަޅުކަމުންނެވެ. މަގުތަކުގެ އެތަންމިތަނުގައި ވަނީ ބޮޑެތިކޮށް ހަދާފައިވާ އެމީހުންގެ ފޮޓޯތަކެވެ. މިސްކިތް ކުރިމަތީގައިވެސް އެ ފޮޓޯތަކެވެ. ރޭގަނޑު އެއްޗެތި ހުންނަނީ އަލިކޮށްފަ އެވެ. ކުލަބޮކިތަކުން ޒީނަތްތެރިކޮށްފަ އެވެ. ފާޑުފާޑުގެ ނިޝާންތަކާއި ޢިބާރާތްތައް ލިޔެފައިވާ ފޮތިތައް ވަނީ ގޮތްގޮތަށް މަގުތަކުގައި ދަމާފައެވެ. އެކި ގޯޅި ގޯޅި ކަންމަތި އެއީ އެކި ގުރޫޕު ގުރޫޕުގެ އޮފީހެވެ. އެއިން ކޮންމެ ތަނެއްގައި ހުންނަ އަޑުގަދަކުރާއަކުން މެދުކެނޑުމެއްނެތި އިވިއިވި ހުންނަނީ އެބަޔަކު ތާއީދުކުރާ މީހެއްގެ ތަގުރީރުތަކުގެ އަޑެވެ. އޭނާއަށް ސަނާ ކިޔާފައި ހަފާދައިވާ ލަވަތަކުގެ އަޑެވެ. ނަމާދުވަގުތުގައި ނޫނީ މަޑުމައިތިރިކަމާއެކު މިސްކިތެއްގައި ނަމާދެއް ކޮށްލެވެންވެސް ނޯވެއެވެ. ކޮންމެ ދުވަހަކުހެން ކޮންމެވެސް ތަނަކަށް އެއްވުން އޮންނާނެ އެވެ. ބޮނޑިބަތް ކެއްކުމާއި ޕާޓީކުރުން އޮންނާނެ އެވެ. ލަވަޖެހުމާއި އުފާކުރުން އޮންނާނެ އެވެ. އެއް ބަޔަކު ރަށަށް އަރުވާނެ އެވެ. އަނެއް ބަޔަކު ރަށަށް އެރިޔަކަ ނުދޭނެ އެވެ. އެއް ބައެއްގެ އެއްޗެތިތަކެއް އަނެއްބަޔަކު ހަލާކުކޮށްލަފާނެ އެވެ. އެއްބައެއްގެ ގެއަށް އަނެއް ބަޔަކު ކަޅުތެޔޮ ޖަހާފާނެ އެވެ. އާރާރުންވުމާއި ތަޅައިފޮޅުންވެސް ހިނގަނީ މަދެއްކޮށެއް ނޫނެވެ. ޓީވީ، ރޭޑިޔޯ ހުޅުވައިފިއްޔާ އިވޭނީ ކޮންމްވެސް ރަށެއްގައި ކޮންމެވެސް މާރާމާރީއެއް ހިންގައިގެން، ނޫނީ ކޮންމެވެސް އެހެން ކަމެއް ކޮށްގެން ބަޔަކު ފުލުހުންގެ ބެލުމުގެ ދަށަށް ގެންގޮސްގެން އުޅޭ ޚަބަރެވެ. ދެޓީވީއަކުން ދެ ރޭޑިޔޯ އަކުން ކިޔާއެއްޗެއް ދިމައެއް ނުވެއެވެ. ދެ ނޫހެއްގައި ޖަހާ އެއްވާހަކައެއް އުޑާއި ބިމާހާ ތަފާތެވެ. އަޑުފަށްގަނޑު ގަދަކަމުންނާއި ޒުވާބުތަކުގެ ގިނަކަމުން ގޭތެރޭގައިވެސް ތިބެވޭކަށް ނެތެވެ. ކަންތައްގަނޑު ބޮޑުކަމުން މަގުމަތީގައިވެސް މަޑުކުރެވޭކަށް ނެތެވެ. ނުރަނގަޅު ވަގުތު ނުރަނގަޅު ތަނެއްގައި ހުރެވިއްޖެއްޔާ ނުރަނގަޅު ކަމެއްވެސް ވެދާނެ އެވެ. ދާނީ ވެސް ވަކި ކޮންތާކަށް ހެއްޔެވެ؟ މިއީ މޭލެއްވެސް ހަމަނުވާ ކުޑަކުޑަ ރަށްރަށެވެ. ކުރާނީ ވަކި ކީއްހެއްޔެވެ؟ ކުރާނެކަމެއް ނެތެވެ. މިއީ ތަރައްޤީ އެވެ. ޒަމާނީ ޑިމޮކްރެސީ އެވެ. ކުޑަޔަސް ބޮޑަސް، ޒުވާނަކަސް މުސްކުޅިއަކަސް އުޅެންވާނީ މީގެ ތެރޭގައެވެ. އަހަރެމެންނަށް ކެތްކުރެވޭނެބާއޭ ހިތަށްއަރައެވެ.\nރަށްރަށުގެ ބައެއް ހަރުމީހުން ދެކޭގޮތުގައި ސިޔާސީ ޕާޓީ ހެދުމަކީ ގޯހެކެވެ. އެވަރުގެ ބޮޑުކަމެއް ކުރިއިރުވެސް އެމީހުން ކައިިރިއަކުން އަހައިވެސްނުލައެވެ. އެކަމަކު ބޭނުންވަނީ ރިޔާސީ ނިޒާމެއްތޯ ބަރުލަމާނީ ނިޒާމެއްތޯ ބަލަން އެމީހުން ކައިރިން އެއްސެވެ. އެއީ ކޯޗެއްކަމެއްވެސް އެމީހުންނަކަށް ނޭނގެއެވެ. އެނގޭ މާހިރުން ބަހުސްކޮށްކޮށް ގޮތެއް ނުނިމުމުން އެމީހުންނަށް ބޯޅަ ފޮނުވައިލީއެވެ. ރިޔާސީ ނިޒާމެއް އޮތަސް ބަރުލަމާނީ ނިޒާމެއް އޮތަސް ކުރާނީ ވެރިކަމެކެވެ. އެކަމުގެ އަސަރު އެމީހުނަކަށް މާ ބޮޑަކަށް ނުކުރާނެ އެވެ. އެކަމަކު ސިޔާސީ ޕާޓީގެ އަސަރު އެމީހުންނަށް ވަރަށް ބޮޑަށް އެބަކުރެއެވެ. އެމީހުން ދެކެނީ ޕާޓީ އުފެއްދުމުން ރަށްރަށުގައި އޮތް ސުލްހަވެރިކަމާއި އަމާންކަން ގެއްލިދާކަމަށެވެ. ކުޑަކުޑަ ދެހާސް ތިންހާސް މީހުންގެ ޖަމާޢަތެއްގައި އެންމެ މުހިންމުކަމަކީ އެންމެން ގުޅިގެން އެކަތިގަނޑެއްގެ ގޮތުގައި އުޅުމެވެ. މީސްކޮޅު މަދު މި ކުދިކުދި ރަށްރަށުގައި އެންމެން އެންމެނަށް އެނގެއެވެ. އެންމެންގެ މާޒީ އެންމެން ދަނެއެވެ. މާޒީގައި ކޮންމެ މީހަކަށްވެސް ހުތުރު ކަމެއް ކުރެވިފައި އޮވެދާނެއެވެ. އެކަމެއް ނަގައިގެން އެ މީހަކު ބޭޒާރުކުރުމުގެ އޮތީ ކޮން ބޭނުމެއްހެއްޔެވެ؟ ސިޔާސީ ވާދަވެރިކަމަކީ މީހުން ބައިބައި ކުރާ ކަމެކެވެ. އެއްބަޔަކު އަނެއްބަޔަކަށް އެއްޗެތިގޮވަނީ އެވެ. ފުރައްސާރަކުރަނީ އެވެ. އަގު ވައްޓައުލަނީއެވެ. އަބުރު ނަގައިލަނީ އެވެ. ކުރިން އަހަރެމެން ގަދަރުކުރަމުން އައިމީހުންގެ ގަދަރެއް ނެތެވެ. އަހަރެމެން މާތްމީހުންކަމުގައި ބަލަމުން އައިމީހުންގެ މާތްކަން ކެނޑިއްޖެއެވެ. އަހަރެމެން އޮޅިއްޖެ އެވެ. ހާސްވެއެވެ.\nވަސީމުމެން ކަހަލަ މީހުން ރަށްރަށަށް ގޮސްގެން މިއުޅެނީ މިކަހަލަ ޚިޔާލުތަކުން ރައްޔިތުންގެ ސިކުނޑި ސަލާމަތްކުރުމަށެވެ. އެމީހުން ކިޔައިދެއެވެ. ގޯހަކީ ރާއްޖޭގައި ޑިމޮކްރެސީ ކުރިއަރުވަން މީގެކުރިން ހަރުދަނާގޮތެއްގައި މަސައްކަތް ނުކުރެވި އޮތްކަމެވެ. އަހަރެމެންގެ އޮތީ އެންމެ ރަނގަޅު ޑިމޮކްރެސީއޭ ކިޔާލަ ކިޔާލާ ތިބިކަމެވެ. އެކަމަށް އަހަރެމެންގެ މުއައްސަސާތައް ތައްޔާރުނުކުރިކަމެވެ. ދިވެހިން ޑިމޮކްރެސީގެ މާހައުލަކަށް ބިނާ ނުކުރެވުމެވެ. ސްކޫލުތަކުގައި ވަޠަނިއްޔަތާއި ރައްޔިތެއްގެ ޙައްޤުތަކާއި ޒިންމާތައް އުނގަންނައި ނުދެވި އޮތްކަމެވެ. ޑިމޮކްރެސީ އަކީ އެނެކާގެ ޙައްޤަށް އެންމެ ބޮޑަށް ޙުރުމަތްތެރިކޮށްހިތާ އުސޫލެވެ. ޑިމޮކްރެސީއެއްގައި އަނެކާގެ އަބުރަށް ރައްކާތެރިވާނެ އެވެ. ޒިންމާދާރު ކޮންމެ މީހަކު ހުތުރު ކަމެއް ނުވަތަ ނުރަނގަޅު ކަމެއް ކޮށް އެކަމުގެ ހެކި ދެއްކެން އޮތިއްޔާ އެވާހަކަ ދައްކާނެ އެވެ. އެމީހަކު އެކަމަކަށް ޒިންމާދާރު ވާންޖެހޭނެ އެވެ. ރައްޔިތުންނަށް ޖަވާބުދާރީ ވާންޖެހޭނެ އެވެ. މަޢާފަށްވެސް އެދެންޖެހޭނެ އެވެ. ޖަމާޢަތުގެ ޒިންމާދާރު މީހުން އެމީހުން އުޅެންޖެހޭ ސުލޫކީ މިންގަނޑު ހިފެހެއްޓުމަށް ޑިމޮކްރެސީ މިގޮތުން މަގުފަހިކޮށްދޭނެ އެވެ. އޭރުން ނުރަނގަޅު ކަންތައް ކުރާމީހުން ވެރިންގެ ތެރޭގައި މަދުވާނެ އެވެ. ސަރުކާރުގައި ކަރަޕްޝަން ކުޑަވާނެ އެވެ. މިއަދު މައްސަލަތަކާ ކުރިމަތި މިވަނީ ކުއްލިއަކަށް މިކަންތައް އައިމަ އެވެ. ޑިމޮކްރެސީ އަހަރެމެންނަށް އާވީމަ އެވެ. ޕާޓީ ނިޒާމަށް އަހަރެމެން ހަގުވީމަ އެވެ. ޑިމޮކްރެސީއާއި ޕާޓީ ނިޒާމު ތަޢާރަފުވެ ހަރުދަނަވަމުން ދިޔަވަރަކަށް މައްސަލަތައް ދާނީ ކުޑަވަމުންނެވެ. ހަމަޖެހުން ދާނީ އަންނަމުންނެވެ.\nއެމީހުން ކިޔައިދެއެވެ. ޑިމޮކްރެސީ އަކީ ރައްޔިތުންގެ ޙައްޤުތައް އެންމެ ރަނގަޅަށް ލިބިދޭ ވެރިކަމުގެ ވައްތަރެވެ. ސިޔާސީ ޕާޓީ އަކީ މި ވެރިކަމުގެ މުހިންމު އެއް އަސާސެވެ. ސިޔާސީ ޕާޓީ ހެދުމަކީ އަދި މީހުން އެމީހުން ބޭނުން ޕާޓީއެއްގައި އުޅުމަކީ މުހިންމު ކަމެކެވެ. މީހުން ބޭނުންވާގޮތަށް ސަރުކާރުގެ ކަންކަން ބައްޓަންކުރެވޭނީ، މީހުންގެ ބޭނުންތަކަށް އަވަހަށް ހައްލު ހޯދައިދެވޭނީ އަދި މީހުންގެ ޙައްޤުތައް އެންމެ ރަނގަޅަށް ރައްކާތެރިކޮށްދެވޭނީ ސިޔާސީ ޕާޓީ އޮވެގެންނެވެ. މީހުން ސިޔާސީ ޕާޓީތަކުގައި އުޅެގެންނެވެ. އެކި މީހުން އެކި ޕާޓީތަކާ ގުޅިގެންނެވެ. ސިޔާސީ ވާދަވެރިކަމެއްގެ ތެރެއިން ވެރިކަން ހިންގައިގެންނެވެ.\nއެމީހުން ސާފުކޮށްދެއެވެ. މިހާރު ރައީސަކަށް ވެސް އެތަކެއް މީހުން މިވަނީ ކުރިމަތިލައިފަ އެވެ. އެ އެންމެން މި އަންނަނީ ރައްޔިތުންގެ ކުރިމައްޗަށެވެ. ކުރިއާ ޚިލާފަށް މިހާރު ރައީސަކަށް ކެމްޕޭން މިކުރަނީ މިއީ މާނައެއްނެތި ކުރާކަމެއްނޫނެވެ. މިކަން މިކުރަނީ ކުރިމަތިލައިފައިވާ މީހުންގެ ފުރިހަމަ މަޢުލޫމާތު ރައްޔިތުންނަށް ލިބިދިނުމަށެވެ. އެމީހަކަށް ވެރިކަން ލިބިއްޖެނަމަ ކަންތައް ކުރާނެގޮތާއި ރައްޔިތުންނަށް ކޮށްދޭނެކަންތައް ރައްޔިތުންނަށް ސާފުކޮށްދިނުމަށެވެ. ކުރިމަތިލައިފައި ތިބި އެހެން މީހުންގެ ސިޔާސަތުތަކަށްވުރެން ތިމަންގެ ސިޔާސަތުގެ ރަނގަޅުކަން ރައްޔިތުންނަށް ހާމަކޮށްދިނުމަށެވެ. ރައްޔިތުންގެ ބޭނުންތައް އެއިން ކޮންމެ މީހަކަށް އެނގި ރައްޔިތުންނާއި ވެރިކަމަށް އަންނަ ފަރާތާ ގުޅުން ރަނގަޅު ކުރުމަށެވެ.\nމިއީ ވަސީމު މިކަމުގައި ކުޅުދުއްފުއްޓަށް އައި ފުރަތަމަ ފަހަރެއްނޫނެެވެ. ކިތަންމެ ދަތުރެއް ކޮށްފި އެވެ. ކިތަންމެ ހަރަކަތެއް އިންތިޒާމުކޮށްފި އެވެ. މިއަދު އޭނާ މިއައީ ވަރަށް ބޮޑު އެއްވުމެއް ބާއްވަން ވެގެންނެވެ. މި އެއްވުން ބޭއްވީ ކުޅުދުއްފުށީ ބޯޅަދަނޑުގަ އެވެ. އެތަނުގައި ތަފާތު ހަރަކާތްތައް ބޭއްވިއެވެ. އޭގެ ތެރޭގައި ތަގުރީރުކުރުމާއި ލަވަކިޔައި މިއުޒިކު ކުޅުން ހިމެނެއެވެ. އަދި ތަފާތު ޑްރާމާތައް ކުޅުމާއި އެނޫންވެސް އެކިއެކި ކުޅިވަރުތައް ކުޅުން އޮތެވެ. ކޮންމެ ފަހަރަކުވެސް މުޅިން އައު ކަމެއް ވަސީމު ރާވާފައި އޮންނާނެ އެވެ. މިފަހަރު ރޭވި ކުޅިވަރަކީ ‘ބޯޅަ އެމުނުން’ އެވެ. މީގައި ހުރީ ބޮޑު ފަސް އެއްޗަށް އަޅާފައިވާ ތަފާތު ފަސް ކުލައިގެ ބައިވަރު ފުޅިމަދު ބޯޅަތަކެކެވެ. ބޯޅަ އަޅާފައިހުރި ކޮންމެ އެއްޗެއްގެ ކައިރީގައި ބިންމަތީގައި ދަމާފައި ބާއްވާފައިވާ ވަލެއް އޮތެވެ. ބޯޅަ އަޅައިފައިވާ ފަސް އެތި ދަނޑުގެ މެދުގައި އެއްބަރިއަކަށް ބަހައްޓާފައި ހުރިއިރު ކޮންމެ އެއްޗަކަށް ދީފައިވާ ނަން ބޮޑު އަކުރުން ބޯޑެއްގައި ލިޔެ އޭގެ ކައިރީގައި ބިމަށް ޖަހާފައި ހުއްޓެވެ. ހަދަންޖެހޭގޮތް ވަސީމު އަޑުގަދަކުރާއިން އޮޅުންފިލުވައިދިނެވެ. ” ރަތްކުލަ އެއީ ވަޒީފާގެ ފުރުސަތު ތަނަވަސްކުރުން، ފެހިކުލަ އެއީ ޑުރަގުގެ ނުރައްކަލުން ގައުމު ސަލާމަތްކުރުން، އޮރެންޖް ކުލަ އެއީ އެންމެނަށް ރަނގަޅުފެންވަރުގެ ސިއްހީ ފަރުވާ ލިބުން، ރީނދޫކުލަ އެއީ ކަރަޕްޝަން ނުވަތަ ސަރުކާރުގައި ތިބޭ މީހުން އަމިއްލަ ފައިދާއަށް ކަންކަން ކުރުން ހުއްޓުވުން، ހުދުކުލަ އެއީ ޑިމޮކްރެޓިކް ދިވެހިރާއްޖެއަށާއި ބޭރުދުނިޔެއަށްވެސް ފެތޭ ތަޢުލީމެއް ކުދީންނަށް ލިބުން. މި ހުރިހާކަމަކީވެސް ތިބޭފުޅުން ބޭނުންވާނެ ކަންތައްތައް. އެކަމަކު ކޮންމެ ބޭފުޅަކުވެސް އެ ބޭފުޅަކު އެންމެ ބޮޑަށް ބޭނުންވާ އެއްކަމަކާ ގުޅޭ ކުލައިގެ ބޯޅައެއް ނަންގަވައިގެން ކައިރީގައި އޮތް ވަލަށް އަމުނަމުން ގެންދަވަންވީ. އެކަކަށް ދެބޯޅައެއް ނޭމުނޭނެ. އެހެން ކުޅިވަރުތައް ކުރިޔަށް ދާއިރުވެސް މިކަން ކުރިޔަށް ދާނެ.”\nމީހުންތައް ބޯޅަ އަމުނަން ފަށައިފި އެވެ. ޒުވާނުން ވަރަށް ޝައުގުވެރިވި ކަމަކަށް މިކަން ވެއްޖެ އެވެ. އެކި ފަހަރު ދިގުވަމުން ދިޔައީ އެކި ކުލައިގެ ބޯޅައިގެ ވަލެވެ. މީހުންތައް އެތަނަށް ޖަމާވަމުން މީހުންގެ އަޑު ގަދަވަމުން ފޯރީ އިތުރުވަމުން ދިޔަ އެވެ. އެންމެ ފަހުން ޒުވާނުންތައް ނިންމީ މި ވާތަކާއި މި ނަންތަކާއެކު ހިފައިގެން ބާއްވާ ހިނގާލުމަކުން މިއަދުގެ ކަންތައް ނިންމާލުމަށެވެ. ނަމަވެސް ހިނގާލުމަކީ މިއަދު ހުއްދަ ނަގާފައިވާ ކަމެއް ނޫނެވެ. ވަސީމު ނުދާށޭ ނުދާށޭ އަޑުގަދަކުރާއިންގަދަ އަޑުން ގޮވަގޮވާ އޮއްވައި އެއްވެފައި ތިބި މީހުންތައް އެވާތައް ނަގައިގެން އަތްމައްޗަށް ލައިގެން އެކި އެއްޗެތި ގޮވަމުން ހިނގައި ގެންފި އެވެ. އެ ވާތައް ހަރުފަތަކެއްހެން އެމީހުންގެ ބޯމަތިން ފެންނަން އޮތެވެ. ރައްޔިތުންގެ ތެރެއިން ވަރަށް ގިނަ ބަޔަކު އެމީހުންގެ ފަހަތުން ދިޔަ އެވެ. ފުލުހުން މި މީހުން ނުދިއުމަށް އެންގި އެވެ. ހުރަސް އެޅި އެވެ. ނަމަވެސް މިއަދު މިހެން ވެދާނެކަމަށް އެމީހުންވެސް ތައްޔާރުވެފައި ނެތުމާއެކު މިކަން އެމީހުންނަކަށް ނުހުއްޓުވުނެވެ. ބޮޑުމަގުގެ މެދާހިސާބަށް ދެވުނުތަނާ އަނެއްކޮޅިން އައި ބައިގަނޑެއް މި މީހުނާ ދިމާކޮށްލައިފި އެވެ. ތަޅާފޮޅުމެއް ފެށިއްޖެ އެވެ. އެދުވަސް ނިމިގެން ދިޔައީ ކުޅުދުއްފުށީގައި އަދި މިހާތަނަށް ނުހިނގާވަރުގެ ތަޅާފޮޅުންގަނޑަކަށް ފަހުގަ އެވެ. އެތައް ބަޔަކު ފުލުހުންގެ މަރުކަޒަށް ގެންދަން ޖެހުނެވެ. އޭގެތެރޭގައި ވަސީމުވެސް ހިމެނުނެވެ. ވަސީމު ދެކޭގޮތުގައި ވަސީމުގެ ކުށެއް ނެތެވެ. ޑިމޮކްރެސީއެއްގައި އެބަޔަކު އެބައެއް ޚިޔާލުފާޅުކުރުމަކީ ކުށެއް ނޫނެވެ. ނަމަވެސް ޑިމޮކްރެސީއެއްގައި އެމީހަކު ކުރިކަމަކުން ނިކުތް ނަތީޖާއަކަށް ޒިންމާވާން ނުޖެހޭނެހެއްޔެވެ؟\nވަސީމު އެކި އަތޮޅުތަކުގައި ރާވާ ކަންތައްތަކާ ގުޅިގެން ތަފާތު ހާދިސާތައް ހިނގާފައިވެއެވެ. އެ ކަންތައްތަކާ ގުޅިގެން އޭނާއަށް ފާޑުފާޑުގެ އިންޒާރު އައިސްފައިވެއެވެ. ނަމަވެސް ކުޅުދުއްފުށީގައި ހިނގި ހާދިސާއަކީ ވަސީމަށް މިހައިތަނަށް އެންމެ ގިނަ، އެންމެ ބިރުވެރި އިންޒާރު އައި ހާދިސާ އެވެ. ވަސީމު ކޮންތަނެއް ކަން ނޭނގޭ ތަނެއްގައި ބަންދުވެފައި އިންއިރު އޭނާ އެންމެ ބޮޑަށް ހަނދާންވީ ލިބިފައިވާ އިންޒާރު ތަކެވެ. އޭގެ ތެރެއިންވެސް އޭނާއަށް އިންތިޚާބުގެ ކުރިން ދެން އެއްވެސް ރަށަކަށް އަރަން ނުކެރޭނެކަމަށް ކޮށްފައި އޮތް އިންޒާރެވެ. މިއޮތީ އެބުނިގޮތަށް ހަދައިފައޭ ވަސީމުގެ ހިތަށް އެރި އެވެ.\n← ކެމްޕޭން – 1\nކެމްޕޭން –3→\nފިލްމީ ދާއިރާގައި ފިޔަޖަހާނެ ފުރުޞަތަކަށް އެދިއެދި ހުރި ޒުވާނެއްގެ ވާހަކަ\n16/05/2016 އަޙްމަދު ރަޝީދު 5\n28/08/2017 އަޙްމަދު ރަޝީދު Comments Off on ޒަޚަމް – 1\nއާކުއްޖެކޭ ދަސްވީފަހުން: 20 – ބިންގަރާސް\n19/04/2017 އަޙްމަދު ރަޝީދު Comments Off on އާކުއްޖެކޭ ދަސްވީފަހުން: 20 – ބިންގަރާސް


The President's Office - Raeesuljumhooriyya, India ge boduvazeerah thauziyage message eh fonuhvaifi\n19 އެޕްރީލް 2018، ޚަބަރު\nއެމެރިކާގެ ކުރީގެ ރައީސްގެ އަނބިކަނބަލުން އަވަހާރަވުމާ ގުޅިގެން ރައީސުލްޖުމްހޫރިއްޔާ، އެމެރިކާގެ ރައީސަށް ތަޢުޒިޔާ ވިދާޅުވެއްޖެ\n18 އެޕްރީލް 2018، ޚަބަރު\n18 އެޕްރީލް 2018، ރައީސްގެ ވާހަކަފުޅު\nމޮރޮކޯ ސަރުކާރުން ދިވެހިރާއްޖެއަށް ކަނޑައެޅުއްވި ނޮން-ރެޒިޑެންޓް ސަފީރު، އެމަނިކުފާނުގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް އަރުއްވައިފި\nވިއެޓްނާމް ސަރުކާރުން ދިވެހިރާއްޖެއަށް ކަނޑައަޅުއްވި ނޮން-ރެޒިޑެންޓް ސަފީރު، އެކަމަނާގެ ސަފީރުކަމުގެ ފަތްކޮޅު، ރައީސުލްޖުމްހޫރިއްޔާއަށް އަރުއްވައިފި\nރައީސުލްޖުމްހޫރިއްޔާ، އިންޑިޔާގެ ބޮޑުވަޒީރަށް ތަޢުޒިޔާގެ މެސެޖެއް ފޮނުއްވައިފި\n11 އެޕްރީލް 2018، ރިފަރެންސް: 2018-127\nއިންޑިޔާގެ ހިމާންޗަލް ޕްރަދޭޝްގައި ހިނގި ބަސް އެކްސިޑެންޓެއްގައި، އެތައް ބަޔަކު މަރުވުމާ ގުޅިގެން، އެކަމުގެ ހިތާމައިގައި، އިންޑިޔާގެ ބޮޑުވަޒީރު ނަރެންދްރަ މޯދީއަށް ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް ތަޢުޒިޔާ ވިދާޅުވެ މެސެޖެއް ފޮނުއްވައިފިއެވެ.\nރައީސުލްޖުމްހޫރިއްޔާ ފޮނުއްވި މެސެޖުގައި، ބަސް އެކްސިޑެންޓުގައި އެތައް ބަޔަކު މަރުވެ އެތައްބަޔަކަށް ގެއްލުން ލިބުނު ޚަބަރު އެއްސެވީ ކުއްލި ހައިރާންކަމާއި ފުން ހިތާމައާއެކު ކަމުގައި ވިދާޅުވެފައިވެއެވެ.\nއަދި، ޤައުމީ ހިތާމައިގެ މި ދަނޑިވަޅުގައި ދިވެހި ސަރުކާރު އޮތީ އިންޑިޔާއާ އެކުގައި ކަމަށާއި އިންޑިޔާގެ ބޮޑުވަޒީރަށާއި ރައްޔިތުންނަށް، ޚާއްޞަ ގޮތެއްގައި މިޙާދިސާގެ އަސަރު ކުރި ފަރާތްތަކަށް ޙަމްދަރުދީ ފޮނުއްވާފައިވެއެވެ.\nމީގެ އިތުރުން މިހާދިސާގައި މަރުވި މީހުންގެ ޢާއިލާތަކަށް ތަޢުޒިޔާ ރައްދު ކޮށްދެއްވުމަށާއި، ގެއްލުން ލިބުނު ފަރާތްތަކަށް އަވަސް ޝިފާއަކަށް ރައީސުލްޖުމްހޫރިއްޔާގެ މެސެޖުގައި އެދިވަޑައިގެންފައިވެއެވެ.